
Η βουλή των Μνημονίων δεν έχει την νομιμοποίηση της κοινωνίας 

Να τους ξηλώσουμε με αγώνες! 



Στο κυνήγι πήραν οι γάλλοι εργαζόμενοι διευθυντικά στελέχη της 
αεροπορικής εταιρίας Αίτ Ρταηοε/ΚΙΜ, όταν αυτή ανακοίνωσε την περικοπή 
3.000 θέσεων εργασίας την επόμενη διετία. Στις 5/10, μέρα όπου είχε κηρυχτεί 
απεργία, εκατοντάδες εργαζόμενοι έκαναν διαδήλωση με πανό και συνθήματα 
ενάντια στις απολύσεις. Διέκοψαν τη συνεδρίαση όπου τα μεγαλοστελέχη 
ανακοίνωναν τις «αναδιαρθρώσεις», απαιτώντας την παραίτηση του 
επικεφαλής του ομίλου. Ο επικεφαλής προσωπικού έντρομος (φωτό) μαζί 
με ένα ακόμα μεγαλοστέλεχος φωτογραφήθηκαν με σκισμένα πουκάμισα 
και σακάκια να φυγαδεύονται με την βοήθεια αστυνομικών, και χρειάστηκε 
να σκαρφαλώσουν στην περίφραξη του κτιρίου για να αποφύγουν τους 
οργισμένους εργαζόμενους. 

Αλήθεια, πόσο διαφορετική αξίζει να είναι η κατάληξη του Τσίπρα και της 
παρέας του; Που τσαλαπάτησαν την εκφρασμένη θέληση του ελληνικού λαού 
ενάντια στα Μνημόνια (εκλογές 25/1, δημοψήφισμα 5/7, δεκάδες αγώνες), 
έγιναν αρχιμνημονιακοί σε μια πλήρως μνημονιακή Βουλή, έδωσαν «ανάσα» 
στα κόμματα της «συμμορίας του Ευρώ», χαριεντίζονται με τους ιμπεριαλιστές 
σε Βρυξέλλες και ΗΠΑ - και έχουν ξεκινήσει την αδίστακτη εφαρμογή του 
3 ου Μνημονίου, της ταφόπλακας των εργαζομένων, της νεολαίας, των φτωχών 
λαϊκών στρωμάτων; Η γύμνια τους δεν θα αργήσει να φανεί. Ο ελληνικός 
λαός δεν θα υποταχτεί στην μνημονιακή καταστροφή και ταπείνωση. 

Πρέπει παντού να οργανώσουμε αγώνες, μαζικούς και αποφασιστικούς, για 
να τσακίσουμε τα Μνημόνια στην πράξη, να αποτρέψουμε την εφαρμογή του 
3 ου Μνημονίου, να διώξουμε κάθε μνημονιακό κυβερνητικό θίασο. 



Μετανάστες 
Η Ε.Ε. κλείνει 
σύνορα και 
καταστέλει 

σελ. 4 



Οικονομία 
Αρχίζει η εφαρμογή 
του 3ου Μνημονίου 
με μέτρα-καρμανιόλα 
σελ. 11 


Ινδία 

Τεράστια γενική 
απεργία συγκλονίζει 
τη χώρα 

σελ. 14 


Ιστορία 
Η επέτειος της 
νίκης της κινέζικης 
επανάστασης 

σελ. 15 


Ανακοίνωση της Ο.Κ.Δ.Ε. για τις συλλήψεις μελών της ΠΟΣΠΕΡΤ 


Η καλή μέρα από το πρωί φαί¬ 
νεται. Λίγες ώρες μόνο μετά την 
ορκωμοσία της νέας μνημονιακής 
συγκυβέρνησης ΣΎΡΙΖΑ - ΑΝΕΛ, 
έπεσε “μαύρο” στο ελεύθερο, αυ- 
τοδιαχειριζόμενο ραδιόφωνο της 
ΕΡΤορεη. Το μεσημέρι της 23ης Σε¬ 
πτέμβρη μετά από καταγγελία στην 
Εθνική Επιτροπή Τηλεπικοινωνιών 
και Ταχυδρομείων (ΕΕΤΤ) έγινε 
αστυνομική επιχείρηση στις εγκα¬ 
ταστάσεις εκπομπής της ΕΡΤορεη 
στα Τουρκοβούνια όπου συνελή- 
φθησαν ο πρόεδρος της ΠΟΣΠΕΡΤ 
Π. Καλφαγιάννης και ο ταμίας Δ. 
Κούνης και κατασχέθηκε ο εξοπλι¬ 
σμός. Νωρίτερα τα γραφεία της 
ετΐορεη είχε επισκεφθεί ο αρμόδιος 
εισαγγελέας. Οι συλληφθέντες αφέ- 
θηκαν ελεύθεροι λίγες ώρες αργότε¬ 
ρα αφού σχηματίστηκε δικογραφία. 

Προκαλεί μεγάλη εντύπωση 
πως επιλέχθηκε η συγκεκριμένη 
μέρα για να γίνει η επιχείρηση όταν 
η καταγγελία εκκρεμεί από τις αρ¬ 
χές του 2014, ενώ η ΕΡΤ στην οποία 
ανήκει η συχνότητα εκπομπής δεν 


έχει κάνει οποιαδήποτε ενέργεια. 
Ταυτόχρονα δεκάδες τηλεοπτι¬ 
κοί και εκατοντάδες ραδιοφωνικοί 
σταθμοί εκπέμπουν χωρίς άδεια χω¬ 
ρίς να τους ακουμπάει κανείς, ενώ ο 
ίδιος ο αρμόδιος υπουργός Σπίρτζης 
είχε δώσεις διαβεβαιώσεις για τη 
νόμιμη επαναλειτουργία του σταθ¬ 
μού. Αξίζει να σημειωθεί ότι ανάλο¬ 
γη επέμβαση δεν τόλμησε να κάνει 
ούτε η κυβέρνηση Σαμαρά-Βενιζέ- 
λου αν και τότε υπήρχαν “καταγγε¬ 
λίες”. Μάλλον όπως σχολιάζει και η 
ΕΡΤορεη: Η «πολλά υποσχόμενη» 
από την κυβέρνηση εκκαθάριση του 
ραδιοτηλεοπτικού τοπίου ξεκίνησε 
από την ΕΡΤορεη και προφανώς 
θα τελειώσει εκεί... Η κυβέρνηση 
ΣΥΡΙΖΑ-ΑΝΕΛ πρέπει άμεσα να 
δώσει εξηγήσεις για αυτές τις ενέρ¬ 
γειες. 

Η ΕΡΤορεη μαζί με τις τοπικές 
ΕΡΑ και την ΕΡΤ3 επί δύο χρόνια 
κράτησε ζωντανή την φωνή της ΕΡΤ 
ενάντια στο “μαύρο” της κυβέρνη¬ 
σης Σαμαρά-Βενιζέλου. Κράτησε 
ζωντανό τον αγώνα των εργαζομέ¬ 


νων της ΕΡΤ και παράλληλα έδωσε 
βήμα σε όλους τους αγωνιζόμενους. 
Μετά την επαναλειτουργία της ΕΡΤ 
συνέχισε τη διαδικτυακή και ραδιο¬ 
φωνική της εκπομπή. Συνεχίζει να 
είναι μια από τις λίγες αντιμνημονι- 
ακές φωνές ανάμεσα στα ΜΜΕ και 
αυτό φαίνεται να ενοχλεί. 

Στεκόμαστε στον πλευρό της 
ΕΡΤορεη και των εργαζόμενων της 
ΕΡΤ και αλληλέγγυων που εθελο¬ 
ντικά την κρατάν στον αέρα. Απαι¬ 
τούμε να αποσυρθούν άμεσα οι 
κατηγορίες από τους συλληφθέ¬ 
ντες, να επιστραφεί ο κατασχεμέ- 
νος εξοπλισμός και να δοθεί και 
επίσημα η συχνότητα εκπομπής 
στην ΕΡΤορεη. Ακόμα μαζί με την 
ΕΡΤορεη και τους εργαζόμενους 
της ΕΡΤ θα αγωνιστούμε ενάντια 
την προσπάθεια μετατροπής της 
ΕΡΤ σε έναν μέσο κυβερνητικής- 
μνημονιακής προπαγάνδας, ενά¬ 
ντια στο κράτος έκτακτης ανάγκης 
που επανακάμπτει μαζί με το τρίτο 
μνημόνιο. 

Ο.Κ.Δ.Ε., 24/9/2015 




































Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Οκτώβριος 2015 


20 χρόνια από τον θάνατο του Ερνέστ Μαντέλ 

Πολιτικές Εκδηλώσεις της Ο.Κ.Δ.Ε. 

Στις 20/7/1995, πριν από 20 χρόνια έφυγε από τη ζωή σε ηλικία 72 ετών ο 
Ερνέστ Μαντέλ, ένας από τους σημαντικότερους μαρξιστές θεωρητικούς μετά τον 
Β’ παγκόσμιο πόλεμο και ηγέτης της τροτσκιστικής 4ης Διεθνούς. 

Με αφορμή αυτή την επέτειο, η Ο.Κ.Δ.Ε. πραγματοποιεί κύκλο Πολιτικών 
Εκδηλώσεων σε πόλεις της Ελλάδας, με θέμα: 

«Ερνέστ Μαντέλ: 

Η ζωή και το έργο τον. 

Η συμβολή τον στην Μαρξιστική Οικονομία 
και σε θέματα Επαναστατικής Στρατηγικής 
και Τακτικής.» 

Ιωάννινα: Τετάρτη 21 Οκτωβρίου 
Θεσσαλονίκη: Πέμπτη 22 Οκτωβρίου 
Αλεξανδρούπολη: Δευτέρα 26 Οκτωβρίου 

ΑΘΗΝΑ: Τετάρτη 4 Νοεμβρίου 

Στο δίΐ£ μας ωινιν.οΜε.ξτ θα αναρτηθούν σύντομα οι 
ακριβείς ώρες καθώς και οι χώροι που θα φιλοξενήσουν τις 
παραπάνω εκδηλώσεις. 

Πολλά από τα έργα του Ερνέστ Μαντέλ κυκλοφορούν 
από τις εκδόσεις Εργατική Πάλη. 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 
“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοξάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 


Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 


Γράψτε μας στο ε-ιηώΐΐ 6Γ§αίί1άρα1ί@ο]«ΐ0.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, ο-πιαΐΐ: €Γ§αΙΐΚΐρίΐ1ΐ@οΚ(ΐ€.2Γ 




































Οκτώβριος 2015 


Η άΠΟΨή ΜΑΣ 


Εργατική Πάλη 3 


Προγραμματικές δηλώσεις Τσίπρα: 

επανάληψη αυταπατών και 
μνημονιακών ψεμάτων 


Σ τις 5 Οκτώβρη ο Αλέξης Τσίπρας 
παρουσίασε στη Βουλή τις προ¬ 
γραμματικές δηλώσεις της «δεύ¬ 
τερη φορά Αριστερά» κυβέρνησής του. 
«Κεντρική ιδέα» των δηλώσεων ήταν η 
αναγκαιότητα της «χωρίς χρονοτριβή» 
ψήφισης των βάρβαρων μνημονιακών 
μέτρων και ολοκλήρωσης της πρώτης 
αξιολόγησης από τους «θεσμούς», ώστε 
να δοθούν τα χρήματα για τη διαβόητη 
ανακεφαλαιοποίηση των τραπεζών και να 
ανοίξει η συζήτηση για την ελάφρυνση του 
ελληνικού δημόσιου χρέους. Στην ουσία, ο 
Τσίπρας αναπαράγει από τη μια τον εκβια¬ 
σμό των ιμπεριαλιστών για «κούρεμα» κα¬ 
ταθέσεων αν δεν περάσουν τα μέτρα, από 
την άλλη αυταπάτες που καλλιεργούσε και 
ο Σαμαράς για δήθεν σοβαρή μείωση του 
χρέους. Στην καλύτερη περίπτωση, η «ελεη¬ 
μοσύνη» των δανειστών προς την κυβέρνη¬ 
ση θα εξαντληθεί στη μετάθεση για κάποια 
χρόνια των πληρωμών χρεών που έτσι κι 
αλλιώς είναι παντελώς αδύνατο να καλυ¬ 
φθούν έγκαιρα (π.χ. μετά το 2020 σε πολλά 
οικονομικά έτη τα προς εξόφληση τοκοχρε¬ 
ολύσια ξεπερνούν το 60% των συνολικών 
ετήσιων εσόδων του ελληνικού κράτους!). 
Όσο για τις καταθέσεις, το «κούρεμα» αργά 
ή γρήγορα είναι αναπόφευκτο. Η μοναδική 
εγγύηση για τη σωτηρία τους προϋποθέτει 
την εθνικοποίηση των τραπεζών και τη με¬ 
τάβαση σε εθνικό νόμισμα, ώστε να ξεφύ- 
γουν από τη μέγγενη των τοκογλύφων της 
Ευρωπαϊκής Κεντρικής Τράπεζας (ΕΚΤ). 
Όμως και τα δύο απορρίπτονται μετά βδε¬ 
λυγμίας από τη μνημονιακή συγκυβέρνηση. 

Κατά τα άλλα, ο Τσίπρας επανέλαβε 
χιλιοειπωμένες αερολογίες για «εξυπηρέ¬ 
τηση των συμφερόντων της κοινωνικής 
πλειοψηφίας», «νέο παραγωγικό μοντέλο», 
«καταπολέμηση της διαφθοράς και της δι¬ 
απλοκής», «προσέλκυση ξένων επενδύσε¬ 
ων», «παράλληλο πρόγραμμα», που δήθεν 
θα «απαλύνει» τις συνέπειες του μνημονίου, 
ενώ, στα χνάρια των προκατόχων του, μί¬ 
λησε για έξοδο στις αγορές το 2017! Τόνι¬ 
σε επίσης τους χαμηλότερους στόχους για 
πρωτογενή πλεονάσματα σε σχέση με τους 
τερατώδεις και πλήρως ανέφικτους που είχε 
υπογράψει η χούντα ΝΔ-ΠΑΣΟΚ, χωρίς 
όμως να πει κουβέντα για τον Αρμαγεδδώ- 


να που συνεπάγονται ακόμα και τα «ήπια» 
πλεονάσματα, και μάλιστα σε μια οικονο¬ 
μία που έχει ουσιαστικά καταρρεύσει πλή¬ 
ρως. Ο Τσίπρας υποσχέθηκε ότι, εφόσον η 
ανακεφαλαιοποίηση των τραπεζών θα γίνει 
με χρήματα του Δημοσίου, το μάνατζμεντ 
θα περάσει επίσης στο Δημόσιο. Αυτό όμως 
θα μένει κενό γράμμα όσο ο πραγματικός 
έλεγχος των τραπεζών (και της Τράπε¬ 
ζας της Ελλάδος) θα βρίσκεται στα χέρια 
των τοκογλύφων της ΕΚΤ. Στη συνέχεια, 
αναφέρθηκε σε τέσσερις άξονες «σκληρής 
διαπραγμάτευσης»: προστασία της κατοι¬ 
κίας «όσων αποδεδειγμένα δεν έχουν να 
πληρώσουν» για το δάνειό τους, εργασιακά 
(επαναφορά συλλογικών διαπραγματεύσε¬ 
ων, τριετίες, μετενέργεια κ.α.), διατήρηση 
του δημόσιου χαρακτήρα της ΔΕΗ και του 
ΑΔΜΗΕ, ιδιωτικοποιήσεις με «διαφάνεια» 
και δήθεν «αξιοποίηση» της δημόσιας περι¬ 
ουσίας. Φυσικά, όλα αυτά επαφίενται στην 
καλή διάθεση των δανειστών. 

Σε ευρωπαϊκό επίπεδο, ο Τσίπρας προ¬ 
ανήγγειλε συμμαχίες «ενάντια στον νεο¬ 
φιλελευθερισμό» με «προοδευτικές δυνά¬ 
μεις», δηλαδή τη σοσιαλδημοκρατία, που 
εφάρμοσε και εφαρμόζει μέχρι κεραίας τις 
νεοφιλελεύθερες πολιτικές. Ανά τομέα πο¬ 
λιτικής, οι προγραμματικές δηλώσεις περι- 
ελάμβαναν επίσης: 

Φορολογικά: «ισοδύναμα» για τα πιο 
βαριά μέτρα, όπως ο ΦΠΑ στην ιδιωτική 
εκπαίδευση, «απλό, σταθερό και δίκαιο» 
φορολογικό σύστημα, ελάφρυνση των συ¬ 
νήθων «υποζυγίων», κίνητρα για «καινοτο¬ 
μία» και επενδύσεις. 

Αγρότες: «ελάφρυνση» των βαρύτατων 
φόρων για τους «κατά κύριο επάγγελμα» 
αγρότες, αξιοποίηση ευρωπαϊκών κονδυλί- 
ων για «ανταγωνιστικότητα». 

Δημόσιο: Ο Τσίπρας επανέλαβε το γνω¬ 
στό νεοφιλελεύθερο κλισέ περί «μεγάλου 
ασθενούς» και προανήγγειλε σύγκρουση 


με «κατεστημένες νοοτροπίες και συμφέρο¬ 
ντα», δηλαδή με τους εργαζόμενους και τα 
συνδικάτα. Εξήγγειλε οργανογράμματα για 
όλες τις δημόσιες υπηρεσίες, μείωση γρα¬ 
φειοκρατίας, επέκταση των ηλεκτρονικών 
υπηρεσιών, «δίκαιη» αξιολόγηση και πει¬ 
θαρχικό δίκαιο και κινητικότητα με «εθνικό 
μητρώο υπαλλήλων», που θα ανοίξει τον 
δρόμο για υποχρεωτικές μετακινήσεις ου¬ 
σιαστικά οπουδήποτε. 

Κοινωνική Πρόνοια: κάρτες δωρεάν 
μετακίνησης για ανέργους, ΑΜΕΑ, χαμη- 
λοσυνταξιούχους, γεύματα για μαθητές δη¬ 
μοτικού, κάρτες υγείας για ανασφάλιστους, 
εθνικό σύστημα κοινωνικής αλληλεγγύης. 

Υγεία: προσλήψεις 1100 υγειονομικών 
φέτος και προκήρυξη άλλων 2500 θέσεων, 
αντικατάσταση διεφθαρμένων διοικήσεων 
νοσοκομείων, πρωτοβάθμιες μονάδες υγεί¬ 
ας στις γειτονιές, καθολική πρόσβαση σε 
ασφαλή φάρμακα. 

Παιδεία: μεταρρύθμιση στην πρωτο¬ 
βάθμια και δευτεροβάθμια εκπαίδευση 
μετά από «διάλογο», «αναγνώριση» του 
κοινωνικού έργου των εκπαιδευτικών, 
«αξιοποίηση» του επιστημονικού δυναμι¬ 
κού στην έρευνα. Ο Τσίπρας απέφυγε να 
διευκρινίσει τι ακριβώς θα γίνει με το νο¬ 
μοσχέδιο που είχε ετοιμάσει ο προηγούμε¬ 
νος υπουργός Παιδείας Μπαλτάς, το οποίο 
καταργούσε τις πιο επαχθείς διατάξεις του 
αντιεκπαιδευτικού νόμου Διαμαντοπούλου 
στα πανεπιστήμια (διαγραφές φοιτητών, 
συμβούλια διοίκησης κ.α.). Αναφέρθηκε 
επίσης σε «νέο πλαίσιο» για την επαγγελ¬ 
ματική εκπαίδευση, αποκρύπτοντας ότι βά¬ 
σει μνημονίου θα περιλαμβάνει υποχρεωτι¬ 
κή «μαθητεία», δηλαδή απλήρωτη εργασία 
της νεολαίας για τους εργοδότες. 

Ασφαλιστικό: Ο Τσίπρας ισχυρίστηκε 
ότι οι σφαγιαστικές μειώσεις συντάξεων 
και αυξήσεις ορίων ηλικίας που έχουν ήδη 
πραγματοποιηθεί ή προωθούνται άμεσα 


θα έπρεπε να γίνουν ακόμα και χωρίς μνη¬ 
μόνιο, αφού το ασφαλιστικό σύστημα δεν 
είναι «βιώσιμο», λόγω της καλπάζουσας 
ανεργίας και μαύρης εργασίας, της λεη¬ 
λασίας των αποθεματικών και του δημο- 
γραφικού προβλήματος. Δεν είπε όμως το 
παραμικρό για το πώς θα αντιμετωπιστούν 
όλα τα παραπάνω, που πηγάζουν κατευ¬ 
θείαν από την καρδιά του προβλήματος, 
δηλαδή την κρίση και το σάπισμα του κα¬ 
πιταλισμού. Μίλησε επίσης για ενοποιήσεις 
ταμείων και «ενιαίους κανόνες», προφα¬ 
νώς προς τα κάτω, και καταπολέμηση της 
εισφοροδιαφυγής με ηλεκτρονικά μέσα, με 
στόχευση στους μεγαλοοφειλέτες. 

Διαφθορά - φοροδιαφυγή: διασταύ¬ 
ρωση καταθέσεων - φορολογικών δηλώσε¬ 
ων, αξιοποίηση λίστας Λαγκάρντ και άλλων 
λιστών, νομοσχέδιο για τις τηλεοπτικές 
άδειες, ενίσχυση ελεγκτικών σωμάτων, κά¬ 
θαρση σε ποδόσφαιρο και αθλητικές ομο¬ 
σπονδίες, διαλεύκανση σκανδάλων Αγρο¬ 
τικής και Ταχυδρομικού Ταμιευτηρίου. 

Προσφυγικό: Ο Τσίπρας καταδίκασε 
τη λογική της «Ευρώπης - φρούριο» και 
μίλησε για «ευρωπαϊκές αξίες» ανθρωπιάς, 
αλληλεγγύης κ.λπ. Δεν είπε όμως τι θα γί¬ 
νει στην πράξη, από τη στιγμή που οι «εταί¬ 
ροι» δέχονται να υποδεχθούν μόλις 120.000 
πρόσφυγες. Μίλησε επίσης για «πολυδιά¬ 
στατη εξωτερική πολιτική», τη στιγμή που 
συνεχίζει την εγκληματική συνεργασία με 
το Ισραήλ και τη χούντα της Αιγύπτου και 
την ευθυγράμμιση με τα ιμπεριαλιστικά 
σχέδια. 

Δικαιώματα - Σύνταγμα: Υποσχέθηκε 
προστασία των δημοκρατικών ελευθεριών, 
«συμπόρευση» με κινήματα, πραγματοποί¬ 
ηση δημοψηφισμάτων με πρωτοβουλία πο¬ 
λιτών και ζήτησε «ενεργοποίηση» του λαού 
για να συγκρουστεί με το «κατεστημένο». 
Τέλος, προανήγγειλε διάλογο για το Σύ¬ 
νταγμα ώστε η επόμενη Βουλή να προχω¬ 
ρήσει σε αναθεώρησή του. 

Όλες όμως οι υποθετικές ή πραγ¬ 
ματικές «φιλολαϊκές» υποσχέσεις είναι 
στον αέρα, καθώς οι πραγματικές προ¬ 
γραμματικές δηλώσεις εκφωνούνται 
στις Βρυξέλλες και το Βερολίνο. 



Η καπιταλιστική βαρβαρότητα... 

με ιην Υλώοσα ίων αριθμών 


Σ ύμφωνα με έκθεση της Οχίάπι (οργάνωση για 
την εξάλειψη της φτώχειας), μεταξύ του 2009 και 
του 2013, ο αριθμός των Ευρωπαίων που ζουν σε 
συνθήκες σοβαρής υλικής στέρησης, δηλαδή χω¬ 
ρίς επαρκή χρήματα για να θερμάνουν τα σπίτια τους ή να 
αντιμετωπίσουν απρόβλεπτες δαπάνες, αυξήθηκε από 7,5 σε 
50 εκ. άτομα. Οι άνθρωποι αυτοί συνιστούν μέρος μόνο των 
123 εκ. -σχεδόν το 1/4 του πληθυσμού της ΕυρωπαϊκήςΈνω- 
σης- που αντιμετωπίζουν τον κίνδυνο της φτώχειας, την ίδια 
στιγμή που στην Ευρώπη υπάρχουν 342 δισεκατομμυριούχοι. 
Οι χώρες με τα υψηλότερα επίπεδα ανισότητας εισοδήματος 
είναι η Γερμανία, η Ελλάδα και η Πορτογαλία. Σύμφωνα πά¬ 
ντα με τα στοιχεία της έρευνας, η πλειονότητα των ευρω¬ 
παϊκών χωρών αντιμετωπίζουν σημαντικά προβλήματα οι¬ 
κονομικής ανισότητας. Το μεγαλύτερο ποσοστό ανισότητας 
του διαθέσιμου εισοδήματος εντοπίζεται στη Βουλγαρία, τη 
Λετονία και τη Λιθουανία, ενώ μια σειρά από χώρες, όπως η 
Γαλλία και η Δανία, γνώρισαν επίσης μια αύξηση της ανισό¬ 
τητας μεταξύ 2005 και 2013. Το ποσοστό φτώχειας μεταξύ 
των απασχολούμενων είναι υψηλότερο στη Ρουμανία και την 
Ελλάδα, αλλά αυξητικές τάσεις παρουσιάζονται και σε άλλες 
χώρες της Ευρώπης, όπως στη Γερμανία και τη Σλοβενία. 


Ε ρευνητές από την Ελλάδα και τη Βρε¬ 
τανία σε πρόσφατη δημοσίευσή τους 
επισημαίνουν ότι κατά τα μνημονιακά 
έτη 2011-12 υπήρξε αύξηση 35% στις 
αυτοκτονίες, σε σχέση με την περίοδο έως το 
2010, κυρίως λόγω της αύξησης της ανεργίας και 
της απόγνωσης που αυτή προκαλεί. Σύμφωνα με 
την Ελληνική Στατιστική Υπηρεσία (ΕΛΣΤΑΤ), 
ο αριθμός των θανάτων στην Ελλάδα από αυτο¬ 
κτονίες, όπως αυτές χαρακτηρίστηκαν από τις 
Ιατροδικαστικές και Ανακριτικές Αρχές, ανήλθε 
σε 508 για το έτος 2012, έναντι των 477 το 2011 
(αύξηση 7%), ενώ οι αυτοκτονίες των αντρών 
υπερτερούν των γυναικών. Η μελέτη διαπίστωσε 
ότι η υιοθέτηση των νέων μνημονιακών μέτρων 
τον Ιούνιο του 2011 σηματοδότησε μια απότο¬ 
μη αύξηση στις αυτοκτονίες, που έφθασαν στο 
αποκορύφωμά τους μέσα στο 2012. Οι θάνατοι 
από αυτοκτονίες αυξήθηκαν σε όλες ουσιαστικά 
τις ηλικιακές ομάδες (και των δύο φύλων), ιδίως 
όμως στους άνδρες παραγωγικής ηλικίας 20 έως 
59 ετών, όπου η αύξηση ήταν 34%. 


Μ ικρή αύξηση, στο 25,2%, σημεί¬ 
ωσε η επίσημα καταγραμμένη 
ανεργία στην Ελλάδα τον Ιού¬ 
νιο του 2015, σε σχέση με τον 
Μάιο (25%), σύμφωνα με στοιχεία της Ευ¬ 
ρωπαϊκής Στατιστικής Υπηρεσίας (ΕιίΓΟδίαί). 
Τα υψηλότερα επίπεδα ανεργίας στην Ε.Ε. 
καταγράφονται στην Ελλάδα και στην Ισπα¬ 
νία (22,2%), ενώ τα χαμηλότερα στη Γερμανία 
(4,5%), την Τσεχία (5%) και τη Μάλτα (5,1%). 
Ειδικότερα στην Ελλάδα, ο αριθμός των ανέρ¬ 
γων τον Ιούνιο έφθασε το 1.205.000. Το πο¬ 
σοστό ανεργίας στους άνδρες διαμορφώθηκε 
στο 21,7% και στις γυναίκες στο 29,5%. Σε ό,τι 
αφορά την ανεργία ανά ηλικιακή ομάδα, στη 
χειρότερη κατάσταση παραμένουν τα άτο¬ 
μα μεταξύ 15 και 24 ετών. Αν και το ποσοστό 
ανεργίας αυτής της ομάδας είναι χαμηλότερο 
του 50% πλέον, παραμένει κοντά σε αυτό το 
επίπεδο (48,3% τον Ιούνιο 2015). Ακολουθεί η 
ηλικιακή ομάδα 25-34 ετών, με ποσοστό ανερ¬ 
γίας 32,1%. 






































4 Εργατική Πάλη 


ΕΡΓΑΖΟΜΕΝΟΙ 


Οκτώβριος 2015 


Εφιάλτης χωρίς τέλος για τους μετανάστες 

Η 1.1. κλείνει σύνορα και καταστέλει 



Μ ε φρενήρεις ρυθμούς διογκώνεται ο 
αριθμός των προσφύγων και μετανα¬ 
στών που καταφτάνουν στην Ελλάδα 
και στις χώρες της Ε.Ε., αναζητώντας 
καλύτερες συνθήκες διαβίωσης, ενώ σοκ προκαλεί ο 
νέος απολογισμός που ανακοίνωσε η Ύπατη Αρμο- 
στία του ΟΗΕ για τους νεκρούς μετανάστες το τρέ- 
χον έτος. Σύμφωνα με τα τελευταία στοιχεία για το 
τρέχον έτος, έχουν καταφτάσει δια θαλασσής σε χώ¬ 
ρες της Ε.Ε., κατά κύριο λόγο στην Ελλάδα και δευ- 
τερευόντως στην Ιταλία, 533 χιλιάδες μετανάστες, 
και έχουν χάσει την ζωή τους τρεις χιλιάδες. Το 55% 
των μεταναστών προέρχεται από την Συρία, αλλά 
μεγάλος αριθμός προέρχεται και από πολλές άλλες 
ισοπεδωμένες και κατεστραμμένες χώρες, όπως το 
Αφγανιστάν και το Ιράκ, ενώ ένας στους πέντε που 
τελικά πατάνε το πόδι τους σε κάποια ευρωπαϊκή 
ακτή είναι παιδί. 

Η ιμπεριαλιστική, ρατσιστική ΕΕ £ έδωσε λύση’ 
κλείνοντας τα σύνορα και καταστέλλοντας. Από τις 
13/9 η κυβέρνηση της Γερμανίας επέβαλε περιορι¬ 
σμούς στα σύνορα, για να σταματήσει τη διέλευση 
τρένων από την Αυστρία, παρόλο που η Μέρκελ είχε 
δηλώσει ότι η Γερμανία θα δεχτεί 800.000 πρόσφυγες 
και είχε κάνει λόγο για μισό εκατομμύριο κενές θέ¬ 
σεις εργασίας στη χώρα. Ο πρωθυπουργός της Ουγ¬ 
γαρίας κήρυξε τη χώρα σε κατάσταση «εκτάκτου 
ανάγκης» και επέτρεψε την αντιμετώπιση των προ¬ 
σφύγων ακόμα και με πλαστικές σφαίρες. Επίσης, 
επέτρεψε τους ελέγχους σε σπίτια ακόμα και χωρίς 
ένταλμα, αν υπάρχει υποψία ότι «υποθάλπονται» 
εκεί πρόσφυγες, ενώ η διέλευση από τα σύνορα θα 
θεωρείται εγκληματική πράξη και για τους παράνο¬ 
μους μετανάστες προβλέπεται ποινή φυλάκισης έως 
και 3 έτη! Η Ουγγαρία επεκτείνει το φράχτη στα 
σύνορα με τη Σερβία, την Κροατία και τη Ρουμα¬ 
νία και απορρίπτει το σχέδιο της ΕΕ για την επιβο¬ 
λή υποχρεωτικών ποσοστώσεων, όπως εξάλλου το 
απορρίπτουν η Βρετανία, η Σλοβακία και η Πολω¬ 
νία. Στα σύνορα Κροατίας-Σλοβενίας η αστυνομία 
επιτέθηκε στους πρόσφυγες με δακρυγόνα και σπρέι 
πιπεριού, ενώ η Σλοβενία ανέστειλε τη λειτουργία 
του σιδηροδρομικού δικτύου από την Κροατία. Κι 
αυτό, παρά τις δεσμεύσεις από Σλοβένους αξιωμα- 
τούχους ότι η χώρα θα δεχτεί 10.000 πρόσφυγες. Η 
Τσεχία δηλώνει έτοιμη να αναπτύξει ένοπλες δυνά¬ 
μεις στα σύνορα της για να «προστατευθεί» από την 
προσφυγική κρίση και ανακοίνωσε ότι δεν πρόκειται 
ποτέ να αποδεχθεί τις δεσμευτικές ποσοστώσεις για 
την μετεγκατάσταση των προσφύγων. Στην Γαλλία 
εμετική ήταν η δήλωση της Μαρί Λεπέν που δε χάνει 
την ευκαιρία να δημαγωγήσει στο προσφυγικό ζήτη¬ 
μα: «Η Ευρώπη έχει γίνει χώρος υποδοχής για όλους 
τους παράνομους του πλανήτη». Η επικεφαλής του 
ακροδεξιού Λαϊκού Μετώπου επιτέθηκε στις πολιτι¬ 
κές της Ευρωπαϊκής Ένωσης ενώ παράλληλα τόνι¬ 
σε: «Ούτε θέλουμε , ούτε μπορούμε να καλωσορίζουμε 
άλλους παράνομους μετανάστες». Άλλωστε, δεν εί¬ 
ναι η πρώτη φορά και σίγουρα ούτε και η τελευταία 


που η συνθήκη Σένγκεν αγνοείται εντελώς! 

Στις 23/9 πραγματοποιήθηκε έκτακτη σύνοδος 
κορυφής των 28 ηγετών κρατών μελών της ΕΕ με 
σκοπό την επίτευξη συμφωνίας για τη μετεγκατά¬ 
σταση 120.000 αιτούντων άσυλο από τις χώρες πρώ¬ 
της εισόδου τους, δηλαδή την Ελλάδα, την Ιταλία 
και την Ουγγαρία με βάση το παρακάτω πλαίσιο. 
Πρώτον διαχωρίζονται πρόσφυγες και παράνομοι 
μετανάστες. Οι πρόσφυγες θα προστατεύονται και 
θα κατανέμονται αναλογικά σε όλες τις χώρες της 
Ε.Ε και οι παράνομοι μετανάστες θα επαναπροω- 
θούνται, δηλαδή θα απελαύνονται! Τίθεται σαφές 
θέμα έντασης της φρούρησης των θαλάσσιων συ¬ 
νόρων. Στο σχέδιο Γιούνκερ προβλέπεται η δημιουρ¬ 
γία ευρωπαϊκής συνοριοφυλακής και ευρωπαϊκής 
ακτοφυλακής, ενώ θα υπάρξει και στρατιωτική δρά¬ 
ση ενάντια στα κυκλώματα των διακινητών. Αυτό 
σημαίνει ότι και η Ελλάδα πρέπει να εντείνει τους 
ελέγχους. Θα υπάρξει οικονομική ενίσχυση τρίτων 
χωρών, που θεωρούνται ασφαλείς όπως η Τουρκία, 
η Ιορδανία ή άλλες χώρες, για να φιλοξενήσουν 
πρόσφυγες σε ειδικά κέντρα, να διαμείνουν εκεί και 
να τους δοθεί το δικαίωμα εργασίας. Στις 5 Οκτω¬ 
βρίου θα υπάρξει συνάντηση του κ. Γιούνκερ με τον 
Τούρκο Πρόεδρο κ. Ερντογάν για ν’ ανακοπεί η ροή 
προσφύγων προς την Ελλάδα και την Ευρώπη. Για 
την Ελλάδα αποφασίστηκε να λειτουργήσουν μέσα 
σε ένα μήνα τα Βοί δροίδ στην ηπειρωτική χώρα, με 
πρώτο αυτό στον Πειραιά, για την καταγραφή των 
προσφύγων. 

Φυσικά, ένα τέτοιο πλαίσιο, όχι μόνο δεν λύνει το 
μεταναστευτικό ζήτημα αλλά ενισχύει τις ακροδεξι¬ 
ές και νεοφασιστικές πολιτικές των αστικών κυβερ¬ 
νήσεων της Ευρώπης Φρούριο, με ο, τι συνεπάγεται 
αυτό (πογκρόμ, άνοιγμα περισσότερων στρατοπέ¬ 
δων συγκέντρωσης, άνοδος φασιστικών/εθνικιστι- 
κών οργανώσεων κ.ά.)! Πρόκειται για περαιτέρω 
ενίσχυση της ΕΚΟΝΤΕΧ και της στρατιωτικοποίη- 
σης των θαλασσών και των χερσαίων συνόρων. 

Οι κυβερνήσεις των προηγούμενων χρόνων και 
η κυβέρνηση του ΣΥΡΙΖΑ έχουν τεράστιες ευθύνες. 
Ο ΣΥΡΙΖΑ δεν έκλεισε τα στρατόπεδα συγκέτρω- 
σης, άφησε δε τον φράχτη του Έβρου στη θέση του! 
Το μόνο που κάνουν είναι να εκλιπαρούν για «ευρω¬ 
παϊκά κονδύλια» και να στέλνουν ΜΑΤ στα νησιά, 
ενώ ακολουθούν σαν τσιράκια τα σχέδια των ιμπε¬ 
ριαλιστών, είναι συνυπεύθυνες και συνένοχες, για 
τις άθλιες, τραγικές συνθήκες στα νησιά, για τους 
θανάτους δολοφονίες των μεταναστών προσφύγων. 
Το χάος όμως που έχει προκληθεί δεν αντιμετωπίζε¬ 
ται με περισσότερη, πιο σκληρή καταστολή και ρα¬ 
τσιστικές κραυγές. 

Το εργατικό κίνημα, οι οργανώσεις και οι αγωνι¬ 
στές του, πρέπει να κάνουν δική τους υπόθεση την 
υπεράσπιση των μεταναστών προσφύγων και όχι να 
την αφήσουν στους φονιάδες ιμπεριαλιστές και τους 
υπηρέτες τους. 

Να παλέψουμε: 

-Για να δημιουργηθούν άμεσα αξιοπρεπείς δομές 
υποδοχής, με επαρκή εξοπλισμό και προσωπικό, για 
να δίνονται γρήγορα όλα τα απαραίτητα έγγραφα. 

-Για την κατάργηση της ρατσιστικής συνθήκης 
«Δουβλίνο 2». 

-Για τη δημιουργία επιτροπών και ομάδων εργα- 
τικής-κοινωνικής αλληλεγγύης, που θα σταθούν 
έμπρακτα στο πλευρό των μεταναστών προσφύγων. 

-Μετανάστες-Ντόπιοι Ενωμένοι. Κοινοί Αγώνες 
-Ίσα δικαιώματα 

-Ενάντια στο Μίσος και τη Διαίρεση του Ρατσισμού 

-Καλοδεχούμενοι οι Πρόσφυγες-Τροφή, Στέγη, 
Χαρτιά, Ασυλο, όχι ΕΐΌπΐεχ και καταστολή 


■ Α.Ερ. 


επίκαιρη... 

Κινητοποιήσεις στο Μέγαρο Μουσικής Αθηνών 

Σε κινητοποίηση προχώρησαν οι απλήρωτοι εργαζό¬ 
μενοι του Μεγάρου Μουσικής Αθηνών, διεκδικώντας τα 
δεδουλευμένα πέντε μηνών. Δεν είναι άλλωστε η πρώτη 
φορά που δεν τους καταβάλλονται οι μισθοί κανονικά. 
Με απόφαση της συνέλευσης του Σωματείου Εργαζο¬ 
μένων του ΜΜΑ, την Παρασκευή 2 Οκτωβρίου πραγ¬ 
ματοποιήθηκαν στάσεις εργασίας από 12.00-15.00 και 
από 17.00-20.00, προκειμένου να ενημερωθεί το ευρύ 
κοινό για το απόλυτο αδιέξοδο στο οποίο έχουν βρεθεί 
οι εργαζόμενοι του Οργανισμού. Σε ανακοίνωση που 
εξέδωσε το Σωματείο, μεταξύ άλλων αναφέρεται πως 
«παρά τις ιδιαίτερα αντίξοες συνθήκες, όλες οι παρα¬ 
γωγές, οι συναυλίες και οι διαλέξεις πραγματοποιήθη¬ 
καν κανονικά... Ωστόσο, στο διάστημα αυτό των πέντε 
ετών, παρά τις ενέργειες και τις επίμονες προειδοποι¬ 
ήσεις των εργαζομένων προς τη Διοίκηση και τις εκά- 
στοτε κυβερνήσεις, το οικονομικό πρόβλημα του Ορ¬ 
γανισμού γιγαντώθηκε... Η υπομονή μας έχει εξαντλη¬ 
θεί, περιμένοντας όλα αυτά τα χρονιά την επίλυση των 
προβλημάτων του Μεγάρου και των ανθρώπων που 
εργάζονται σ’ αυτό. Διεκδικούμε μια μόνιμη λύση προς 
το συμφέρον του πολιτισμού και των εργαζομένων στο 
χώρο αυτό». 

Το νοσοκομείο Ρεθύμνου καταρρέει 

Τις τραγικές συνθήκες περιγράφουν με απόφαση 
της γενικής συνέλευσής τους οι ειδικευόμενοι για¬ 
τροί, και καταγγέλλουν την διοίκηση του Νοσοκο¬ 
μείου, καθώς και την ηγεσία του Υπουργείου Υγείας. 
Μέχρι και 32 ώρες συνεχόμενης εργασίας τις ημέρες 
εφημερίας χωρίς πληρωμή των υπερωριών. Αυθαίρετη 
χρησιμοποίηση των ειδικευομένων για να μπαλώνουν 
εφημερίες, χωρίς τελικά να πραγματοποιούν την εκ¬ 
παίδευσή τους. Γιατροί της Οφθαλμολογικής Κλινικής 
καλύπτουν κενά στην Παιδιατρική! Κλινικές ζωτικής 
σημασίας όπως η Καρδιολογική μένουν χωρίς εφημε- 
ρεύοντα ειδικευόμενο σχεδόν όλο τον μήνα. Όπως είναι 
προφανές, αυτή η καταναγκαστική εργασία των ιατρών 
θέτει σε κίνδυνο την ασφάλεια των ασθενών και οδηγεί 
το ιατρικό προσωπικό στην σωματική και ψυχική εξου¬ 
θένωση. 

Προς επίσχεση εργασίας οι γιατροί των 
Κέντρων Υγείας της Θεσσαλίας 

Έτοιμοι να προχωρήσουν σε επίσχεση εργασίας 
δηλώνουν και οι γιατροί των Κέντρων Υγείας της 
Θεσσαλίας διεκδικώντας την καταβολή των εφημεριών 
τους για ολόκληρο σχεδόν το 2015. Πρόσφατα 
πραγματοποίησαν παράσταση διαμαρτυρίας 
στο γραφείο του διοικητή της 5ης Υγειονομικής 
Περιφέρειας, ενώ σε ανακοίνωσή τους επισημαίνουν 
τις καταστροφικές επιπτώσεις που έχουν οι ασκούμενες 
πολιτικές υγείας, αλλά και η μεταφορά από την 1η 
Ιανουάριου 2015της διοικητικής δικαιοδοσίας των 
Κέντρων Υγείας από τα Νοσοκομεία στις Υγειονομικές 
περιφέρειες. 

Καταγγέλλουν ότι «παιδίατροι, μικροβιολόγοι, ακτι¬ 
νολόγοι και οδοντίατροι, είναι είδος υπό εξαφάνιση στα 
Κ.Υ. και οι ελάχιστοι που έχουν απομείνει, εξαναγκάζο¬ 
νται να ασκούν πλανόδια ιατρική καλύπτοντας κενά σε 
άλλα Κ.Υ. και σε Νοσοκομεία», συνεχόμενη εργασία για 
πάνω από 10 συνεχόμενα εικοσιτετράωρα, απλήρωτη 
και χωρίς καμιά ασφάλεια και σε άθλιες συνθήκες δι¬ 
αμονής και διατροφής, δραματικές ελλείψεις σε υλικά, 
φάρμακα, αναλώσιμα και εξοπλισμό. 

Από την πλευρά του ο Διοικητής της ΥΠΕ επισήμανε 
ότι -όπως έχει συμβεί και με τους γιατρούς των νοσοκο¬ 
μείων- οι γιατροί των Κέντρων Υγείας θα πληρωθούν τις 
εφημερίεςτουπρώτουεξαμήνουμέχριτατέλη Οκτωβρίου! 
Οι εκπρόσωποι των Ενώσεων Γιατρών Νοσοκομείων 
και Κ. Υ. Θεσσαλίας καλούν τους γιατρούς των Κ.Υ. 
ολόκληρης της 5ης Υ.Π.Ε. να καταθέσουν δηλώσεις 
επίσχεσης εργασίας, μέχρι την αποπληρωμή των δεδου¬ 
λευμένων τους. 

ΕΡΓΑΖΟΜΕΝΟΙ 


Εργατική Πάλη 5 


Κάτω τα σύγχρονα εργασιακά κάτεργα! 

Ανακοίνωση της Ο.Κ.Δ.Ε. για την επίθεση εργοδότη στην Ηλεία 


Ο εργοδότης της όθχρονης εργαζόμενης με- 
τανάστριας Γεωργία Ράτκα Γεωργίεβα έριξε 
καυτό καφέ στην ίδια και στο 2χρονο εγγόνι 
της, όταν πριν από λίγες ημέρες του ζήτησε 120 ευρώ 
από τα δεδουλευμένα της. Το μόλις δύο ετών παιδί με¬ 
ταφέρθηκε αρχικά στο νοσοκομείο του Πύργου όπου 
αμέσως κρίθηκε αναγκαίο να πάει στο νοσοκομείο της 
Πάτρας με εγκαύματα στο πρόσωπο . Η επίθεση του 
εργοδότη έγινε στο χωριό Ξυλοκέρα Ηλείας το περα¬ 
σμένο Σάββατο. 

Δεν είναι φυσικά το πρώτο περιστατικό εργοδο- 
τικής βίας-τρομοκρατίας στα χρόνια του μνημονίου. 
Έχει προηγηθεί η Μανωλάδα με τους πυροβολισμούς 
και τις άθλιες συνθήκες διαβίωσης και εργασίας, οι 
μετανάστες εργάτες από τη Ρουμανία που ήταν φυλα¬ 
κισμένοι κάτω από άθλιες συνθήκες διαβίωσης και σί¬ 
τισης σε κελιά παραπλεύρως μεγάλης πτηνοτροφικής 
μονάδας στην Χαλανδρίτσα Αχαΐας, ο αλυσοδεμένος 
και βασανισμένος από τον εργοδότη του Ουαλίντ Τα- 
λίμπ στη Σαλαμίνα, η Κωσταντίνα Κούνεβα παλαιό- 
τερα κ.α. 

Οι νέοι μαυραγορίτες-εργοδότες των ντόπιων και 
μεταναστών εργαζομένων πολλαπλασιάζονται και 
αποθρασύνονται από το νέο μνημονιακό εργασιακό 


καθεστώς που ψηφίζουν οι νέοι και οι παλιοί μνημο- 
νιακοί. Αποθρασύνονται από τα δικαστικά πραξικοπή¬ 
ματα που στις περισσότερες περιπτώσεις τους δικαιώ¬ 
νει ή τους «ρίχνει στα μαλακά». 

Οι απλήρωτοι εργαζόμενοι στην Ελλάδα στους 
οποίους οι εργοδότες οφείλουν δεδουλευμένα από 1 
έως και 12 μήνες φτάνουν το ένα εκατομμύριο. Οι με¬ 
τανάστες που όταν δεν πνίγονται στο Αιγαίο και έρχο¬ 
νται να δουλέψουν σε κάποιον εργοδότη, πέφτουν θύ¬ 
ματα ακραίας εκμετάλλευσης και πολλές φορές βίας. 

Πρέπει να παλέψουμε σε κάθε χώρο δουλειάς αλλά 
και παντού για να εμποδίσουμε όλους αυτούς που θέ¬ 
λουν να επιστρέψουν τα δικαιώματά μας στην εποχή 
της δουλείας και να επιβάλλουμε με αγώνες το δίκιο 
μας. Πρέπει να απαιτήσουμε την παραδειγματική τι¬ 
μωρία όλων αυτών που απειλούν να μετατρέψουν τη 
ζωή μας σε κόλαση και που έχουν το θράσος να σηκώ¬ 
νουν και χέρι απέναντι σε εργαζόμενους, ηλικιωμένους 
και παιδιά! 

►Να τσακίσουμε τα μνημόνια σε κάθε χώρο 
δουλειάς και παντού 

►Να τιμωρηθεί παραδειγματικά ο εργοδότης 

Παρασκευή, 25 Σεπτεμβρίου 2015 



Ανακοίνωση της Αντεπίθεσης των Εργαζομένων στον Επισιτισμό 

6 μήνες κάθειρξη με τριετή αναστολή για απολυμένη, επειδή «έπληξε την 
προσωπικότητα του εργοδότη και την κερδοφορία της επιχείρησής του» 

ΟΚΙ στην ποινικοποίηση ίων €ργαιικών και 
κοινωνικών διεκδικήσεων και αγώνων 


Η συνάδελφος Ευγενία Πρίφτη, μέλος της 
Αντεπίθεσης των Εργαζομένων, απολύθη¬ 
κε εκδικητικά το Δεκέμβρη του 2014 από 
το μπαρ «Ποτοπωλείον» επειδή διεκδι- 
κούσε τα δεδουλευμένα και τα ένσημα που της χρω¬ 
στούσε ο εργοδότης της. 

Εκτός από την προσφυγή της στην Επιθεώρηση 
Εργασίας και στα δικαστήρια, αποφάσισε μαζί με την 
επιτροπή αλληλεγγύης που συγκροτήθηκε, να διεκδι- 
κήσει την ικανοποίηση των δίκαιων αιτημάτων της και 
με κινητοποιήσεις έξω από το κατάστημα. Ο εργοδό¬ 
της σε μία προσπάθεια φίμωσης της δράση της συνα¬ 
δέλφου και της επιτροπής, κατέθεσε μήνυση για συκο¬ 
φαντική δυσφήμιση σε βάρος της. 

Η μήνυση εκδικάστηκε στις 30 Σεπτέμβρη και η 
ακροαματική διαδικασία ήταν μία καλοπαιγμένη φαρ¬ 
σοκωμωδία, προφανώς σε βάρος της συναδέλφου. 
Ενώ επιβεβαιώθηκε από όλους τους μάρτυρες (υπερά¬ 
σπισης και κατηγορίας), αλλά και από το ίδιο το αφε¬ 
ντικό, πως στο κατάστημα εργάζονταν ανασφάλιστοι 
εργαζόμενοι, πως δεν πληρώνονταν η υπερεργασία, 
οι αργίες και τα επιδόματα και πως ο εργοδότης συ¬ 
μπεριφέρονταν με προσβλητικό και απαξιωτικό τρόπο 
στους εργαζόμενους, η έδρα του δικαστηρίου ζητούσε 
συνεχώς εξηγήσεις για το λόγο που χρησιμοποιούνταν 
η λέξη «κάτεργο» για το κατάστημα στην ανακοίνωση 
που μοίραζε η επιτροπή κατά τη διάρκεια των κινητο¬ 
ποιήσεων. Ένα μεγάλο μέρος της διαδικασίας αναλώ¬ 
θηκε γύρω από το αν οι κινητοποιήσεις έξω από το κα¬ 
τάστημα «υπερέβαιναν τα όρια», ενώ αυτές αποτελούν 
κατοχυρωμένη συνδικαλιστική ελευθερία και χρόνια 
πρακτική του εργατικού και συνδικαλιστικού κινήμα¬ 
τος. Η διαδικασία κορυφώθηκε με την αισχρή αγό¬ 
ρευση του δικηγόρου του εργοδότη που αφού πρώτα 


εξαπέλυσε επίθεση ενάντια στα σωματεία και στους 
συνδικαλιστές, δεν παρέλειψε να κατηγορήσει τη σ. 
Ευγενία ως «αχάριστη» αφού «ο εργοδότης της έδινε 
ψωμί να φάει» και εκείνη τόλμησε «να στραφεί εναντί¬ 
ον του». Η έδρα προχώρησε στην καταδίκη της συνα¬ 
δέλφου για δυσφήμιση που «έπληξε την προσωπικότη¬ 
τα του εργοδότη και την κερδοφορία της επιχείρησής 
του» και της επέβαλε ποινή 6 μήνες κάθειρξη με τριετή 
αναστολή! 

Η σκανδαλώδης αυτή απόφαση είναι μία προσπά¬ 
θεια κατάργησης των συνδικαλιστικών ελευθεριών, 
ποινικοποίησης και απαγόρευσης των εργατικών διεκ¬ 
δικήσεων και αγώνων. Δεν μας εκπλήσσει όμως, καθώς 
είναι προϊόν της εποχής που διανύουμε, της χούντας 
των Μνημονίων, της Τρόικας, της δικτατορίας των δα¬ 
νειστών - τοκογλύφων, των τραπεζιτών και των εργο¬ 
δοτών, που έχουν την πλήρη ανοχή των νεομνημονι- 
ακών της κυβέρνησης του ΣΥΡΙΖΑ. Της εποχής όπου 
μοναδικό και απόλυτο κριτήριο για την οικονομία και 
την κοινωνία είναι η διαφύλαξη των κερδών των επιχει¬ 
ρήσεων. Της εποχής του παραλογισμού, όπου το δικαί¬ 
ωμα της διαμαρτυρίας, της διεκδίκησης, της υπεράσπι¬ 
σης του δίκιου σου, της εργασίας και των δικαιωμάτων 
σου, της ζωής και της αξιοπρέπειάς σου χαρακτηρίζο¬ 
νται «εκβιασμός», «συκοφαντία» ή «συντεχνία». 

Δεν τρομοκρατούμαστε από τις καταφανώς άδι¬ 
κες αποφάσεις των δικαστηρίων, δεν υποχωρούμε! 
Νόμος είναι το δίκιο μας! Ο μόνος τρόπος για να το 
επιβάλουμε είναι μέσα από την ενότητα και την αλλη¬ 
λεγγύη μας, μέσα από την οργάνωση και τους σκλη¬ 
ρούς και αποφασιστικούς αγώνες μας. 

Αντεπίθεση των Εργαζόμενων στον Επισιτισμό 

αηίερϋ}ιβ$ί$1οηβρί$ίϋ$ΐηο. Μο§$ροί. εοπι 

β-πιαίΐ : βΓξαϋλί@γαΗοο.ξΓ, 6982268508 



Εκλογές εν μέσω απολύσεων στο Σωματείο 

Εργαζομένων ΟαιτοίοιίΓ - Μαρινόπουλος - ΡΙΑ 

Καμία απόλυση στο Μαρινόπουλο! 

Στηρίξτε - ψηφίστε 

«Αντεπίθεση των Εργαζομένων στο Εμπόριο » 

Η «100% ελληνική εταιρεία» Μαρινόπουλος ανακοί¬ 
νωσε στις 23/9 το κλείσιμο 17 καταστημάτων πανελλα¬ 
δικά (ΟαιτείόιΐΓ ΕχρίΌδδ και Μαρινόπουλος). Αυτά προ¬ 
στίθενται στα άλλα 50 καταστήματα που είχαν κλείσει το 
προηγούμενο διάστημα, με τις γνωστές δικαιολογίες: ότι 
η κρίση αναγκάζει τον φτωχό Μαρινόπουλο με πόνο καρ¬ 
διάς να βάλει λουκέτο στα καταστήματα, μη μπορώντας 
να κάνει διαφορετικά - χωρίς βέβαια να τον ενδιαφέρει τι 
θα γίνουν οι εργαζόμενοι και οι οικογένειές τους, που θα 
βρεθούν στον δρόμο. 

Η αλήθεια όμως είναι απλή και δεν μας ξεγελάνε τα 
κροκοδείλια δάκρια του Μαρινόπουλου και του κάθε Μα- 
ρινόπουλου. Ειδικά όμως ο συγκεκριμένος μεγαλοεργοδό- 
της, πραγματικά σκληρός εργοδότης, είναι ένα μεγαθήριο 
που απασχολεί 16.000 εργαζόμενους σ’ όλη την Ελλάδα. 
Οι επιχειρήσεις του είναι ένα εργαστήριο πειραμάτων για 
κάθε αντεργατικό μέτρο που έχει περάσει η εκάστοτε κυ¬ 
βέρνηση, ειδικά τώρα που έχουμε και το 3° Μνημόνιο-Τέ- 
ρας. Εκτός από το λιανεμπόριο, ο Μαρινόπουλος έχει με¬ 
γάλο μερίδιο στο χώρο του φαρμάκου, στα ρούχα (Οαρ), 
στον επισιτισμό (δΠΛιιοΕδ) και άλλες επιχειρηματικές 
δραστηριότητες. 

Συ νάδελφο ι- ίσσες, 

Όλη αυτή την πενταετία των Μνημονίων, και όχι μόνο, 
έχουμε υποστεί τεράστιες μειώσεις μισθών, ωράρια λάστι¬ 
χο, εκδικητικές απολύσεις, καθώς και το μεγάλο αγκάθι 
της κατάργησης της Κυριακής αργίας. Τώρα, ο Μαρινό- 
πουλος αποφάσισε να κάνει πρακτική πάνω μας και στο 
μαρτύριο της σταγόνας, μην ξεκαθαρίζοντας στους συ¬ 
ναδέλφους στα μαγαζιά που κλείνουν τι θα κάνει. Αν θα 
τους κρατήσει ή αν θα τους απολύσει - δημιουργώντας μια 
ψυχοφθόρα κατάσταση, πιέζοντας και τρομοκρατώντας 
τους. Παράλληλα, μέσω των προϊσταμένων, ρίχνει υπονο¬ 
ούμενα για όποιον θέλει να φύγει με αποζημίωση, περιμέ- 
νοντας οι συνάδελφοι να «τσιμπήσουν», φοβούμενοι ότι 
θα τους μεταφέρει σε άλλο κατάστημα απ’ όπου θα τους 
απολύσει με προειδοποίηση και τη μισή αποζημίωση. 

Την ίδια στιγμή το επιχειρησιακό σωματείο, αντί να κά¬ 
νει ό, τι πρέπει για να μην υπάρξουν ομαδικές απολύσεις, 
κάνει τις εκλογές του μέσα σ’ ένα πολεμικό κλίμα, μεταξύ 
μελών της διοίκησης. 

Η Αντεπίθεση των Εργαζομένων στο Εμπόριο θεωρεί 
ότι το σωματείο μας εδώ και πολλά χρόνια είχε μια συμ¬ 
βιβαστική πολιτική προς το Μαρινόπουλο, ο οποίος είχε 
πάντοτε μια αντεργατική πολιτική και θέλει να διαλύσει 
και το τελευταίο κατακτημένο εργατικό δικαίωμά μας. Οι 
«τσακωμοί» και οι προσωπικοί ή άλλοι ανταγωνισμοί βλά¬ 
πτουν το σωματείο και τα συμφέροντά μας. Η Αντεπίθε¬ 
ση των Εργαζομένων στο Εμπόριο δρα πολλά χρόνια στο 
χώρο του λιανεμπορίου και συγκεκριμένα στον Μαρινό- 
πουλο. Παλεύει για ένα ισχυρό σωματείο στην υπηρεσία 
των εργαζόμενων του κλάδου μας και κατεβαίνει δεύτερη 
φορά στις εκλογές του σωματείου με αυτόνομο ψηφοδέλ¬ 
τιο, έχοντας έναν και μόνο σκοπό. 

Εμείς οι ίδιοι οι εργαζόμενοι, μέσα από την οργάνωσή 
μας στους χώρους δουλειάς, στα καταστήματα, με αλλη¬ 
λεγγύη και ενότητα, να τσακίσουμε μια και καλή τις επι¬ 
θέσεις των εργοδοτών. Επιβάλλοντας το σύνθημα «Νόμος 
είναι το δίκιο του εργάτη», την εργατική μας αξιοπρέπεια. 
Προωθώντας την ανασυγκρότηση του εργατικού κινήμα¬ 
τος, για να φτάσουμε και στην τελική νίκη. 

► Απαγόρευση των Απολύσεων 

► Όχι εργασία την Κυριακή 

► Αμεση κατάργηση των μνημονιακών νόμων 

► Αξιοπρεπείς συλλογικές συμβάσεις 

€Γ§αίίΕί(£>ν&1ιοο.§η 6943094545 

Φοιτητές 

Απαραίτητος καταλύτη ς για την ανάκαμψη των αγώνων 


Ζ ούμε σε μια από τις πιο 
κρίσιμες και καθοριστικές 
στιγμές των μνημονιακών 
χρόνων, αφού ενώ η πλει- 
οψηφία της κοινωνίας είναι κατά των 
Μνημονίων, η νεοεκλεγείσα Βουλή 
αποτελείται σχεδόν εξολοκλήρου από 
λάτρεις ή εκφραστές τους. Έτσι, ενώ 
από τη μια η νεολαία και οι φοιτητές 
ψήφισαν «ΟΧΙ» στο δημοψήφισμα με 
το εκπληκτικό ποσοστό του 85%, από 
την άλλη, η νεομνημονιακή κυβέρνηση 
Τσίπρα θα προσπαθήσει να επιβάλλει 
ακόμη χειρότερα μνημονιακά μέτρα. 
Αυτή η αντίφαση προοιωνίζεται μια νε- 
ολαιίστικη εξέγερση. 

Διδακτική αν-επάρκεια και 
«ξαφνικοί θάνατοι» 

Η κατάσταση στα πανεπιστήμια 
δεν διαφέρει και πολύ από την αίσθηση 
εγκατάλειψης, που έχει οποίος επισκέ¬ 
πτεται ένα υποβαθμισμένο νοσοκομείο 
ή μια παραμελημένη δημόσια επιχείρη¬ 
ση ή μια ερειπωμένη βιομηχανική περι- 

°χή· 

Η παντελής έλλειψη χρημάτων, ακό¬ 
μα και για τα πιο στοιχειώδη, οδήγησε 
και θα οδηγεί τα πανεπιστήμια στο να 
περικόπτουν «περιττά» ή δυσβάσταχτα 
έξοδα, να κλείνουν ολόκληρα τμήματα 
ή περιφερειακές λειτουργίες τους, εστί¬ 
ες, λέσχες σίτισης («ξαφνικός θάνατος» 
της λέσχης των εστιών στην ΑΣΟΕ), 
βιβλιοθήκες κ.ά. 

Ο κατήφορος πρόκειται να συνε¬ 
χιστεί, αυτή τη φορά ακόμα πιο «ανα¬ 
βαθμισμένα» και «πολιτισμένα», με τις 
ευλογίες και προσταγές του ΟΟΣΑ και 
της εργαλειοθήκης του (βλέπε ΕΠ Σε¬ 
πτέμβρη). 

Φέτος, ο χορός της επίθεσης στα πα¬ 
νεπιστήμια ανοίγει με την προσπάθεια 
της συγκυβέρνησης ΣΥΡΙΖΑ-ΑΝΕΛ 


να εφαρμόσει ό,τι πιο αντιδραστικό και 
βρώμικο περιελάμβανε ο νόμος Διαμα- 
ντοπούλου για το σπάσιμο των πτυχί¬ 
ων σε κομμάτια. Στο εξής, εφόσον πρό¬ 
κειται για «καθηγητική» σχολή (σχολή 
από την οποία η πλειοψηφία των πτυ- 
χιούχων κατευθύνεται προς την εκπαί¬ 
δευση), οι απόφοιτοι δεν θα μπορούν 
με το πτυχίο τους να δώσουν εξετάσεις 
και να διοριστούν ως εκπαιδευτικοί. 
Θα απαιτείται η επιπλέον κατοχή ενός 
τίτλου με το ευφάνταστο όνομα της 
«Εκπαιδευτικής και Διδακτικής Επάρ¬ 
κειας», που εν τέλει θα πιστοποιεί την 
ικανότητα ενός πτυχιούχου να διδάξει 
(ή αλλιώς θα του δίνει την δυνατότητα 
να εργαστεί έχοντας ίσα δικαιώματα με 
τους συναδέλφους του). Η χορήγηση 
αυτού του πιστοποιητικού θα έρχεται 
μετά την επιτυχή ολοκλήρωση ενός 
κύκλου μαθημάτων επιλογής (εντός 
σχολής) γύρω από το γνωστικό αντι¬ 
κείμενο της «Διδασκαλίας». 

Πρόκειται προφανώς για μια ακόμα 
προσπάθεια (ΕΕ και ΟΟΣΑ) να διαλύ- 
σουν το ενιαίο πτυχίο της Ανώτατης 
Εκπαίδευσης, με ό,τι δικαιώματα έφε¬ 
ρε αυτό μαζί του (κυρίως εργασιακά). 
Πρόκειται για μια περαιτέρω διαίρεση 
και ατομικοποίηση του προγράμματος 
σπουδών, που το μετατρέπουν σ’ έναν 
μπουφέ μαθημάτων, από τον οποίο ο 
κάθε φοιτητής επιλέγει τι του κάνει 
(σήμερα τουλάχιστον, γιατί αύριο θα 
επιλέγει με βάση το κόστος του μαθή¬ 
ματος και το πόσο αντέχει η τσέπη του) 
και πιο μάθημα θα του δώσει τον κα¬ 
τάλληλο τίτλο στο πτυχίο προκειμένου 
να βρει δουλειά. Έτσι δεν θα υφίσταται 
ενιαίο πτυχίο και ίδια εργασιακά δι¬ 
καιώματα. Δημιουργούνται φοιτητές 
«πολλών ταχυτήτων», που αν και από¬ 
φοιτοι της ίδιας σχολής θα κατέχουν 
τελείως διαφορετικά εργασιακά δικαι¬ 
ώματα. 


Να μην αφήσουμε να μας γυρίσουν 
100 χρόνια πίσω 

Όλη αυτή η επίθεση (που ξεκινάει 
από τη φορολογικό επιδρομή του φθι¬ 
νοπώρου και καταλήγει να θίγει φοι¬ 
τητικά, εργασιακά, ασφαλιστικά και 
δημοκρατικά δικαιώματά μας), έρχεται 
σε μια περίοδο που το καζάνι που ονο¬ 
μάζεται ελληνική κοινωνία και νεολαία 
σιγοβράζει. Έρχεται μάλιστα μετά από 
την προκλητική ανατροπή της ετυμη¬ 
γορίας του ελληνικού λαού στο δημο¬ 
ψήφισμα της 5 ης Ιούλη, μετά από την 
πρωτοφανή έκφραση της θέλησης των 
φτωχών λαϊκών στρωμάτων και της νε¬ 
ολαίας για αντίσταση στις προσταγές 
της ΕΕ, των Σόιμπλε, του αστικού πο¬ 
λιτικού προσωπικού και των «Μένουμε 
Ευρώπη». 

Ο στόχος που έχουν για τα ελληνι¬ 
κά πανεπιστήμια, δεν είναι ούτε να τα 
«αναδιαρθρώσουν εσωτερικά» ούτε να 
κάνουν το «έργο» τους πιο αποδοτικό. 
Μοναδικός στόχος και πόθος τους είναι 
το πώς και πότε θα ξεφορτωθούν αυτό 
το βάρος από τον δημόσιο προϋπο¬ 
λογισμό του κράτους που ονομάζεται 
δημόσια και δωρεάν εκπαίδευση. Γιατί, 
τί χρησιμότητα θα έχει σε μια χώρα, με 
διαλυμένη (και σε λίγο ανύπαρκτη) πα¬ 
ραγωγική βάση, με μοναδική υποχρέω¬ 
ση την αποπληρωμή τόκων στο ΔΝΤ, η 
παραγωγή δεκάδων χιλιάδων πτυχιού- 
χων ανώτατης εκπαίδευσης, σε ετήσια 
βάση; 

Η απάντηση γι’ αυτούς είναι προ¬ 
φανώς: καμία. Το ζήτημα που τίθεται 
από δω και μπρος είναι ποια θα είναι η 
δική μας απάντηση και πως θα την κά¬ 
νουμε πράξη. 

Αυτό που χρειάζεται είναι σκληρός 
αγώνας ενάντια στα Μνημόνια για το 
οριστικό ξήλωμά τους από τα πανεπι¬ 
στήμια. Η σημαντικότερη ζωτική ενέρ¬ 
γεια της κοινωνίας, αυτή της νεολαίας, 



πρέπει αποφασισμένα και οργανωμένα 
να μπει μπροστά σ’ αυτή τη μάχη, και 
να διοχετευτεί ενάντια σε όλους αυ¬ 
τούς που χρόνια τώρα καταστρέφουν 
το παρόν και το μέλλον μας. Να γίνει 
η νεολαία και το φοιτητικό κίνημα ο 
απαραίτητος καταλύτης μια γενικευμέ- 
νης εξέγερσης, που θα αποτινάξει τον 
ζυγό των μνημονίων και της φτώχειας. 
Η Σοσιαλιστική Σπουδαστική Πάλη 
παλεύει γι’ αυτό τον σκοπό, για την 
καλύτερη οργάνωση αλλά και τον συ¬ 
ντονισμό των αγώνων και θα συνεχίσει 
να το κάνει με όλες της τις δυνάμεις. 

Πανελλαδικό διήμερο της ΣΣΠ 

Μέσα σ’ αυτά τα πλαίσια, η ΣΣΠ 
διοργανώνει στις 10 και 11 Οκτώβρη, 
πανελλαδικό διήμερο συζητήσεων στο 
Φυσικό Θεσσαλονίκης, όπου μεταξύ 
άλλων θα αναλυθούν θέματα της επι- 
καιρότητας που αφορούν το 3ο Μνη¬ 
μόνιο και την εφαρμογή του στην εκ¬ 
παίδευση, δίνοντας ιδιαίτερη βαρύτητα 
στο πως οργανώνουμε την πάλη του 
φοιτητικού κινήματος, στο σχέδιο δρά¬ 
σης και επέμβασης της ΣΣΠ στην επό¬ 
μενη περίοδο. 


Μαθητέο 

Το 3ο Μνημόνιο επαναφέρει το «Νέο Λύκειο» 


Α πό την πρώτη κιόλας μέρα της νέας 
σχολικής χρονιάς μπορούμε να κατα¬ 
λάβουμε λίγο πολύ τι θα έχουμε να 
αντιμετωπίσουμε όλοι οι μαθητές στα 
σχολεία μας από εδώ και πέρα. Εκτός από τα 
προβλήματα στέγασης και υλικοτεχνικών υπο¬ 
δομών, που μοιάζουν πλέον «ασήμαντα» μετά 
από τα τρομακτικά χτυπήματα που έχει δεχθεί η 
εκπαίδευση τα τελευταία πέντε χρόνια περικο¬ 
πών και λιτότητας, υπάρχει και το πρόβλημα της 
κάλυψης των μαθημάτων από καθηγητές. 

Με λίγα λόγια, τα σχολεία σε πανελλαδικό 
επίπεδο υπολειτουργούν και οι μαθητές κάνουν 
μόνο 4 ή 5 ώρες μάθημα σε κάποιες μέρες, γιατί 
δεν υπάρχουν καθηγητές για τα υπόλοιπα μα¬ 
θήματα. Ακόμα και σε βασικά μαθήματα κατεύ¬ 
θυνσης, όπως μαθηματικά, φυσική ή αρχαία δεν 
υπάρχουν σε πολλά σχολεία αρκετοί καθηγητές 
για να τα διδάξουν - παρόλα αυτά, στο τέλος της 
χρονιάς όλοι οι μαθητές θα πρέπει να δώσουμε 
εξετάσεις και σε αυτά τα μαθήματα που εδώ και 
έναν μήνα δεν πραγματοποιούνται. 


Υπάρχει όμως και ένας μεγαλύτερος κίνδυνος, 
για τον οποίο πρέπει όλοι οι μαθητές και οι καθη¬ 
γητές να ετοιμαστούν να αντιμετωπίσουν προ¬ 
κειμένου ώστε να μην διαλυθεί τελείως η εκπαί¬ 
δευση. Το 3° Μνημόνιο που έφερε ο ΣΥΡΙΖΑ με 
την στήριξη όλων των μνημονιακών δυνάμεων 
(ΝΔ, ΠΑΣΟΚ, ΠΟΤΑΜΙ) και που τώρα καλείται 
να το εφαρμόσει μαζί με τους ΑΝΕΛ. Στο δημο¬ 
ψήφισμα του Ιουλίου η νεολαία κατά 85% ψήφι¬ 
σε ΟΧΙ στα μνημόνια και την φτώχεια - και τώρα 
είναι αντιμέτωπη με έναν τρίτο και πιο βάρβαρο 
μνημόνιο. 

Το πρώτο πράγμα που δεσμεύτηκε να κάνει ο 
ΣΥΡΙΖΑ είναι να πάρει πίσω όλα τα μέτρα που 
οι νταβατζήδες της ΕΕ χαρακτήρισαν ως μονο¬ 
μερείς ενέργειες. Αυτά είναι οι προσλήψεις των 
απολυμένων καθηγητών, που θα τεθούν ξανά 
σε διαθεσιμότητα, και η πλήρης επαναφορά του 
Νέου Λυκείου και του εξεταστικού «καρμανιό¬ 
λα», που πετούσε τους μαθητές έξω από τα σχο¬ 
λεία. 

Και φυσικά, όπου υπάρχει μνημόνιο υπάρχει 



και η μείωση της χρηματοδότησης της εκπαίδευ¬ 
σης, που έχει μειωθεί τα τελευταία πέντε χρόνια 
κατά 50%, μόνο και μόνο για να σωθούν οι τρά¬ 
πεζες και οι μεγάλες επιχειρήσεις. Αφού πλέον εί¬ 
ναι ξεκάθαρο ότι δεν μπορούμε να εναποθέτουμε 
τις ελπίδες μας σε κανέναν «σωτήρα», θα πρέπει 
οι μαθητές και οι καθηγητές να πάρουν την κα¬ 
τάσταση στα χέρια τους για να σταματήσει η δη¬ 
μόσια και δωρεάν εκπαίδευση, η μόρφωση, να 
θεωρείται πολυτέλεια. Το 85% του ΟΧΙ της νεο¬ 
λαίας αργά η γρήγορα θα ξεσπάσει απέναντι σε 
όλη αυτή την κατάσταση - και γι’ αυτό θα πρέπει 
να είμαστε προετοιμασμένοι και αποφασισμένοι 
για σκληρούς αγώνες από εδώ και πέρα προκει¬ 
μένου να σώσουμε τα σχολεία μας, το μέλλον 
μας, την ίδια μας τη ζωή. 

Ανιι-ασφαλιστικός 

ΑρμΗΥεδδώνας 



Α υτή την περίοδο εκδίδονται 
οι εγκύκλιοι, με οδηγίες 
προς τις υπηρεσίες των δια¬ 
φόρων Ταμείων Κοινωνικής 
Ασφάλισης, για να εξειδικευτούν τα 
αντιασφαλιστικά μέτρα (τα λεγάμενα 
«προαπαιτούμενα») που ήδη έχουν ψη¬ 
φιστεί στα πλαίσια του 3ου Μνημονίου 
(δηλαδή των τριών νεομνημονιακών νό¬ 
μων 4334, 4335, 4336). Αυτά αφορούν 
κυρίως: 

α) την αύξηση των κρατήσεων ή την 
επιβολή επιπρόσθετων σε όλες τις συ¬ 
ντάξεις, 

β) το πάγωμα όλων των κατώτατων 
συντάξεων έως και το 2021, 

γ) την κατάργηση της καταβολής 
του «κοινωνικού μέρους» της σύνταξης, 
αλλά και του ΕΚΑΣ, σε όσους συνταξιο- 
δοτούνται από τώρα και στο εξής σε ηλι¬ 
κία μικρότερη των 67 ετών, και μέχρι να 
κλείσουν το 67ο έτος της ηλικίας τους, 
δ) δικαίωμα πλήρους σύνταξης, από 
το 2022 και μετά, θα έχουν μόνο όσοι θα 
συνταξιοδοτούνται είτε στα 67 (έχοντας 
τουλάχιστον 4.500 ημέρες εργασίας ή 15 
έτη ασφάλισης) είτε στα 62 (αν βέβαια 
έχουν 12.000 ημέρες εργασίας ή 40 χρό¬ 
νια ασφάλισης). 

Επιπλέον, όπως ορίζεται σαφώς (συ¬ 
γκεκριμένα στον ν. 4336, Μέρος Β', Πα¬ 
ράγραφος Γ', Ενότητα 2.5), η κυβέρνηση 
ΣΥΡΙΖΑ-ΑΝΕΛ δεσμεύεται ότι μέχρι 
τον Οκτώβριο 2015 θα νομοθετήσει 
νέες «μεταρρυθμίσεις», δηλαδή νέα μέ¬ 
τρα, που θα ισχύσουν από 1/1/2016, με 
γενικές κατευθύνσεις: αφενός την πλήρη 
εφαρμογή των αντιασφαλιστικών νόμων 
του 2010 και του 2012, και αφετέρου, τις 
ενοποιήσεις των Ταμείων και τον περιο¬ 
ρισμό των κρατικών δαπανών προς τη 


Κοινωνική Ασφάλιση (κατά 0,25% του 
ΑΕΠ το 2015 και 1% το 2016). Δηλαδή, 
μείωση περίπου κατά 500 εκ. ευρώ το 
2015 και 2 δις ευρώ το 2016. Συσωρευτι- 
κά από το 2016, η Κοινωνική Ασφάλιση 
θα υποστεί μείωση δαπανών κατά 2,5 δις 
ευρώ ετησίως! 

Πιο συγκεκριμένα, η κυβέρνηση έχει 
ήδη δεσμευτεί επιπλέον για τα εξής: 

ε) τις ενοποιήσεις όλων των Ταμείων, 
ακόμη και σε πιθανόν μόνο ένα Ταμείο, 
δηλαδή τις ενοποιήσεις όλων των παρο¬ 
χών και δικαιωμάτων ασφαλισμένων και 
συνταξιούχων προς τα κάτω. 

ζ) τη σύνδεση παροχών με εισφορές, 
πράγμα που οδηγεί σε νέες μειώσεις πα¬ 
ροχών ή σε αυξήσεις εισφορών. 

η) την κατάργηση όλων των άλλων 
πόρων/εσόδων των διαφόρων Ταμεί¬ 
ων Κοινωνικής Ασφάλισης από τέλη, 
φόρους ή κρατικές ενισχύσεις και «την 
αντικατάστασή τους από μείωση παρο¬ 
χών ή αύξηση εισφορών», όπως χαρα¬ 
κτηριστικά αναφέρεται στο 3ο Μνημό¬ 
νιο. 

θ) την σταδιακή κατάργηση του 
ΕΚΑΣ. 

ι) την κατάργηση όσων «μονομερών» 
μέτρων πάρθηκαν από την κυβέρνηση 
ΣΥΡΙΖΑ-ΑΝΕΛ το διάστημα πριν το 3ο 
Μνημόνιο (π.χ. μη εφαρμογή της ρήτρας 
μηδενικού ελλείμματος ή χορήγηση σε 
ανασφάλιστους κάποιων επιδομάτων). 
Την εξεύρεση και επιβολή «ισοδύναμων» 
μέτρων, πολλών δις ευρώ, σε περίπτω¬ 
ση που εφαρμοστεί η απόφαση του ΣτΕ 
για την ακύρωση των μειώσεων των 
συντάξεων. Την εξεύρεση και επιβολή 
εισοδηματικών, περιουσιακών ή άλλων 
κριτηρίων για την απονομή, μετά τα 67 
έτη, στους δικαιούχους συνταξιούχους 


των λεγάμενων βασικών ή εγγυημένων 
παροχών. Δηλαδή, δεν θα παίρνουν όλοι 
σύνταξη, πιθανά ούτε την κατώτερη, 
ακόμη και αν έχουν πληρώσει εισφορές 
για 15 ή και περισσότερα χρόνια! 

Έτσι, και παρά τα κροκοδείλια δά¬ 
κρυα κάποιων για τους συνταξιούχους, 
η αλήθεια είναι ότι το 3ο Μνημόνιο δεν 
φέρνει τίποτε άλλο από την πλήρη κα¬ 
τεδάφιση της Κοινωνικής Ασφάλισης. 
Γι’ αυτό και η λατρεία τους για τον νόμο 
Λοβέρδου (3863/2010), η επιμονή και 
φούρια τους αυτός να εφαρμοστεί πλή¬ 
ρως. Υπενθυμίζουμε ότι αυτός ο νόμος, 
από τους βασικούς του 1ου Μνημονίου, 
επέβαλλε: 

- Την έννοια της βασικής σύνταξης 
(ύψους το πολύ 360 ευρώ), τη μοναδική 
εγγυημένη από το κράτος, που θα χορη¬ 
γείται υπό προϋποθέσεις μετά τα 67. 

- Την καθιέρωση ενιαίων κανόνων υπο¬ 
λογισμού της αναλογικής σύνταξης, για 
όλους τους ασφαλισμένους, από το 2011 
και μετά, μέτρο που οδηγεί σε καρατό¬ 
μηση των συντάξεων. 

- Την αναπροσαρμογή των συντάξεων 
κατά το δοκούν. Από 1/1/2014 οι συ¬ 
ντάξεις των Φορέων Κοινωνικής Ασφά¬ 
λισης αναπροσαρμόζονται κατ’ έτος με 
απλή Υπουργική Απόφαση και αυτό με 
τη σύνδεσή τους όχι βέβαια με τις ανά¬ 
γκες των συνταξιούχων και το κόστος 
ζωής, αλλά με τη μεταβολή του ΑΕΠ, 
τη διαρκή υποχρέωση για μείωση της 
εθνικής συνταξιοδοτικής δαπάνης και 
τη διασφάλιση της μακροπρόθεσμης 
«βιωσιμότητας» του ασφαλιστικού συ¬ 


στήματος. 

- Την αναπροσαρμογή και των ορίων 
ηλικίας κατά το δοκούν. Τα όρια ηλικί¬ 
ας συνταξιοδότησης, από 1/1/2021, θα 
ανακαθορίζονται, με απλή Υπουργική 
Απόφαση, συνδεόμενες με τη μεταβολή 
του προσδόκιμου ζωής του πληθυσμού 
της χώρας, με σημείο αναφοράς την ηλι¬ 
κία των 67 ετών. Από 1/1/2024 τα ανω¬ 
τέρω όρια ανακαθορίζονται ανά τριετία. 

Η επικείμενη μεταρρύθμιση-πλή- 
ρης απορύθμιση του ασφαλιστικού, που 
προβλέπεται στο 3ο Μνημονίου -και 
που δεν θα είναι η μόνη- θα γενικεύει, 
όλα αυτά τα απαίσια, βάρβαρα αντια- 
σφαλιστικά μέτρα. Η μεταρρύθμιση/ 
απορύθμιση Κατρούγκαλου (ή όπως αλ¬ 
λιώς ονομαστεί) θα επιβάλλει μια ακόμη 
μεγαλύτερη καρατόμηση δικαιωμάτων, 
σε ακόμη ευρύτερα στρώματα ασφαλι¬ 
σμένων, είτε εργαζομένων/μισθωτών, 
είτε αυταπασχολούμενων, ελεύθερων 
επαγγελματιών, αγροτών, αλλά και μι¬ 
κρών ή μεσαίων βιοτεχνών και λοιπών 
λαϊκών στρωμάτων. Κοινωνική Ασφάλι¬ 
ση, σύνταξη, υγεία και πρόνοια θα κατα¬ 
στούν είτε ένα άπιαστο όνειρο, μια παλιά 
ανάμνηση για το μεγαλύτερο κομμάτι 
της κοινωνίας, είτε μια ατομική υπόθεση 
για όσους ελάχιστους έχουν να πληρώ¬ 
σουν, είτε ακόμη για κάποιους, επίσης 
λίγους (αν βέβαια πληρούν κάποια εισο¬ 
δηματικά, περιουσιακά ή άλλα κριτήρια) 
θα αποτελεί απλά μια ελεημοσύνη. 

■ Τηλέμαχος Λάχανης 


Νέα σχολική χρονιά 

Για πρώτη φορά με σχολεία κλειστά 


Χ ωρίς ιδιαίτερα προβλήμα¬ 
τα για τους μαθητές ξε¬ 
κίνησε η φετινή σχολική 
χρονιά σύμφωνα με τον 
νέο υπουργό Παιδείας Νίκο Φίλη. Η 
πραγματικότητα όμως πολύ απέχει 
απ’ αυτή τη δήλωση. 

Τα κενά στην α' βάθμια και β' 
βάθμια εκπαίδευση υπολογίζονταν 
από το υπουργείο Παιδείας μεταξύ 
23.000 και 25.000. Κι όμως δεν έγιναν 
εγκαίρως διορισμοί εκπαιδευτικών. 
Έτσι, στις 11 Σεπτεμβρίου το πρώτο 
κουδούνι δε χτύπησε για όλους τους 
μαθητές, αφού εκατοντάδες δημοτι¬ 
κά σχολεία και νηπιαγωγεία σε όλη 
τη χώρα παρέμειναν κλειστά, με το 
μεγαλύτερο πρόβλημα να εντοπίζε¬ 
ται στην ανατολική και δυτική Αττι¬ 
κή, την Πελοπόννησο, την Κρήτη κα¬ 
θώς και σε όλη τη νησιωτική Ελλάδα. 

Επίσης πάρα πολλά σχολεία βρέ¬ 
θηκαν να υπολειτουργούν. Τα περισ¬ 
σότερα κενά αφορούν την α’ βάθμια 
εκπαίδευση. Υπήρξε μάλιστα περί¬ 
πτωση όπου οι μαθητές πήγαιναν στο 
σχολείο εκ περιτροπής (2° Δημοτικό 
Σχολείο Αναβύσσου), αφού υπήρχαν 
μόνο δυο δάσκαλοι και η διευθύ¬ 
ντρια! 


Διορισμοί με το σταγονόμετρο 

Σταγόνα στον ωκεανό ήταν η πρώ¬ 
τη φάση 2.579 διορισμών αναπληρω¬ 
τών από τα προγράμματα ΕΣΠΑ και 
τον τακτικό προϋπολογισμό, που ανα¬ 
κοινώθηκαν στις 25 Σεπτεμβρίου. 

Η δεύτερη φάση αφορά 4.000 διο¬ 
ρισμούς αναπληρωτών και ωρομίσθι¬ 
ων εκπαιδευτικών από το Πρόγραμμα 
Δημοσίων Επενδύσεων, οι οποίοι όμως 
δε θα είναι στη θέση τους πριν τις 30 
Οκτωβρίου. Η σειρά προτεραιότητας 
θα είναι νηπιαγωγεία, δημοτικά, πα¬ 
νελλαδικά εξεταζόμενα μαθήματα και 
ειδική αγωγή. Με νέα δήλωσή του, ο 
υπουργός Παιδείας ανακοίνωσε ότι 
μέχρι τις 10/10 θα έχουν γίνει συνολι¬ 
κά 11.000 προσλήψεις γενικής και ειδι¬ 
κής εκπαίδευσης. 

Αυτή τη στιγμή τουλάχιστον 110 
δημοτικά σχολεία και νηπιαγωγεία πα¬ 
ραμένουν ακόμη κλειστά στη Στερεά 
Ελλάδα, την Πελοπόννησο, την Κρή¬ 
τη, τα νησιά του Ιονίου και του Αιγαί¬ 
ου, αλλά και στην Αττική. Σχεδόν όλα 
τα σχολεία της χώρας υπολειτουργούν 
ακόμη, αφού μεγάλο μέρος του εκπαι¬ 


δευτικού προσωπικού δεν έχει ακόμη 
προσληφθεί. Σε πολλά σχολεία έχει 
ανασταλεί η λειτουργία των ολοήμε¬ 
ρων τμημάτων φέρνοντας τους εργα¬ 
ζόμενους γονείς σε απόγνωση. 

Μεγάλο πρόβλημα υπάρχει επί¬ 
σης στη λειτουργία των Ειδικών σχο¬ 
λείων λόγω των τεράστιων κενών 
σε ειδικό και βοηθητικό προσωπικό 
(ΕΕΠ, ΕΒΠ), με την πλειονότητα των 
μαθητών να αδυνατούν να παρακο¬ 
λουθήσουν τα μαθήματά τους και να 
παραμένουν σπίτι τους. Το υπουργείο 
Παιδείας εκτιμά πως τα κενά σε ΕΕΠ 
και ΕΒΠ ανέρχονται σε 2.917, από τα 
οποία θα καλυφθούν μόνο τα 2.134. 
Παραμένουν 783 λειτουργικά κενά. 
Πολλοί γονείς αναγκάζονται να πλη¬ 
ρώνουν για την παράλληλη στήρι¬ 
ξη του παιδιού τους και ακόμη να τα 
παίρνουν νωρίτερα από το σχολείο. 

Στα Γυμνάσια και Λύκεια θα τοπο¬ 
θετηθούν μέσα στον Οκτώβριο περί¬ 
που 900 καθηγητές, αριθμός που πολύ 
απέχει από τα 7.000 κενά που υπάρ¬ 
χουν και που εντοπίζονται κυρίως στις 
ακριτικές περιοχές. 


Ποιον κοροϊδεύουν; 

Με βάση τα παραπάνω στοιχεία 
είναι οφθαλμοφανές ότι ο υπουργός 
Ν. Φίλης κάτι δεν υπολογίζει σωστά 
λέγοντας ότι έως τις 10-15 Οκτωβρί¬ 
ου το αργότερο θα λειτουργούν όλα 
τα σχολεία. Ούτε οι εκπαιδευτικοί θα 
προλάβουν να είναι στη θέση τους, 
ούτε και οι προσλήψεις επαρκούν για 
να καλύψουν τα κενά. Δυο μήνες χαμέ¬ 
νοι για τους μαθητές, δυο μήνες απλή¬ 
ρωτοι οι εκπαιδευτικοί. Η υπογραφή 
του 3 ου Μνημονίου, τα σφιχτά δημοσι¬ 
ονομικά προγράμματα και η συνέχιση 
της πολιτικής διάλυσης της δημόσιας 
παιδείας και από τη μνημονιακή κυ¬ 
βέρνηση ΣΥΡΙΖΑ-ΑΝΕΛ δεν παρέ¬ 
χουν καμιά εγγύηση για άμεση λύση 
του προβλήματος υποστελέχωσης και 
υπολειτουργίας των δημόσιων σχολεί¬ 
ων. Οι δηλώσεις του πρώην υπουργού 
Παιδείας Αρ. Μπαλτά για 3-4.000 μό¬ 
νιμους διορισμούς φέτος και του πρώ¬ 
ην αναπληρωτή υπουργού Παιδείας 
Τάσου Κουράκη («Τα σχολεία ανοί¬ 
γουν και όλοι οι εκπαιδευτικοί και τα 
βιβλία θα είναι στη θέση τους») μόνο 
πικρά χαμόγελα μπορούν να προκαλέ- 
σουν. Άλλωστε η προηγούμενη σχολι¬ 
κή χρονιά έκλεισε με πάνω από 1.000 
κενά, τα οποία δεν καλύφτηκαν ποτέ. 



























8 Εργατική Πάλη 


Φάκελος: Αποτελέσματα εκλογών 


Οκτώβριος 2015 


Η εκλογική επικράτηση του Τσίπρα δεν σταματά την 

Οι εκλογές δεν εξασφαλίζουν την κυριι 


Η 


Φ 


Η εκλογική επικράτηση 
τον Τσίπρα πάνω 
απ’ όλα δείχνει -για 
ακόμη μια φορά- ότι 
οι κοινωνικοί και 
πολιτικοί συσχετισμοί 
που διαμορφώνονται 
σε συνθήκες και σε 
γεγονότα, ιδιαίτερα 
σαν και αυτά της 
προηγούμενης 5ετίας 
(μέσα σ’ αυτά και τον 
ΟΧΙ), δεν αλλάζουν και 
δεν «σπάνε» εύκολα. 

ΜΣωφρόνης 

Παπαδόπονλος 


εκλογική επικράτηση του 
Τσίπρα πάνω απ'όλα δεί¬ 
χνει -για ακόμη μια φορά- 
ότι οι κοινωνικοί και πολι¬ 
τικοί συσχετισμοί που διαμορφώνονται 
σε συνθήκες και σε γεγονότα, ιδιαίτερα 
σαν και αυτά της προηγούμενης 5ετίας 
(μέσα σ'αυτά και του ΟΧΙ), δεν αλλά¬ 
ζουν και δεν «σπάνε» εύκολα. Πολύ πε¬ 
ρισσότερο όταν υπάρχει μακροχρόνια 
κάμψη των αγώνων. Και ακριβώς πάνω 
σ’ αυτό το έδαφος βρίσκουν έδαφος 
τα διλήμματα του φόβου, οι «αγκυλώ¬ 
σεις» ή καλύτερα η καθυστέρηση της 
συνείδησης από την πραγματικότητα, 
οι επιλογές του «μικρότερου κακού» ή 
της «δεύτερης ευκαιρίας», οι κάθε εί¬ 
δους αυταπάτες κ.λπ. 

Η ψήφος στον Τσίπρα δε σημαίνει 
ότι οι μάζες ψήφισαν μνημόνιο ή πολύ 
περισσότερο ότι έγιναν μνημονιακές. 
Ενδεχόμενα να πίστεψαν ή να είχαν 
αυταπάτες ότι ο Τσίπρας και η ηγετική 
ομάδα που τον περιβάλει θα κάνει μια 
πιο ήπια διαχείριση της κρίσης του συ¬ 
στήματος, των μνημονίων κ.λπ. Αυτή η 
εκλογική επιρροή του Τσίπρα γρήγορα 
θα καταρρεύσει, γιατί θα έρθει σε σύ¬ 
γκρουση με τη συνείδηση που θα δια¬ 
μορφώνεται από τις οδυνηρές εμπειρί¬ 
ες των επιπτώσεων του 3 ου Μνημονίου 
(και των δυο προηγούμενων), από το 
μέγεθος της υποταγής, της προδοσίας 
και της εξαπάτησης της ηγεσίας του 
ΣΥΡΙΖΑ. 

Είναι δύσκολο να καθορίσει κα¬ 
νένας ποια είναι σήμερα η στρατηγι¬ 
κή και τακτική του ΣΥΡΙΖΑ/Τσίπρα 
και ένα κόμμα χωρίς αυτά τα δυο δεν 
έχει κανένα μέλλον, γιατί αρχίζει και 
διαρρηγνύει στις σχέσεις του με τις 
διάφορες κοινωνικές ομάδες, Ακόμη 
γίνεται βορρά της πολιτικοοικονομι¬ 
κής ελίτ της ΕΕ, των ιμπεριαλιστών και 
του κεφαλαίου, ντόπιου και ξένου. Οι 
φαιδρές δικαιολογίες ότι «δεν ήθελε 
αλλά αναγκάστηκε» μπορεί να επανα- 
ληφτούν, αλλά ένα είναι σίγουρο: είτε 
τον «αναγκάζουν» είτε όχι, θα υπογρά¬ 
φει ότι του δίνουν οι Μέρκελ-Σόιμπλε, 
Ντάισελμπλουμ κ.λπ., χωρίς η υποταγή 
του να σταματάει μόνο στο 3° Μνημό¬ 
νιο. 




Ο Βοναπαρτισμός που πλασάρει ο 
Τσίπρας είναι μάλλον για την παρέα 
του, ο ίδιος και η «κυβέρνησή» του 
έχουν μεταβληθεί σε απλούς εισπρά- 
κτορες των δανειστών και τίποτα πε¬ 
ρισσότερο. «Κυβερνούν» με σκονάκια 
που τους έρχονται από τις Βρυξέλλες, 
έχοντας καταπατήσει δυο θεμελιακές 
αξίες, την λαϊκή και εθνική κυριαρχία. 

Η κατάρρευση του Τσίπρα δεν ση¬ 
μαίνει, αυτή τη φορά, νέες εκλογές. 
Μάλλον θα συγκροτήσουν μια «εθνι¬ 
κή» μνημονιακή συγκυβέρνηση. Αλ¬ 
λωστε, η αναπάντεχα μεγάλη εκλογική 
νίκη του Τσίπρα όπως και η είσοδος 
στη Βουλή των ΑΝΕΛ ανέτρεψε τους 
σχεδιασμούς της αστικής τάξης, της 
πολιτικοοικονομικής ελίτ της ΕΕ και 
της Γερμανίας για μια κυβέρνηση «με¬ 
γάλου συνασπισμού» με τη συμμετοχή 
του ΠΑΣΟΚ και του Ποταμιού ή τη 
συγκρότηση μιας «κεντροαριστερής» 
συγκυβέρνησης με τους δεύτερους. Η 
ανατροπή των σχεδίων για μια τέτοια 
μνημονιακή συγκυβέρνηση είναι μάλ¬ 
λον προσωρινή, σύντομα μπορεί να 
έχουμε τη δημιουργία της και σε κάθε 
περίπτωση κεφάλαιο και ΕΕ θα πιέζουν 
προς μια τέτοια λύση. Μόνο μια σημα¬ 
ντική αλλαγή των κοινωνικών και πο¬ 
λιτικών συσχετισμών, αποτέλεσμα με¬ 
γάλων κοινωνικών και πολιτικών αγώ¬ 
νων ή ακόμη και οι εσωτερικές αρρώ¬ 
στιες και αντιφάσεις του μνημονιακού 
καθεστώτος και του χρεοκοπημένου 
ελληνικού καπιταλισμού 
μπορούν να αποτρέψουν 
μια τέτοια λύση. 


Δεν θα 

σταθεροποιηθεί το 
μνημονιακό καθεστώς 

Η καταθλιπτική Βουλή 
που βγήκε από τις εκλογές 
της 20 ης Σεπτέμβρη μπορεί 
να είναι μια ήττα των εργα¬ 
τικών και λαϊκών μαζών και 
μια νίκη των αντιδραστι¬ 
κών δυνάμεων (κεφάλαιο/ 


μαυραγορίτες, δανειστές/τοκογλύφοι, 
μνημονιακές δυνάμεις (περιλαμβανο- 
μένου και του ΣΥΡΙΖΑ), ΕΕ, ιμπεριαλι¬ 
στές κ.ά.), αλλά αυτό δεν σημαίνει ότι 
σταθεροποίησαν το μνημονιακό κα¬ 
θεστώς. Το 3° Μνημόνιο θα αποτύχει, 
όπως και τα δυο προηγούμενα, και θα 
αφήσει πίσω του ερείπια οικονομικά, 
κοινωνικά και πολιτικά (δημοκρατικά, 
πολιτικά, συνδικαλιστικά δικαιώματα, 
ατομικές και συλλογικές ελευθερίες 
κ.ά.). Σταθεροποίηση του μνημονιακού 
καθεστώτος θα σήμαινε εξάλειψη της 
αντίθεσης που διαπερνά την ελληνική 
κοινωνία «μνημόνιο-αντιμνημόνιο», 
αλλά με το 3° Μνημόνιο αυτή αναμένε¬ 
ται να μεγαλώσει ακόμη περισσότερο. 

Γενικά, το αρνητικό εκλογικό απο¬ 
τέλεσμα δεν μπορούμε να πούμε, είναι 
εξαιρετικά βιαστικό, ότι σταμάτησε 
την τάση των μαζών προς τ’ αριστερά, 
ούτε ότι η νίκη της 25 η Γενάρη ήταν μια 
ψευδαίσθηση, ούτε ότι το ΟΧΙ ήταν 
μια τελευταία αναλαμπή των αγώνων 
και της αντίστασης των εργαζομένων, 
των φτωχών λαϊκών στρωμάτων, της 
νεολαίας και της τάσης προς τα αριστε¬ 
ρά. Όπως το αποτέλεσμα των εκλογών 
του Σεπτέμβρη δεν δημιουργήθηκε 
από το μηδέν ή το κεφάλι του Δία αλλά 
οφείλεται σε κάποιους λόγους, έτσι και 
η τάση των μαζών προς τα αριστερά... 
το ΟΧΙ έχουν τις αιτίες τους και αυτές 
δεν εξαλείφονται από ένα αρνητικό 
αποτέλεσμα ή από τη μετάλλαξη του 
ΣΥΡΙΣΑ και το σοκ της προδοσίας του 
Τσίπρα και της παρέας του. Αναμφί¬ 
βολα όλα αυτά προκαλούν ζημιά, το 
μέγεθος της οποίας μένει να εκτιμηθεί, 
αλλά σε καμιά περίπτωση δεν μπορούν 
να παραμερίσουν-αντικαταστήσουν 
το κύριο στη διαμόρφωση της συνεί¬ 
δησης, από τις δραματικές συνθήκες 
κάτω από τις οποίες ζουν οι εργατικές 
και λαϊκές μάζες, το κοινωνικό «είναι». 
Ο ισολογισμός εσόδων-εξόδων που 
κάνει κάθε εργαζόμενος θα εξακολου¬ 
θήσει να είναι αρνητικός και θα γίνεται 
ολοένα και πιο αρνητικός με τα μέτρα 
απίστευτης σκληρότητας που περιέχει 
το «μνημόνιο Τσίπρα». 

κρίση 


ηρχία 


Στην γρήγορη κατάρρευ¬ 
σή του συντελεί και το γε¬ 
γονός ότι οι οργανωμένες 
δυνάμεις του ΣΥΡΙΖΑ είναι 
ασήμαντες και τα κοινωνικά 
του ερείσματα μηδαμινά και 
σε κάθε περίπτωση πολύ μι¬ 
κρότερα από αυτά που είχαν 
ΝΔ και ΠΑΣΟΚ ή που έχουν 
ακόμη, ιδιαίτερα η πρώτη. Ο 
Τσίπρας και το «κόμμα» του 
είναι ένα άδειο πουκάμισο. 


Η κρίση του 
συστήματος και του 
καπιταλισμού 

Το γενικό υπόβαθρο της 
πολιτικής αστάθειας ή και 
σταθερότητας είναι βασικά 
η κρίση του χρεοκοπημένου 
καπιταλισμού, η οποία βαθαί¬ 
νει διαρκώς σ’ όλους τους ζω¬ 
τικούς και ζωντανούς δείκτες 
της. Γι’ αυτή την κατάσταση ο 
Τσίπρας δεν μπορεί να κάνει 
απολύτως τίποτα, πολύ πε¬ 
ρισσότερο για την παγκόσμια 
κρίση, που τα πρώτα σημάδια 
μιας νέας επιδείνωσης, έχουν 
αρχίσουν να εμφανίζονται. 

Οι εσωτερικές αρρώστιες, 
οι αντιφάσεις του μνημονια- 
κού καθεστώτος και του χρε¬ 
οκοπημένου ελληνικού καπι¬ 
ταλισμού είναι τόσο μεγάλες, 
που ανά πάσα στιγμή, απότο¬ 
μα και ξαφνικά, μπορούν να 
εκραγούν. Αυτή η κατάσταση 
μπορεί να προκαλέσει ανά 
πάσα στιγμή, απότομα και 
ξαφνικά, μαζική έκρηξη της 
οργής των μαζών, που συσ¬ 
σωρεύεται στα θεμέλια αυτής 
της σάπιας, διεφθαρμένης, 
παρακμάζουσας και αφόρη¬ 
της αστικής κοινωνίας. Και σ’ 
αυτή την περίπτωση οι αγώ¬ 
νες και το αντικαπιταλιστικό 
πρόγραμμα είναι αυτά που θα 
δώσουν την οριστική λύση 
για τα συμφέροντα των εργα¬ 
ζομένων των φτωχών λαϊκών 
στρωμάτων και της νεολαίας. 
Η ΕΑΜική κουλτούρα που 
προσπαθούν ή επαναφέρουν 
ορισμένες οργανώσεις της 
αρ ιστεράς (λαϊκοδη μοκρα- 
τική πολιτική, συμμαχίες με 
μικροαστούς, αστούς και 
αμφιλεγόμενες προσωπικό¬ 
τητες κ.λπ.), είναι ο ορισμός 
της αποτυχίας και ήττας, όχι 
μόνο ιστορικά, αλλά όπως 
αποδείχτηκε και σήμερα, από 
την πολιτική κατάληξη του 
ΣΥΡΙΖΑ._ 


Ανακοίνωση τη ο Ο.Κ.Δ.Ε. για τα εκλογικά αποτέλεσματα 

Ο αγώνας συνεχίζεται! 


Ι Το ποσοστό του ΣΥΡΙΖΑ-Τσίπρα στις 
εκλογές της 20ης Σεπτεμβρίου 2015 
(35,5% και 7,5 παραπάνω από την ΝΔ) χω¬ 
ρίς αμφιβολία, πολιτικά τουλάχιστον, είναι 
σημαντική επιτυχία. Η πτώση κατά 0,87% 
στο ποσοστό του ή η μείωση ψήφων του 
κατά 325.141 και 4 βουλευτικές έδρες σε 
σχέση με τις εκλογές στις 25 Γενάρη 2015, 
είναι μικρές απώλειες σε σχέση με την κα¬ 
ταστροφική πολιτική του και κυρίως με τον 
όλεθρο που θα προκαλέσει το 3ο Μνημό¬ 
νιο στην οικονομία, στο βιοτικό επίπεδο 
των εργαζομένων, των φτωχών λαϊκών 
μαζών και της νεολαίας και στην παιδεία, 
υγεία και κοινωνική ασφάλιση. Αυτό το 
αποτέλεσμα οφείλεται σε τέσσερεις βασι¬ 
κούς λόγους: α) Δεν έχουν αρχίσει ακόμη 
να φαίνονται, παρά μόνο μερικά ή και περι¬ 
θωριακά, οι καταστροφικές συνέπειες από 
την εφαρμογή του 3ου Μνημονίου, β) Η 
απέχθεια των μαζών και ιδιαίτερα των 
εργατικών και λαϊκών απέναντι στις πα¬ 
λιές μνημονιακές δυνάμεις (ΝΔ, ΠΑΣΟΚ 
κ.ά.). γ) Η έλλειψη μια αξιόπιστης εναλλα¬ 
κτικής λύσης στην νέα κατάσταση που έχει 
δημιουργηθεί μετά το ναυάγιο της πολιτι¬ 
κής του ΣΥΡΙΖΑ. δ) Τέλος, όχι όμως και τε¬ 
λευταίο σε σημασία, τις εκλογές-εξπρές τις 
έκανε η κυβέρνηση ΣΥΡΙΖΑ-ΑΝΕΛ (με τις 
ευλογίες των ιμπεριαλιστών της ΕΕ) προ¬ 
τού ακριβώς δείξει τη βαρβαρότητά του το 
3ο Μνημόνιο, πριν ξεκαθαρίσει η σύγχυση 
από το μέγεθος του συμβιβασμού και της 
προδοσίας του ΣΥΡΙΖΑ/Τσίπρα, προτού 
εξασθενίσει η μνήμη των μαζών για την 
νίκη τις εκλογές της 25ης Γενάρη κ.λπ. 

Ωστόσο, αυτή η εκλογική επιτυχία του 
Τσίπρα, δεν τον καθιστά ισχυρό μέσα στην 
ελληνική κοινωνία όπως λένε οι διάφοροι 
αυλοκόλακες και παπαγάλοι των ΜΜΕξα- 
πάτησης. Πολύ περισσότερο απέχουμε από 
μια «επιστροφή στα παλιά» ή μια πολιτι¬ 
κή σταθεροποίηση, που είναι ο πόθος των 
αστικών δυνάμεων, της πολιτικοοικονομι¬ 
κής ελίτ της ΕΕ και των ιμπεριαλιστών. Πι¬ 
θανόν η ισχυροποίηση να ισχύει απέναντι 
στους παλιούς μνημονιακούς, αλλά σύντο¬ 
μα και πολύ γρηγορότερα από αυτούς θα 
έχει την ίδια και χειρότερη τύχη, ακριβώς 
επειδή θα διαχειριστεί τον χρεοκοπημένο 
ελληνικό καπιταλισμό και θα εφαρμόσει 
μια πολιτική χειρότερη και από αυτούς. Το 
τέλος του ΣΥΡΙΖΑ/Τσίπρα είναι προδια- 
γραμμένο και αυτό τίποτα δεν μπορεί να το 
αλλάξει. Πολύ δύσκολα ο ΣΥΡΙΖΑ/Τσίπρας 
θα εξαντλήσει ολόκληρη την 4ετία. Σύντο¬ 
μα θα καταρρεύσει, χωρίς αυτό κατ’ ανάγκη 
να οδηγήσει σε νέες εκλογές, οπότε μάλλον 
θα πάμε σε σχηματισμό μιας «εθνικής» μνη- 
μονιακής συγκυβέρνησης, κατ’ απαίτηση/ 
επιβολή και της πολιτικοοικονομικής ελίτ 
της ΕΕ/Ευρωζώνης, εκτός και αν το εργατι¬ 
κό κίνημα τους ξεφορτωθεί όλους. 

Οι παλιές μνημονιακές δυνάμεις (ΝΔ, 
ΠΑΣΟΚ κ.λπ.), παρά την προδοσία του 
ΟΧΙ της 5ηςΙουλίου, την τεράστια βοήθεια 
που δέχτηκαν από την μετάλλαξη του ΣΥ- 
ΡΙΖΑ/Τσίπρα σε μνημονιακό κόμμα και 
φυσικά από του ιμπεριαλιστές της ΕΕ/Ευ¬ 
ρωζώνης, ουσιαστικά δεν κατόρθωσαν να 
ανακάμψουν και μάλλον έχουν απώλειες. Η 
ΝΔ παίρνει περίπου το ίδιο ποσοστό με το 


Γενάρη (28,09% αλλά αρκετά λιγότερους 
ψήφους), ενώ το ΠΑΣΟΚ, με την νέα του 
ονομασία, έχει μάλλον απώλειες, συγκε¬ 
ντρώνει μόλις 6,28%, αν και συγκέντρωσε 
τους ψήφους του ΚΙΔΗΣΟ του ΓΑΠ και τα 
υπολείμματα της ΔΗΜΑΡ. Έτσι, παρά την 
ευνοϊκή συγκυρία λόγω μετάλλαξης ΣΥΡΙ- 
ΖΑ, η κρίση των παραδοσιακών αστικών 
κομμάτων συνεχίζεται. 

Το Ποτάμι, η αλαζονεία του, ο ακραίος 
νεοφιλελεύθερος μνημονιακός χαρα¬ 
κτήρας του είναι ο μεγάλος ηττημένος τον 
εκλογών (4,09% έναντι 6,06% το Γενάρη). 
Είναι ζήτημα αν θα επιζήσει και ρόλος του 
περιορίζεται σε αυτόν της «τσόντας» σε μια 
ενδεχόμενη μνημονιακή συγκυβέρνηση. 

Η εκλογική επιβίωση των ΑΝΕΛ 
(3,69% έναντι 4,75% το Γενάρη) μάλ¬ 
λον πρέπει να αποδοθεί στην φορά των 
πραγμάτων από τις προηγούμενες εκλογές 
και ενδεχομένως στην προσκόλλησή τους 
στον ΣΥΡΙΖΑ, παρά σε οποιοδήποτε άλλο 
γεγονός και πολύ περισσότερο στον ρόλο 
τους μέσα στην ελληνική κοινωνία. 

Η Χρυσή Αυγή έμεινε στα ίδια με τις 
εκλογές του Γενάρη (6,99% αντί 6,28% 
αλλά με ίδιο αριθμό ψήφων), παρά το γε¬ 
γονός ότι προσπάθησε να εκμεταλλευτεί με 
το πιο ανάλγητο τρόπο των δράμα των με¬ 
ταναστών και των προσφύγων. Ουσιαστικά 
συγκεντρώνει το ίδιο ποσοστό που έχουν οι 
ακροδεξιοί και φασίστες στη χώρας παρα¬ 
δοσιακά. 

6 Το ποσοστό και η είσοδος της Ένωσης 
Κεντρώων/Λεβέντης (3,43%), δείχνει, 
μετά τις περιφερειακές και δημοτικές εκλο¬ 
γές (εκλογή Μαρινάκη, Μπέου, Ψινάκη 
κ.ά.), την ύπαρξη του χυδαίου μπερλουσκο- 
νισμού. Το φαινόμενο αυτό υπάρχει σ’ ολό¬ 
κληρη την Ευρώπη, στη χώρα μας έχει την 
μικρότερη έκταση ποσοτικά και ποιοτικά. 

Τέλος, το φαινόμενο της αποχής, (περί¬ 
που 1 εκατομμύριο ψηφοφόροι λιγότε- 
ροι από τον περασμένο Γενάρη και περίπου 
2-2,5 εκατομμύρια από το 2004) αρχίζει και 
παίρνει ανησυχητικές διαστάσεις, όσο και 
αν υπάρχουν αρκετές ή και δικαιολογημέ¬ 
νες εξηγήσεις γι’ αυτή την πολιτική συμπε¬ 
ριφορά. Ειδικά, όταν είναι σχεδόν βέβαιο 
ότι τα κομμάτια που απέχουν, προέρχονται 
από τα πιο πληβειακά τμήματα της ελληνι¬ 
κής κοινωνίας. Υπάρχει μια οργανωμένη και 
συνειδητή προσπάθεια από τις αστικές δυ¬ 
νάμεις και τα παπαγαλάκια τους στα ΜΜΕ 
να πεταχτεί έξω από την πολιτική ειδικά 
αυτό το κομμάτι της ελληνικής κοινωνίας. 

8 Το ΚΚΕ ουσιαστικά μένει στο ίδιο πο¬ 
σοστό (5,55% έναντι 5,47% το Γενάρη), 
αλλά έχει σημαντικές απώλειες σε ψήφους 
πάνω από 35.000 χιλιάδες. Το πιο σημαντι¬ 
κό όμως είναι ότι συνεχίζει να έχει σημα¬ 
ντικές απώλειες σε ποσοστά και σε ψήφους 
στις πιο σημαντικές εργατικές και λαϊκές 
περιοχές της χώρας. Φαίνεται ότι έχει χα¬ 


ραχτεί βαθειά στη μνήμη των εργαζομένων 
η συστημική του στάση στο δημοψήφισμα 
της 5ης Ιουλίου αλλά και η στάση του όλη 
την προηγούμενη περίοδο, ειδικά στην διε¬ 
τία 2010-2012 του παρατεταμένου κοινω¬ 
νικού πολέμου. 

Η ΛΑΕ απέτυχε να μπει στην Βουλή 
και συγκέντρωσε ένα σχετικά μικρό 
ποσοστό 2,86%. Σίγουρα, οι λόγοι είναι πο¬ 
λιτικοί και οι πιο σημαντικοί από αυτούς: 
η αρχική επαμφοτερίζουσα στάση της απέ¬ 
ναντι στην κυβέρνηση ΣΥΡΙΖΑ-ΑΝΕΛ, η 
πολιτική της ανεπάρκεια, η δειλή και μπερ¬ 
δεμένη προώθηση ορισμένων σημείων της 
πολιτικής του όπως η επιστροφή σε εθνικό 
νόμισμα, η αντιμετώπιση της ΕΕ/Ευρωζώ¬ 
νης και το επίσης θολό και λαϊκομετωπικό 
«δημοκρατικό, πατριωτικό, αντιμνημονια- 
κό» της πρόταγμα. Πάντως, η σύνδεση που 
γίνεται από τους ευρωλάγνους και τους 
«Μένουμε Ευρώπη», ότι η αποτυχία του 
Λαφαζάνη σημαίνει ότι ο ελληνικός λαός 
δε θέλει να γυρίσει στη δραχμή κ.λπ., είναι 
πέρα για πέρα εκτός πραγματικότητας και 
συκοφαντική. 

Τα μόνα ψηφοδέλτια που ενισχύ- 
ονται σε ποσοστό και σε ψήφους 
είναι αυτά της άκρας και επαναστατικής 
αρ ιστεράς (ΑΝΤΑΡΣΥΑ-ΕΕΚ, ΚΚΕ(μ-λ)/ 
ΜΑ-ΚΚΕ, ΟΚΔΕ). Βέβαια αυτή η ενίσχυση 
είναι μικρή και μάλλον δεν ανταποκρίνεται 
ούτε στην ευνοϊκή συγκυρία, ούτε πολύ 
περισσότερο στο μεγάλο κοινωνικό βάρος 
της και τη σημαντική της συμβολή στους 
αγώνες. 

Το αποτέλεσμα της οργάνωσής 
μας (περίπου 2.370 ψήφοι (0,04%) 
έναντι 1.854 (0,03%) τον Γενάρη) είναι μι¬ 
κρό, αλλά ταυτόχρονα και ενδεικτικό μιας 
ανόδου σχεδόν σε όλες τις εκλογικές πε¬ 
ριφέρειες. Στις μεγάλες συμφορές που έρ¬ 
χονται για τους εργαζόμενους, τα φτωχά 
λαϊκά στρώματα και τη νεολαία η Ο.Κ.Δ.Ε. 
θα σταθεί δίπλα τους και θα προσπαθήσει 
με όλες της τις δυνάμεις να συμβάλει στην 
ανάπτυξη των αγώνων και όλων των μορ¬ 
φών πάλης για να απαλλαγούμε από τα 
μνημόνια, τους παλιούς και νέους μνημο- 
νιακούς και το ζουρλομανδύα της ΕΕ και 
του Ευρώ. Θα προσπαθήσουμε να κάνουμε 
πράξη αυτό που τονίζαμε στην προεκλο¬ 
γική μας καμπάνια, ότι με το πρόγραμμα, 
την πολιτική και την τακτική μας είμαστε 
μια «χρήσιμη επιλογή» για τις εργατικές 
και λαϊκές μάζες. Ο αγώνας συνεχίζεται. Οι 
τυχάρπαστοι δικτατορίσκοι παρά την κρί¬ 
ση τους παραμένουν, όπως παραμένει και 
η δικτατορία του χρέους, της ΕΕ/ευρωζώ¬ 
νης και του καπιταλιστικού συστήματος, 
η αιτία όλων των κακών. Μόνο μια μαζική 
επαναστατική δύναμη και μια κυβέρνηση 
των εργαζομένων μπορεί να βάλει οριστικό 
τέλος στους δικτατορίσκους και στη δικτα¬ 
τορία των αγορών και του κεφαλαίου. 

21/9/2015 


Ο.Κ.Δ.Ε. 

Οργάνωση Κομμουνιστών Διεθνιστών Ελλάδας 

10 Εργατική Πάλη 


ΠΟΛΙΤΙΚΗ 


Οκτώβριος 2015 


Παραδέχεται την πολιτική ευθύνη της δολοφονίας Φύσσα η Χ.Α. 

Ένα μήνυμα με πολλούς αποδέκτες 


Η ανάληψη της πολιτικής ευ¬ 
θύνης για τη δολοφονία του 
Παύλου Φύσσα από τον Ν. 
Μιχαλολιάκο, αρχηγό της φα¬ 
σιστικής συμμορίας της Χρυσής Αυγής, τρεις 
μέρες πριν από τις εκλογές της 20ης Σεπτέμ¬ 
βρη και δύο χρόνια ακριβώς μετά από την 
δολοφονία, αποτελεί ένα σημαντικό πολιτι¬ 
κό γεγονός με αρκετές προεκτάσεις. 

Η πλήρης δήλωση του Μιχαλολιάκου σε 
συνέντευξή του είναι η εξής: «Εις ό, τι αφο¬ 
ρά την πολιτική ευθύνη για τη δολοφονία 
στο Κερατσίνι, την αναλαμβάνουμε. Αλλά 
ποινική ευθύνη δεν υπάρχει! Αν υπήρχε, για¬ 
τί δεν υπήρξε ποτέ για την δολοφονία του 
Τεμπονέρα, για τη δολοφονία του Λαμπρά- 
κη; Είναι δυνατόν ένα ολόκληρο κόμμα να 
κατηγορείται γιατί ένας οπαδός, ένας φίλος 
του κόμματος προέβη σε μια καταδικαστέα 
πράξη;» 

Οπωσδήποτε η δήλωση αυτή δεν έγινε 
στο δικαστήριο, στο οποίο δεν εμφανίζε¬ 
ται ούτε ο ίδιος, ούτε η ηγετική ομάδα της 
ΧΑ, παρόλο που είναι κατηγορούμενοι για 
σύσταση και διεύθυνση εγκληματικής ορ¬ 
γάνωσης και μία σειρά από άλλες κακούρ¬ 
γη ματικού χαρακτήρα πράξεις. Αλλωστε οι 
χρυσαυγίτες είναι γνωστοί θρασύδειλοι, με 
πρώτους από όλους τον ίδιο τον αρχηγό Μι¬ 
χαλολιάκο, καθώς πριν από 2 χρόνια, όταν 
συνελλήφθησαν απαρνήθηκαν μέχρι και τον 
ναζισμό. 

Από την δήλωση προκύπτουν ορισμένα 
σημαντικά συμπεράσματα: 


Καταρχήν ομολογείται ότι ο Ρουπακιάς 
ήταν οπαδός (όχι όμως και μέλος) της ΧΑ, 
ενώ μέχρι τώρα έλεγαν ότι δεν τον γνωρί¬ 
ζουν και ότι ήταν «περαστικός». Βέβαια, 
όπως είναι γνωστό, ο Ρουπακιάς δεν ήταν 
απλός «φίλος», αλλά μέλος της ΧΑ και μά¬ 
λιστα ταμίας της τοπικής οργάνωσης της 
Νίκαιας, ενώ ήταν παρών σε ομιλίες, συ¬ 
γκεντρώσεις και στρατιωτικού τύπου εκπαι¬ 
δεύσεις της φασιστικής συμμορίας. Όπως 
αποδείχτηκε και από την δολοφονία Φύσσα, 
φαίνεται ότι ήταν επιφορτισμένος και με ένα 
άλλο καθήκον, αυτό του εκπαιδευμένου μα- 
χαιροβγάλτη-δολοφόνου. Ο χρυσαυγίτης 
Ρουπακιάς δεν πέρασε βέβαια τυχαία από 
το Κερατσίνι το βράδυ της 17ης Σεπτέμ¬ 
βρη, αλλά πήγε εκεί μετά από εντολή των 
ανωτέρων του ιεραρχικά (Πατέλης, Λαγός, 
Μιχαλολιάκος) για να δολοφονήσει τον Π. 
Φύσσα μαζί με το υπόλοιπο τάγμα εφόδου 
της Νίκαιας. 

Σε κάθε περίπτωση, η πολιτική σημασία 
της δήλωσης είναι η παραδοχή εμπλοκής 
της ΧΑ στη δολοφονία Φύσσα, είναι ομο¬ 
λογία ότι η δολοφονία Φύσσα είναι πολιτική 
δολοφονία και ότι το κόμμα Χρυσή Αυγή ευ- 
θύνεται γι’ αυτήν - αλλά κατά την ΧΑ «δεν 
υπάρχει ποινική ευθύνη». Ποινική ευθύνη, 
μας λέει η ΧΑ δια στόματος Μιχαλολιάκου, 
έχει μόνο ο Ρουπακιάς (και η δίκη θα έπρε¬ 
πε σύμφωνα με αυτήν την λογική να αφορά 
μόνο αυτόν). Εδώ η ΧΑ, με τον διαχωρισμό 
πολιτικής-ποινικής ευθύνης αναπαράγει την 
υπερασπιστική γραμμή περί «πολιτικών δι¬ 


ώξεων» κ.λπ., ενώ ταυτόχρονα «δίνει» τον 
Ρουπακιά για να απαλλαγεί η ίδια. Τέλος, 
επιχειρεί να μας πει ότι μπορεί να δολοφονεί 
ελεύθερα, χωρίς να τιμωρείται, όπως δηλα¬ 
δή την άφηναν να κάνει επί πολλά χρόνια οι 
κρατικοί μηχανισμοί και το αστικό πολιτικό 
σύστημα (όταν δεν την ενίσχυαν κιόλας). 

Όμως οι παραπάνω ερμηνείες δεν είναι 
αρκετές από μόνες τους για να εξηγήσουν 
την πολιτική στόχευση της φασιστικής συμ¬ 
μορίας. Οι φασίστες, μετά τις διώξεις που 
υπέστησαν το προηγούμενο διάστημα και 
μετά από την αποφυλάκιση όλης της ηγετι¬ 
κής τους ομάδας, επιδιώκουν να ξαναμπούν 
στο πολιτικό παιχνίδι πιο ενεργά αποβλέ- 
πωντας ή επιδιώκοντας στην υποστήριξη 
μέρους των κρατικών μηχανισμών και της 
αστικής τάξης. 

Ήθελαν ενόψει της έκβασης της δίκης 
και πριν από τις εκλογές της 20 Σεπτέμβρη 
να περάσουν μερικά μηνύματα με πολλα¬ 
πλούς αποδέκτες. Πρώτος αποδέκτης είναι 
το επίσημο μνημονιακό-αστικό πολιτικό 
σύστημα, που είναι αρκετά αποσταθερο- 
ποιημένο αυτή τη στιγμή. Επιδιώκουν να 
προσκολληθούν σε αυτό, μάλλον περισ¬ 
σότερο ως μια πιο «σοβαρή» Χρυσή Αυγή, 
παρά ως μια καταγγελτική πολιτική δύναμη. 
Μην ξεχνάμε την πρόσφατη ανοιχτά φιλο- 
ΕΕ, φιλο-ευρώ και φιλομνημονιακή στάση 
τους: «Η Ελλάδα δεν έχει επιλογή αυτή την 
στιγμή. Για την Ελλάδα υπάρχει μόνο ευρώ 
και με σκληρούς όρους...» (Μιχαλολιάκος). 

Δεύτερος αποδέκτης είναι το εκλογικό 



σώμα και οι ψηφοφόροι τους, που καλού¬ 
νται να επιλέξουν πιο συνειδητά μια συστη- 
μική και φασιστική δύναμη, η οποία δηλώνει 
ανοιχτά ότι δολοφονεί πολιτικούς αντιπά¬ 
λους δηλαδή αριστερούς, αγωνιστές, μετα¬ 
νάστες κ.λπ. 

Τέλος, θέλουν να στείλουν ένα μήνυμα 
προς την αστική τάξη και τον σκληρό πυρή¬ 
να των κρατικών μηχανισμών, ότι μπορούν 
να αναλάβουν το καθήκον μιας «δύναμης 
κρούσης» απέναντι στο εργατικό κίνημα, τις 
οργανώσεις του και τους αγωνιστές του, ένα 
σχέδιο που έμεινε στη μέση το φθινόπωρο 
του 2013. 

Η ανάληψη της πολιτικής ευθύνης δεν 
είναι ούτε μια κίνηση μεταμέλειας, ούτε 
μια «γενναία» στάση, ούτε απλά μια κυνι- 
κή ομολογία για τη δολοφονία του Φύσσα. 
Είναι ίσως μια ανάληψη πολιτικής ευθύνης 
«νομιμοποίησης» ή επανομιμοποίησής τους 
στο πολιτικό σύστημα και στην πολιτική 
ζωή. Ο χρυσαυγίτικος φασισμός διεκδικεί τη 
θέση του δίπλα στον νεοφιλελεύθερο-μνη- 
μονιακό φασισμό και το δηλώνει με θράσος. 
Πρέπει και οι δύο να τσακιστούν! 


Νέα Δημοκρατία 

Η κρίση και οι μνηστήρες της ηγεσίας 


Σ τις εκλογές της 20 ης Σεπτεμβρί¬ 
ου, η ΝΔ, παρόλο που κράτησε 
τα ίδια ποσοστά με τις εκλογές 
της 25 ης Γενάρη, απέτυχε στους 
στόχους της. Συνέχισε να χάνει ψήφους σε 
απόλυτους αριθμούς, αθροίζοντας 200.000 
λιγότερους ψήφους από τον Ιανουάριο. Δεν 
πέτυχε τον στόχο να είναι στα ποσοστά 
πολύ κοντά με τον ΣΥΡΙΖΑ και να συμμε¬ 
τέχει σε κυβέρνηση «εθνικής ενότητας» ή 
«μεγάλου συνασπισμού». Παρά το γεγονός 
ότι εξαπέλυσε «επίθεση» φιλίας στον ΣΥΡΙ- 
ΖΑ και εμφανίστηκε ως «σοβαρή, μετριο¬ 
παθής και ενωτική» δύναμη δεν κατάφερε 
να επαναπατρίσει ψηφοφόρους. 

Επίσης, η ΝΔ δεν μπόρεσε να εκμεταλ¬ 
λευτεί τη νεοφιλελεύθερη μετάλλαξη του 
ΣΥΡΙΖΑ. Οι μνήμες από την εφαρμογή των 
μνημονίων, του «κράτους έκτακτης ανά¬ 
γκης» είναι νωπές. Η γρήγορη επιστροφή 
σε μια διακυβέρνηση τύπου σαμαροβενι- 
ζελικής χούντας, είναι για τις λαϊκές μά¬ 
ζες μια αρνητικότατη εξέλιξη και σε έναν 
βαθμό αυτό αποτέλεσε και λόγο εκλογικής 
ενίσχυσης του ΣΥΡΙΖΑ. Αν και ο ΣΥΡΙΖΑ 
έκανε τα πάντα για να ξαναζωντανέψει τα 
μνημονιακά κόμματα μετά το περήφανο 
«ΟΧΙ» της 5 ης Ιουλίου, οι εργαζόμενοι και 
τα φτωχά λαϊκά στρώματα επέμειναν στην 
καταδίκη τους. 

Οι αλλεπάλληλες εκλογικές αποτυχίες 
της ΝΔ, και κυρίως το «ΟΧΙ» στο δημο¬ 
ψήφισμα, εξαφάνισαν την ηγεσία Σαμαρά. 
Ο μεταβατικός πρόεδρος, Β. Μεϊμαράκης, 
εμφανίστηκε συναινετικός κεντροδεξιός, 
εγκαταλείποντας τον εμφυλιακό λόγο του 
Σαμαρά. Αδραξε την ευκαιρία η ΝΔ ως 
«εθνικά υπεύθυνη» δύναμη να ψηφίσει το 
3° μνημόνιο-τέρας. Η σύμπλευση με τον 


ΣΥΡΙΖΑ και η απουσία «αντιπολιτευτικού» 
λόγου την έφερε σε αδυναμία να διατυπώ¬ 
σει μια άλλη πρόταση, εκτός από τον ισχυ¬ 
ρισμό ότι είναι πιο ικανή να εφαρμόσει το 
μνημόνιο. Και αυτό βέβαια δεν αποτέλεσε 
μια πολιτική στην κατεύθυνση ενσωμάτω¬ 
σης των μαζών. 

Μετά τις εκλογές τέθηκε το θέμα της 
εκλογής του νέου προέδρου και άρχισε ο 
πόλεμος των φυλών. Οι μνηστήρες του 
θρόνου είναι τελικά τέσσερεις, αλλά με 
πολλούς άλλους να διερευνούν μέχρι την 
τελευταία στιγμή την πιθανότητα υπο¬ 
ψηφιότητάς τους (Μ. Κεφαλογιάννης, Ό. 
Κεφαλογιάνη, Β. Κικίλιας, Δένδιας, κ.α., 
μέχρι και ο Ψωμιάδης εκδήλωσε ενδιαφέ¬ 
ρον) και αυτό καταδεικνύει έναν μεγάλο 
κατακερματισμό με βάση τις προσωπικές 
φιλοδοξίες. Το πρόβλημα είναι ότι όλοι αυ¬ 
τοί δεν έχουν να συμβάλουν και πολλά στο 
ξεπέρασμα της κρίσης της ΝΔ. Η συζήτηση 
είναι σχεδόν ανύπαρκτη γύρω από το πρό¬ 
βλημα της στρατηγικής και τακτικής της 
και την παρουσίαση ενός σχεδίου για την 
οικονομία και την κοινωνία, μιας πρότασης 
απέναντι στη χρεοκοπία του ελληνικού κα¬ 
πιταλισμού και για την επαννεκίνηση της 
οικονομίας. Ο κοινός παρονομαστής όλων 
των φυλών παραμένει το μνημόνιο και ο 
δοσιλογισμός στους ιμπεριαλιστές. Μάλ¬ 
λον αυτό που διακυβεύεται από τη διαδικα¬ 
σία εκλογής νέου προέδρου, είναι να κρα¬ 
τηθεί μια εικόνα «ενότητας» του κόμματος 
και μια συγκράτηση του ανταγωνισμού των 
υποψηφίων μέσα σε «ανεκτά» πλαίσια. 

Οι ηττημένοι του Σαμαρά γκρινιάζουν 
ότι δεν παρουσιάστηκε το... «θετικό έργο 
της κυβέρνησής τους»! Ο Μεϊμαράκης 
γκρινιάζει για το γεγονός ότι του ανέθεσαν 


να βγάλει τα κάστανα 
από τη φωτιά με κίν¬ 
δυνο να καεί. Ο Κυρ. 

Μητσοτάκης επιδιώ¬ 
κει να εκλεγεί ως φι¬ 
λελεύθερος ή καλύτερα νεοφιλελεύθερος. 
Ο αντάρτης περιφερειάρχης Τζιτζικώστας 
επιμένει στην υποψηφιότητά του ως νέος 
(παρόλο που ο Κ. Καραμανλής προσπάθη¬ 
σε να τον εμποδίσει, ενώ τόσο ο Μητσοτά¬ 
κης όσο και ο Μεϊμαράκης στηλίτευσαν την 
υποστήριξη που έτυχε από τον Παπαμιμίκο, 
πρόεδρο της Κεντρικής Εφορευτικής Επι¬ 
τροπής και γραμματέα του κόμματος). Ο Α. 
Γεωργιάδης έθεσε υποψηφιότητα ως δεξιός 
ή καλύτερα ακροδεξιάς, γιατί θέλει να απο¬ 
δείξει ότι αν και δεν προέρχεται από «τζά¬ 
κι μπορεί να ονειρεύεται». Ο Βορίδης δεν 
θέτει υποψηφιότητα λόγω του «διχασμού 
που μπορεί να προκύψει στον κόσμο», όπως 
ο ίδιος ισχυρίστηκε, δηλαδή της απέχθειας 
για το ακροδεξιό παρελθόν του. 

Ο Μεϊμαράκης παρουσιάζεται ως η πιο 
ισχυρή και ενωτική υποψηφιότητα κι έχει 
τη στήριξη του Κ. Καραμανλή. Με την υπο¬ 
ψηφιότητά του θα επιδιώξει να συμμαζέψει 
τον πολυκερματισμό των υποψηφιοτήτων, 
ενώ με τις διαδικασίες εξπρές που προωθεί, 
επιδιώκει να μην «ξεχειλώσει» κι άλλο η 
αντιπαράθεση μεταξύ των υποψηφίων. 

Η κρίση της ΝΔ οφείλεται στην πλήρη 
αποτυχία της ακραίας νεοφιλελεύθερης 
πολιτικής της, των μνημονίων. Όχι μόνο 
δεν εξασφαλίζει κάποιο βιοτικό επίπεδο 
και δικαιώματα-δημοκρατικές ελευθερίες 
που θα μπορούσαν να ενσωματώσουν τις 
μάζες στο αστικό καθεστώς, αλλά αντίθετα 
απειλεί τη μετατροπή της εργατικής τάξης 
σε δουλοπάροικους ενώ καταστρέφει τα μι¬ 



κροαστικά στρώματα. 

Η κρίση αυτή στη ΝΔ είναι βαθιά και 
οφείλεται στην κατάρρευση του ελληνικού 
καπιταλισμού, στο γεγονός ότι οι πλατιές 
εργαζόμενες μάζες θεωρούν τις αστικές 
μνημονιακές δυνάμεις υπεύθυνες για τη 
χρεοκοπία, στο ξέφτισμα των βασικών πυ¬ 
λώνων της αστικής ιδεολογίας και στην 
αδυναμία ενσωμάτωσης των μαζών, στην 
παραμονή στην Ε.Ε. και το ευρώ (βλέπε: 
«Μένουμε Ευρώπη»), όταν μάλιστα με το 
δημοψήφισμα αμφισβητήθηκαν σοβαρά 
από την πλευρά των εργαζομένων και των 
φτωχών λαϊκών στρωμάτων. Οφείλεται 
τέλος στον μνημονιακά εξευτελισμό των 
αστικών κοινοβουλευτικών διαδικασιών 
και θεσμών, τα διαρκή πραξικοπήματα των 
σαμαροβενιζέλων για να περάσουν τα μνη¬ 
μόνια, κ.α. Οι αγώνες και η πολιτική ριζο- 
σπαστικοποίηση των εργαζομένων και των 
φτωχών λαϊκών στρωμάτων αποκάλυψαν 
την αποτυχία των μνημονίων και μεγάλω¬ 
σαν την κρίση των αστικών μνημονιακών 
κομμάτων. 

Η εφαρμογή του μνημονίου από τον 
ΣΥΡΙΖΑ/Τσίπρα, προφανώς ανοίγει την 
προοπτική για μια «ανάκαμψη» της ΝΔ. 
Μια πραγματική όμως ανασυγκρότηση 
της ΝΔ απαιτεί μια εναλλακτική πρόταση 
για την οικονομία και την κοινωνία που θα 
ενσωματώνει τις μάζες, και αυτή δεν υπάρ¬ 
χει. Έτσι, μόνο μια υποχώρηση και ήττα του 
εργατικού κινήματος μπορεί να προσφέρει 
τις δυνατότητες να «ανασυγκροτηθούν» οι 
μνημονιακές δυνάμεις. 

Εργατική Πάλη 11 


Αρχίζει η εφαρμογή του 3ου Μνημονίου με... 


Μέτρα - καρμανιόλα 


Π ιάνει δουλειά», δυ¬ 
στυχώς, η νεομνη- 
μονιακή κυβέρνηση 
ΣΎΡΙΖΑ-ΑΝΕΛ, που 
επικεφαλής της πιο κραυγαλέα μνημο- 
νιακής βουλής εδώ και 5 χρόνια, θέλει 
να επιβάλλει, με το στανιό και χωρίς 
χρονοτριβή, στους εργαζόμενους και 
τα λαϊκά στρώματα όσα έχει υποσχεθεί 
στους ιμπεριαλιστές δανειστές της Ευ- 
ρωζώνης/ΕΕ. 

Ο πικρός λογαριασμός για τα μέ¬ 
τρα της διετίας 2015-16, που το συ¬ 
ντριπτικά μεγαλύτερο μέρος θα πέ¬ 
σει στις πλάτες των εργαζομένων και 
λαϊκών στρωμάτων, είναι συνολικά 
6,37 δις. ευρώ, από τα οποία τα 4,34 
δισ. βρίσκονται μπροστά μας, το 2016. 
Εκτιμάται ότι συνολικά 4 δισ. θα προ- 
έλθουν από φόρους, ενώ τα υπόλοιπα 
2,3 δισ. από τσεκούρι στις δαπάνες. 

Τσουνάμι φόρων του 2015 

Προηγείται όμως άμεσα η φοροκα¬ 
ταιγίδα για το 2015: 

α) Στις 5/10, νέα, «φουσκωμένα» 
εκκαθαριστικά σημειώματα αναρτήθη- 
καν στο Τάχίδ για την αυξημένη προ¬ 
καταβολή φόρου των αγροτών, που 
για τα εισοδήματα του 2014 πάει από 
το 27,5% στο 55%. Έτσι, ένας αγρότης 
με καθαρό εισόδημα 5.000 ευρώ, που 
είχε λάβει εκκαθαριστικό με καταβλη¬ 
τέο φόρο 650 ευρώ, θα λάβει πρόσθετο 
εκκαθαριστικό, καλούμενος να πλη¬ 
ρώσει επιπλέον 178,75 ευρώ. 

β) Σύντομα θα έχουν αναρτηθεί 
στο Τάχίδ και τα εκκαθαριστικά του 
φετινού ΕΝΦΙΑ, που θα καταβληθεί σε 
πέντε δόσεις (από το τέλος Οκτώβρη 
ως τον Φεβρουάριο), επιδιώκοντας 
συνολικές εισπράξεις 2,65 δις ευρώ. Οι 
απαλλαγές απ’ τον φόρο παραμένουν 
ίδιες με πέρσι, πλέον όμως στα εισο¬ 
δηματικά όρια προσμετρώνται όλα τα 
εισοδήματα, όπως επιδόματα τέκνων 
αλλά και... επιδόματα ανεργίας και 
αποζημιώσεις απολύσεις! 

γ) Η προκαταβολή φόρου για τις 
επιχειρήσεις αυξάνεται στο 100% από 
80%. Φυσικά, δεν έχουμε καμία αντίρ¬ 
ρηση για μια βαριά, προοδευτική φο¬ 
ρολογία στο κεφάλαιο, που έχει λάβει 
πάμπολλα «δωράκια» φορολογικής 
ασυλίας. Αλλά με την μνημονιακή λο¬ 
γική της κατεύθυνσης όλων των πό¬ 
ρων στην αποπληρωμή των δανειστών 
τοκογλύφων και χωρίς κανένα σχέδιο 
επανεκκίνησης της οικονομίας υπέρ 
των εργαζόμενων και λαϊκών μαζών, 
το μόνο αποτέλεσμα τέτοιων μέτρων 
είναι το στραγγάλισμα της οικονομίας, 
ακόμα βαθύτερη ύφεση. 

δ) Ως το τέλος Οκτωβρίου, επιχει¬ 
ρήσεις και ελεύθεροι επιχειρηματίες θα 
κληθούν να αποδώσουν τον αυξημένο 
ΦΠΑ που αντιστοιχεί στο α' τρίμηνο 
του έτους, λόγω της μεταφοράς εκα¬ 
τοντάδων προϊόντων και υπηρεσιών 
(μεταφορές, μη νωπά τρόφιμα κ.λπ.) 
σε υψηλότερο συντελεστή. 



■ Σταύρος Σκεύος 



ε) Ήδη έχουν θεσπιστεί αυξημένες 
επιβαρύνσεις για το εκκαθαριστικό 
του 2015: 1) Αυξημένη εισφορά αλλη¬ 
λεγγύης. 2) Αύξηση της προκαταβολής 
φόρους για τους ελεύθερους επαγγελ- 
ματίες από το 55% στο 75%. 

Φυσικά, είμαστε μόνο στην αρχή... 
Σύντομα, πιθανόν ως τα μέσα Νοεμ¬ 
βρίου, έρχεται το νέο φορολογικό 
νομοσχέδιο, όπου -σύμφωνα με τις 
μνημονιακές υποχρεώσεις- θα περι¬ 
οριστούν φοροαπαλλαγές, θα θεσπι¬ 
στούν νέες φορολογικές κλίμακες και 
θα ενσωματωθεί η (κάποτε την έλεγαν 
έκτακτη...) «εισφορά αλληλεγγύης» 
στη φορολογική κλίμακα. Από τις 
αλλαγές στη φορολογική κλίμακα θα 
αυξηθεί η φορολογική επιβάρυνση για 
όσους έχουν «υψηλό εισόδημα», χωρίς 
βέβαια αυτό να προσδιορίζεται καθα¬ 
ρά ποιο είναι. Είναι σίγουρο ότι όσα 
κομμάτια εργαζομένων έχουν ακόμα 
το «προνόμιο» να παίρνουν κάπως 
αξιοπρεπείς μισθούς (εκτός απ’ το... 
προνόμιο να μπορούν να εργάζονται 
για να ζήσουν!), πλέον θα θεωρούνται 
«υψηλές κλίμακες» και τα εισοδήμα- 
τά τους θα φορολογηθούν/ξυριστούν 
ανελέητα. 

Στο ίδιο πακέτο μέτρων μάλλον θα 
ενσωματωθούν επίσης: 1) Η σταδιακή 
κατάργηση της «ειδικής» φορολογικής 
μεταχείρισης των αγροτών. 2) Η κα¬ 
τάργηση του ανώτατου ορίου 25% επί 
των μισθών και συντάξεων, που προ¬ 
στατεύονται από κατασχέσεις. 

Προσχέδιο προϋπολογισμού 2016 

Στις 5/10, κατατέθηκε στη Βουλή 
το προσχέδιο προϋπολογισμού για 
το 2016, αφού είχε πάρει την έγκριση 
στο Γιούργκρουπ, που συνεδρίασε λίγο 
πριν στο Λουξεμβούργο. Το προσχέ¬ 
διο έχει ενσωματώσει την αναθεώρηση 
του προϋπολογισμού του 2015 - πάντα 
σύμφωνα με τα σύμφωνη μένα του 3 ου 
Μνημονίου. Αν και η κατάσταση του 
ελληνικού καπιταλισμού δεν μπορεί 
να αποτυπωθεί πλήρως με δείκτες και 
νούμερα, ωστόσο το προσχέδιο μας 
επιτρέπει να ρίξουμε μια ακόμα ματιά 
στα μαύρα χάλια της οικονομίας αλλά 
και τη μνημονιακή λαίλαπα. 

1) Προβλέπεται για το 2015 ύφε¬ 


ση 2,3% και... νέες επιτυχίες για το 
2016, με επιπλέον ύφεση 1,3%, οπότε 
το ΑΕΠ θα κατρακυλήσει κάτω από τα 
174 δισ. ευρώ (173,7 δισ.). Το πιο πιθα¬ 
νό είναι ότι όλα αυτά τα νούμερα θα 
είναι εντέλει ακόμα χειρότερα και θα 
χρειαστεί να αναθεωρηθούν προς τα 
κάτω. Να σημειώσουμε ότι η αρχική 
πρόβλεψη αναφοράς για το ΑΕΠ το 
2015 ήταν 184,5 δισ. ευρώ. Αυτονόητα 
προβλέπεται έτσι και αύξηση της επί¬ 
σημης ανεργίας στο 25,8% (από 25,4% 
φέτος). 

2) Τα συνολικά τακτικά έσοδα (χω¬ 
ρίς τις εισπράξεις του Προγράμματος 
Δημοσίων Επενδύσεων) του 2015 θα 
πέσουν στα 47,6 δισ. ευρώ, ενώ αρχικά 
εκτιμούνταν να φτάσουν στα 50,9 δισ. 
Για την κάλυψη αυτής της διαφοράς, 
που «κληροδοτεί» ο φετινός προϋπο¬ 
λογισμός σ’ αυτόν του 2016, η κυβέρ¬ 
νηση έχει υποβάλλει αίτημα στους δα¬ 
νειστές για την έγκαιρη απόδοση των 
κερδών της ΕΚΤ και των υπόλοιπων 
τραπεζών του Ευρωσυστήματος από 
ελληνικά ομόλογα (3,882 δισ. ευρώ 
το 2015, 1,691 δισ. ευρώ το 2016). Δεν 
νομίζουμε ότι θα της κάνουν τη χάρη: 
γιατί, αφού έχει υποταχθεί και ξεβρα¬ 
κωθεί πλήρως; 

Να σημειωθεί ότι στις παραπάνω 
εισπράξεις έχουν συνυπολογιστεί τα 
2,65 δις ευρώ από το ΕΝΦΙΑ, παρότι 
η τελευταία δόση θα εισπραχθεί τον 
Φεβρουάριο του 2016 και όχι μέσα 
στο 2015. Η «δημιουργική λογιστική» 
καλά κραττεί! 

3) Τα προβλεπόμενα πρόσθετα φο¬ 
ρολογικά βάρη για το 2016 είναι 4,4 
δισ. ευρώ, που θα προέλθουν από τις 
εξής αυξήσεις: 1,42 δισ. στον ΦΠΑ, 301 
εκ. στην εισφορά αλληλεγγύης, 200 
εκ. στα ενοίκια (νέος αυξημένος συ¬ 
ντελεστής φόρου), 80,5 εκ. στην προ¬ 
καταβολή φόρου των ελεύθερων επαγ- 
γελματιών, 63,6 εκ. στο φόρο ασφαλί¬ 
στρων (νέος αυξημένος συντελεστής), 
40,9 εκ. στα πρόστιμα συμμόρφωσης 
των ΚΤΕΟ, 28,6 εκ. στην κατάργηση 
της έκπτωσης φόρου 2% στην εφάπαξ 
εξόφληση φόρου εισοδήματος φυσι¬ 
κών και νομικών προσώπων, 15 εκ. 
στην αύξηση προκαταβολής φόρου για 
τους αγρότες, 13 εκ. στην κατάργηση 


της επιστροφής φόρου στο αγροτικό 
πετρέλαιο, 10,5 εκ. από τις αλλαγές 
στη ρύθμιση για τις 100 δόσεις. 

Συνολικά, τα έσοδα από την άμεση 
φορολογία προβλέπεται να αυξηθούν 
το 2016 σε 19,9 δισ. ευρώ το 2016 (από 
19,1 δισ. το 2015), ενώ από την έμμεση 
σε 24,9 δισ. από 24 δια). 

4) Η ιδιωτική κατανάλωση θα μει¬ 
ωθεί 1,6% φέτος και 2,3% του χρόνου. 
Οι εξαγωγές θα μειωθούν 1%, ενώ οι 
εισαγωγές θα μείνουν στάσιμες. 

5) Στο Πρόγραμμα Δημοσίων Επεν¬ 
δύσεων προβλέπεται μια μικρή αύξηση 
δαπανών - αλλά, όπως είπαμε, αυτό 
μπορεί κάλλιστα να περικοπεί παραπέ¬ 
ρα, όσο θα φαίνεται στην πράξη ότι το 
3° Μνημόνιο «δεν βγαίνει». 

6) Υπολογίζονται 2 δισ. ευρώ έσοδα 
από αποκρατικοποιήσεις. 

7) Προβλέπονται περικοπές 1,268 
δισ. ευρώ σε συντάξεις, εισφορές και 
παροχές κοινωνικής ασφάλισης. Που 
σημαίνει όχι απλά σίγουρη, αλλά ήδη 
προγραμματισμένη και προϋπολογι¬ 
σμένη μεγάλη μείωση των συντάξεων! 
(βλ. σχετικό άρθρο για τη σωρεία αντι- 
ασφαλιστικών μέτρων). 

8) Το συνολικό κονδύλι για μι¬ 
σθούς και συντάξεις το 2016 θα είναι 
18,555 δισ. ευρώ, μειωμένο κατά 258 
εκατ. ευρώ σε σχέση με το 2015. 

Με όλα αυτά, το χρέος (συνυπολο¬ 
γίζοντας ότι θα χρειαστούν 25 δισ. για 
τη νέα ανακεφαλαιοποίηση των ευα¬ 
γών τραπεζικών ιδρυμάτων) προβλέ- 
πεται να σκαρφαλώσει στα 333,5 δισ. 
ευρώ το 2016 (από 315,8 δισ. ευρώ το 
2015), αγγίζοντας το 198% του ΑΕΠ 
(από 187,4% το 2015), σπάζοντας κάθε 
ρεκόρ. Αλλά... έχουμε ακόμα δρόμο 
μέχρι να πάει στο 220%, όπως εκτι- 
μάται θα είναι όταν ολοκληρώνεται η 
εφαρμογή του 3 ου Μνημονίου! Η αι¬ 
μορραγία εξυπηρέτησής του (τόκοι) 
θα φθάσει σχεδόν τα 6 δισ. ευρώ το 
2016. 

Δεν πρόκειται μόνο για μέτρα εξαι¬ 
ρετικά οδυνηρά, αλλά που πραγματικά 
ενταφιάζουν τους εργαζόμενους και τα 
λαϊκά στρώματα και μαζί κάθε δυνατό¬ 
τητα της οικονομίας να βγει από την 
θηλιά των κεφαλαιακών ελέγχων και 
των Μνημονίων, από την κωματώδη 
κατάσταση όπου έχει πέσει. Αυτό είναι 
το όραμα της «συμμορίας του Ευρώ», 
μαζί πια και του τσιπρικού εναπομείνα- 
ντα ΣΥΡΙΖΑ: η μετατροπή της χώρας 
σε αποικία χρέους της Ευρωζώνης/ΕΕ, 
σε εργασιακό κάτεργο και κοινωνική 
χωματερή, όπου απλά θα κυβερνούν 
οι ίδιοι, ως δοτοί των ιμπεριαλιστών. 
Είναι ζήτημα ζωής ή θανάτου οι ερ¬ 
γαζόμενοι, οι νέοι, τα φτωχά λαϊκά 
στρώματα να προτάξουμε μια πεισμα¬ 
τική αντίσταση, πόντο πόντο, στην 
εφαρμογή του 3 ου Μνημονίου και κάθε 
μνημονιακού μέτρου. Ωσπου να ξεκου- 
μπιστεί και ο τελευταίος μνημονιακός 
κυβερνητικός θίασος και να πάρουμε 
τις τύχες της κοινωνίας στα χέρια μας. 

ΔΙΕΘΝΗ 

ΟΥΚΡΑΝΙΑ 

Στην κόψη του ξυραφιού 

μ Κώστας Δίκαιος 


[ λο τον Αύγουστο, η σύγκρουση των 

Μ Μ ανταρτών της Νοβοροσίγια και του 
Μ ουκρανικού στρατού (περιλαμβανο- 
μενών φασιστικών ταγμάτων) ήταν 
σε έξαρση. Η συμφωνία ΜινσκΙΙ (αποτέλεσμα της 
ήττας του ουκρανικού στρατού στα τέλη του Αυ- 
γούστου 2014), μια προσπάθεια «στάθμισης» της 
αντιπαράθεσης, την οποία επιδίωκαν τόσο οι γερ- 
μανοί και γάλλοι ιμπεριαλιστές, όσο και η Ρωσία, 
επέτρεψε να αντιμετωπιστεί μερικά η ανθρωπιστι¬ 
κή κρίση στο Ντονμπάς με εφόδια απ’ τη Ρωσία, 
αλλά και να εξοπλιστούν καλύτερα οι αντάρτες. 
Που δεν κρύβουν την επιθυμία να επεκταθούν 
προς τη Μαριούπολη, ίσως και δυτικότερα, ώστε 
να ενωθούν με την Κριμαία, αποτελώντας μια 
γεωπολιτική οντότητα που να μπορεί κάπως να 
σταθεί. Βέβαια, οι κινήσεις τους τελούν υπό ρω¬ 
σική έγκριση (δεν αποκλείονται όμως εντελώς και 
απρόσμενες εξελίξεις), ανάλογα με τις διαθέσεις 
των δυτικών ιμπεριαλιστών. Οι ΗΠΑ δεν έκρυψαν 
μια αντίθεση στο ΜινσκΙΙ (στοχεύοντας στην ορι¬ 
στική αποδέσμευση της Ευρώπης από τη Ρωσία), 
γι’ αυτό και στήριξαν τόσο τις πιο φασιστικές, εθνι¬ 
κιστικές τάσεις στο εσωτερικό της Ουκρανίας, όσο 
και τους πιο ακροδεξιούς και αντιρωσικούς πολι¬ 
τικούς σχηματισμούς στις γύρω χώρες (Βαλτική, 
Πολωνία, Φινλανδία, Σουηδία), ώστε ν’ αναπτύ¬ 
ξουν δυνάμεις του ΝΑΤΟ. Αλλά και οι ευρωπαίοι 
ιμπεριαλιστές δεν φαίνεται να αρνούνται την ιδέα 
της αποσταθεροποίησης τουλάχιστον της Ρωσίας, 
με στόχο τον έλεγχό της - και αν αυτό είναι αδύ¬ 
νατον, της μετατροπής της ανατολικής Ευρώπης 
σε ζώνη ελεγχόμενων συγκρούσεων, αδυνατίζο¬ 
ντας διαρκώς τον ρώσικο ιμπεριαλισμό. Χρειάζο¬ 
νται όμως πρώτα να ρυθμίσουν την ενεργειακή 
τους απεξάρτηση και τις οικονομικές επιπτώσεις 
στις χώρες τους, γι’ αυτό αναζητούν χρόνο μέσα 
από συμφωνίες τύπου ΜινσκΙΙ. Στήριξαν τον πρό¬ 
εδρο Ποροσένκο και πιο «μετριοπαθείς» δυνάμεις 
στο εσωτερικό της Ουκρανίας, που υποτίθεται 
προσβλέπουν στο ευρωπαϊκό «δημοκρατικό ιδε¬ 
ώδες», αλλά δεν διστάζουν να χρησιμοποιούν και 
τους φασίστες. 

Έτσι, η ΜινσκΙΙ είναι περιορισμένης χρονικής 
διάρκειας και οι συγκρούσεις του Αυγούστου ήταν 
αναμενόμενες. Βρετανοί και αμερικάνοι ιμπερια¬ 
λιστές εκπαιδεύουν και εξοπλίζουν χιλιάδες Ου¬ 
κρανούς στρατιώτες και πολιτοφύλακες, συμπερι¬ 
λαμβανομένων πολλών «εθελοντών» νεοναζί του 
Δεξιού Τομέα και του Σβόμποντα. Το ΝΑΤΟ διε- 
ξήγαγε τον Ιούνιο την πολυδιαφημισμένη άσκη¬ 
ση «Συμμαχική Ασπίδα» (15.000 ένστολοι από 22 
χώρες), οι ΗΠΑ ετοιμάζονται να φέρουν τανκς 
και βαρύ οπλισμό στα σύνορα με τη Ρωσία, η Λε¬ 
τονία εκπαιδεύει 16.000 πολιτοφύλακες «μερικής 
απασχόλησης» (για ν’ αντιμετωπίσει πιθανή ανα- 
κίνηση από τη Ρωσία των εθνικιστικών αντανα¬ 
κλαστικών της σημαντικής ρωσικής μειονότητας, 
το 25% του πληθυσμού) και η Ρωσία σ’ ένα μόνο 
«πολεμικό παιχνίδι» κινητοποίησε 80.000 άνδρες 
στα ουκρανικά σύνορα! 

Η σύγκρουση προετοιμάζεται, αλλά τον Αύ¬ 
γουστο δεν ήταν ακόμα ώριμη. Ολάντ και Μέρ- 
κελ συνάντησαν τον Ποροσένκο για να συγκρα¬ 
τήσουν την πιο φιλοπόλεμη (μάλλον ελεγχόμενη 
από τις ΗΠΑ) πτέρυγα της ουκρανικής κυβέρ¬ 
νησης. Του υπέδειξαν να προχωρήσει σε μερική 
εφαρμογή της ΜινσκΙΙ (παραχώρηση αυξημένης 
αυτονομίας στις φιλορωσικές ανατολικές επαρχί¬ 
ες), με αντάλλαγμα απ’ τη μεριά της Ρωσίας την 
παράδοση φυσικού αερίου για τον χειμώνα 2015- 
16 (με τιμή επιδοτούμενη απ’ τις Βρυξέλες) και απ’ 
τη μεριά των ιμπεριαλιστών την οικονομική «βοή¬ 
θεια» του ΔΝΤ («κούρεμα» 20% στα κρατικά ομό¬ 
λογα ύψους 18 δις δολαρίων των ξένων επενδυ¬ 



τών, τετραετή επιμήκυνση των υπολοίπων). Έτσι 
θεωρητικά πάμε σε νέο «πρόγραμμα» ύψους 40 
δις δολαρίων, απομακρύνεται ο κίνδυνος άτακτης 
χρεοκοπίας (αν και υπάρχουν σαφείς επιφυλάξεις 
για την αποτελεσματικότητα της ρύθμισης, ενώ 
παραμένει αμφίβολο αν θα εγκρίνουν την συμφω¬ 
νία οι ομολογιούχοι, ανάμεσα στους οποίους είναι 
και η Ρωσία). 

Όμως, η διεύρυνση της αυτονομίας που κατέ¬ 
θεσε στην Βουλή ο Ποροσένκο σκόνταψε στους 
ακροδεξιούς και φασίστες συμμάχους του. Έξω 
από το Κοινοβούλιο 1.000 φασίστες συγκεντρώ¬ 
θηκαν με 3.500 εθνοφρουρούς, σε μια ένοπλη προ- 
βοκατόρικη επίθεση που θύμισε την «εξέγερση» 
ενάντια στον Γιανούκοβιτς. Οι χειροβομβίδες που 
έπεσαν σκότωσαν 3 αστυνομικούς, τραυμάτισαν 
140 ενώ μόλις 10 «διαδηλωτές» νοσηλεύτηκαν στα 
νοσοκομεία. Ο φιλοπόλεμος, φασιστοειδής πρω¬ 
θυπουργός Γιάτσενιουκ κατήγγειλε τους ακροδεξι¬ 
ούς του Σβόμποντα και του Δεξιού Τομέα, «ξεχνώ¬ 
ντας» πως τον ανέβασαν στην εξουσία. Η κυβέρ¬ 
νηση του Κιέβου βρέθηκε αντιμέτωπη με τις δυνά¬ 
μεις που εξέθρεψε. Τρία από τα πέντε κόμματα του 
κυβερνητικού συνασπιμσού αρνήθηκαν να ψηφί¬ 
σουν και χρειάστηκε να στηριχτεί το νομοσχέδιο 
από την αντιπολίτευση (θεωρείται φιλορωσική, 
συνέχεια του κόμματος του Γιανούκοβιτς), ενώ το 
Ριζοσπαστικό Κόμμα του Πιάσκο αποχώρησε από 
τον σχηματισμό. Είναι φανερό ότι η διείσδυση των 
φασιστών σε κρατικό μηχανισμό και εθνοφρου¬ 
ρά είναι τόσο μεγάλη, που δύσκολα ο Ποροσέν¬ 
κο μπορεί να κινηθεί ανεξάρτητα - και ότι καμία 
αυτονομία δεν πρόκειται να δοθεί στο Ντονμπάς. 
Παρότι φαινομενικά διατηρείται το ΜινσκΙΙ (ίσως 
με τη συγκυριακή ανοχή των ΗΠΑ), μια σειρά εξε¬ 
λίξεων αποδεικνύουν το αντίθετο. Η πρωτοβουλία 
του Ολάντ για σύγκληση της «ομάδας της Νορ- 
μανδίας» μέσα στο Σεπτέμβρη δεν προχώρησε. Ο 
γ.γ. του ΝΑΤΟ επισκέφθηκε για πρώτη φορά το 
Κίεβο, συμμετείχε στη συνεδρίαση του Συμβουλί¬ 
ου Εθνικής Ασφαλείας, την ίδια στιγμή που στις 
«λαϊκές δημοκρατίες» της ανατολικής Ουκρανίας 
προκηρύχτηκαν τοπικές εκλογές. Ο πρέσβης της 
Ουκρανίας στο ΝΑΤΟ δήλωσε ότι «την σοβιετι¬ 
κή εποχή είμασταν έτοιμοι για επίθεση της Δύσης, 
τώρα η απειλή έρχεται από την Ανατολή»! 

Ο Ποροσένκο με διάταγμα απαγόρευσε την εί¬ 
σοδο στην χώρα 400 προσώπων (μεταξύ τους δη¬ 
μοσιογράφοι από αρκετές χώρες), προκαλώντας 
αντιδράσεις ακόμα και της ΕΕ και του ΟΟΣΑ. 
Ανάμεσα στα 105 νομικά πρόσωπα και 388 φυ¬ 
σικά πρόσωπα είναι και 3 μέλη του ΚΚΕ. Τέλος, 
μια ελληνική αποστολή της Λαϊκής Ενότητας στην 
Οδησσό, με στόχο να συναντήσει εκπροσώπους 
της ελληνικής κοινότητας, δέχθηκε προβοκατόρι- 
κη παρακολούθηση, πιέσεις, αποκλεισμό στο ξε¬ 
νοδοχείο από ομάδα φασιστών. Οι φασίστες απο¬ 
τελούν τον κύριο άξονα επιβολής της κυβέρνησης 
του Κιέβου. 

Είναι θέμα συγκυρίας πότε οι ιμπεριαλιστές, 
χρησιμοποιώντας τους φασίστες του Κιέβου, θα 
οξύνουν την επέμβαση στην Ουκρανία. Ας ελπί¬ 
σουμε ότι η επέμβαση των μαζών θα ανατρέψει τα 
σχέδιά τους. 



στον κόσμο... 


ΜΠΟΥΡΚΙΝΑ ΦΑΣΟ 

Στη Μπουρκίνα Φάσο (σημαίνει «Χώρα των Έντι¬ 
μων») πραγματοποιήθηκε ένα σύντομο πραξικόπημα 
στις 16/9, όταν η Προεδρική Φρουρά (Προεδρικό Σύ¬ 
νταγμα Ασφαλείας - Κ8Ρ) συνέλαβε τον μεταβατι¬ 
κό πρόεδρο Μισέλ Καφαντό και την κυβέρνησή του, 
ανακοινώνοντας τον σχηματισμό κυβέρνησης για την 
«αποκατάσταση της εθνικής συνοχής» και εκλογές, σε 
άγνωστο όμως χρόνο. Η Κ5Ρ είναι η φρουρά του πρώ¬ 
ην προέδρου Μπλεζ Κομπαορέ, που έγινε πρόεδρος το 
1987, όταν ανέτρεψε με στρατιωτικό πραξικόπημα τον 
επαναστάτη ηγέτη Τομάς Σανκαρά. Ο Καμπαορέ εκδι- 
ώχθηκε από την εξουσία, έπειτα από 27 χρόνια, πέρυσι 
τον Οκτώβρη, μετά από εξέγερση που προκλήθηκε όταν 
προσπάθησε να αλλάξει το Σύνταγμα ώστε να καταργή¬ 
σει τους περιορισμούς στις προεδρικές θητείες. 

Η αφορμή για το πραξικόπημα ήταν ο εκλογικός 
νόμος που δεν επιτρέπει στους οπαδούς του Κομπαο¬ 
ρέ να είναι υποψήφιοι στις εκλογές στις 11 Οκτωβρίου. 
Τα πράγματα όμως δεν εξελίχθηκαν με την ευκολία που 
θα περίμεναν οι πραξικοπηματίες. Το ίδιο κιόλας βράδυ, 
παρά την απαγόρευση της κυκλοφορίας, εκατοντάδες 
διαδηλωτές άρχισαν να συρρέουν στους δρόμους της 
πρωτεύουσας Ουαγκαντούγκου. Παρά τους πυροβολι¬ 
σμούς που δέχονταν, οι διαδηλωτές κατάφεραν μέχρι το 
πρωί της 17/9 να περικυκλώσουν με οδοφράγματα το 
προεδρικό μέγαρο. Οι οδομαχίες συνεχίστηκαν για δύο 
μέρες, με δεκάδες νεκρούς και τραυματίες. Το Σαββα¬ 
τοκύριακο 19-20/9, αν και οι οδομαχίες περιορίστηκαν, 
οι διαδηλωτές δεν υποχώρησαν, αντίθετα τα οδοφράγ¬ 
ματα ενισχύθηκαν με κόσμο από τα προάστια και τα 
περίχωρα της πρωτεύουσας. Το Σαββατοκύριακο όμως 
υπήρξαν κρίσιμες διεργασίες και μέσα στον στρατό. Στις 
21/9, οι επικεφαλής των ενόπλων δυνάμεων κάλεσαν 
τους πραξικοπηματίες να παραδοθούν, ενώ πολλές μο¬ 
νάδες του στρατού κινούνταν ήδη προς την πρωτεύου¬ 
σα. Το ίδιο απόγευμα οι πραξικοπηματίες παραδόθηκαν, 
την επομένη ο Καφαντό και η κυβέρνησή του ανέλαβαν 
εκ νέου καθήκοντα και ανακοινώθηκε η διάλυση της 
Κ5Ρ. Λίγο μετά εγκαταλειφθήκαν και τα τελευταία οδο¬ 
φράγματα. 

ΙΑΠΩΝΙΑ 

Πάνω από 120 χιλιάδες άνθρωποι διαδήλωσαν στις 
30/8 έξω από το Κοινοβούλιο, ενάντια στο νομοσχέδιο 
της κυβέρνησης του Σίνζο Αμπε για τον επανεξοπλισμό 
της Ιαπωνίας. Ακούστηκαν συνθήματα όπως: «Όχι στη 
νομοθέτηση του πολέμου», «Αμπε παραιτήσου», «Να 
καταργηθεί το νομοσχέδιο τώρα». 

Το νομοσχέδιο, που ψηφίστηκε ήδη από την Κάτω 
Βουλή, αλλοιώνει τον χαρακτήρα του ιαπωνικού συ¬ 
ντάγματος, αφού παραβιάζει τη συνταγματική ρήτρα 
που ορίζει πως η Ιαπωνία διατηρεί στρατό μόνο για αυ¬ 
τοάμυνα. 

Εκτός από την αντίθεση της αντιπολίτευσης, η κυ¬ 
βέρνηση είναι αντιμέτωπη και με την κάθετη πτώση 
της δημοτικότητάς της, αφού, σύμφωνα με τα γκάλοπ, 
η πλειοψηφία της κοινής γνώμης θέλει να διατηρηθεί 
το αντιπολεμικό πνεύμα που επικράτησε μετά την οδυ¬ 
νηρή ήττα του Β' Παγκόσμιου Πόλεμου. Κορυφή των 
πιέσεων που δέχεται είναι το σημαντικό κίνημα διαδη¬ 
λώσεων και διαμαρτυριών, συνέχεια του κινήματος ενά¬ 
ντια στην επαναλειτουργία των πυρηνικών εργοστασί¬ 
ων, που ολοένα αυξάνεται. Το κίνημα απέκτησε μάλιστα 
έναν ιδιαίτερο σύμμαχο, όταν στις εκδηλώσεις για την 
70 η επέτειο από τη ρίψη της βόμβας στο Ναγκασάκι, οι 
επιζώντες αποκήρυξαν τη στροφή προς τον μιλιταρισμό. 

Η κυβέρνηση επιμένει ότι η Ιαπωνία χρειάζεται με¬ 
γαλύτερη στρατιωτική ευελιξία ενάντια στην άνοδο της 
Κίνας και συνεχίζει την ακραία εθνικιστική/μιλιταριστι- 
κή πολιτική, βρίσκοντας μόνο σύμμαχο τον αμερικανικό 
ιμπεριαλισμό, ο οποίος διατηρεί δεκάδες βάσεις και χι¬ 
λιάδες στρατιώτες επί ιαπωνικού εδάφους και επιδιώκει 
τον εξοπλισμό της Ιαπωνίας προκειμένου να καταφέρει 
τον περιορισμό της Κίνας στη ΝΑ Ασία. 

ΔΙΕΘΝΗ 


ΜΕΓΑΛΗ ΒΡΕΤΑΝΙΑ 

«Σεισμός» από την εκλογή Κόρμπιν 
στην ηγεσία ίσα Εργατικού Κόμματος 


Ο όόχρονος Τζέρεμι Κόρμπιν, βου¬ 
λευτής του Εργατικού Κόμματος 
(ΕαόοιίΓ ΡαιΊγ) της Μεγάλης Βρε¬ 
τανίας από το 1983, με «αριστερό» προφίλ 
και αντιπολεμική δράση, συνήθης «αντάρ¬ 
της» σε διάφορες κοινοβουλευτικές ψηφο¬ 
φορίες, κατόρθωσε να εκλεγεί πανηγυρικά 
στο τιμόνι του κόμματος, προκαλώντας 
«σεισμό» στο πολιτικό σκηνικό της χώρας. 

Εντυπωσιακή νίκη 

Παρότι μόλις και μετά βίας είχε κατορ¬ 
θώσει να συγκεντρώσει τις 35 υπογραφές 
βουλευτών του κόμματος που απαιτούνται 
για το δικαίωμα υποψηφιότητας (συγκέ¬ 
ντρωσε υπογραφές και από «δεξιούς» βου¬ 
λευτές, οι οποίοι υπέγραψαν προφανώς με 
βάση δικούς τους μικροκομματικούς υπο¬ 
λογισμούς), ο Κόρμπιν αναδείχθηκε πρώτος 
μεταξύ των τεσσάρων υποψηφίων, συγκε¬ 
ντρώνοντας μάλιστα ήδη από τον πρώτο 
γύρο το εντυπωσιακό 59,5% των ψήφων 
(πάνω από 250.000 ψήφους), ποσοστό ρε¬ 
κόρ για ηγέτη κόμματος στην Αγγλία (ο Τόνι 
Μπλερ είχε λάβει 57% το 1994). 

Υποστήριξη από τα συνδικάτα και 
τη νεολαία 

Ο Κόρμπιν είχε προηγουμένως διεξα- 
γάγει μια επιτυχημένη καμπάνια με μαζικές 
ανοιχτές συγκεντρώσεις και απεύθυνση σε 
εργατικά σωματεία, στην οποία εστίασε στα 
ζητήματα της υψηλότερης φορολόγησης 
των πλουσίων, της μείωσης της φοροαπαλ- 
λαγής-επιδότησης των επιχειρήσεων και της 
καθιέρωσης κατώτατου ωρομισθίου στις 10 
λίρες. Είναι υπέρ της επανακρατικοποίησης 
του βρετανικού σιδηροδρομικού δικτύου 


και της ενέργειας, του «δημοσίου ελέγχου» 
στο εθνικό σύστημα υγείας (ΝΗ5) και έχει 
εκφραστεί εναντίον των διδάκτρων στα πα¬ 
νεπιστήμια. Στην καμπάνια του κατάφερε να 
κερδίσει την επίσημη υποστήριξη της υπο¬ 
ψηφιότητάς του από μεγάλα συνδικάτα που 
«ανήκουν» στο Εργατικό Κόμμα (βρετανική 
ιδιαιτερότητα), όπως τις συνομοσπονδίες 
υΝΙΤΕ και υΝΙδΟΝ (δεύτερη με πάνω από 
ένα εκατ. μέλη) και το ΟλΥΗ (συνδικάτο 
εργατών επικοινωνιών, 200.000 μέλη) αλλά 
και ορισμένα μικρότερα σωματεία, ενώ με 
την καμπάνια του «ουδετεροποίησε» άλλα 
σημαντικά συνδικάτα, τα οποία επέλεξαν να 
μην υποστηρίξουν κάποιον «δεξιό» υποψή¬ 
φιο. 

Πέρα από την υποστήριξη των συνδικά¬ 
των, ο Κόρμπιν έχει κατά γενική ομολογία 
καταφέρει να συσπειρώσει γύρω του όλη 
τη νεολαία του Εργατικού Κόμματος, στο 
οποίο εγγράφηκαν αρκετές χιλιάδες νέα 
μέλη, ιδίως νεαρής ηλικίας, προκειμένου να 
τον υποστηρίξουν στην εκλογική αναμέτρη¬ 
ση. Η υποστήριξη εκ μέρους της νεολαίας 
είναι ενδεικτική της ριζοσπαστικοποίησης 
που προχωρά στη Μ. Βρετανία, η οποία εδώ 
και εκεί τα τελευταία χρόνια έχει αρχίσει να 
εκφράζεται τόσο στους δρόμους όσο και 
εκλογικά (φοιτητικό κίνημα, διαδηλώσεις 
«αντι-λιτότητας», κίνημα ανεξαρτησίας της 
Σκωτίας κ.α.). Η νεοφιλελεύθερη πολιτική 
έχει εδώ και καιρό χάσει την αίγλη της στη 
χώρα στην οποία γεννήθηκε, καθώς έχει επι¬ 
φέρει τα αντίθετα αποτελέσματα από αυτά 
που υποσχόταν. Η υποστήριξη στον Κόρ- 
μπιν εκφράζει τις προσπάθειες της αγγλικής 
κοινωνίας για αναζήτηση ενός άλλου δρό¬ 
μου. 


Πονοκέφαλος για το αστικό 
πολιτικό σύστημα 

Το «αριστερό» μεταρρυθμιστικό πρό¬ 
γραμμα του Κόρμπιν προφανώς δεν συ- 
νιστά ένα αντικαπιταλιστικό πρόγραμμα, 
αλλά μάλλον ένα υβριδικό πρόγραμμα της 
γνωστής πλέον στην Ε.Ε. «αντι-λιτότητας» 
(γι’ αυτό και η εκλογή Κόρμπιν χαιρετίστη¬ 
κε ιδιαίτερα από τον ΣΥΡΙΖΑ, τη Λαϊκή 
Ενότητα, τους ΡΟΌΕΜΟδ κ.α.). Το γεγονός 
όμως ότι ο εκφραστής αυτού του προγράμ¬ 
ματος έχει αναρριχηθεί στην ηγεσία του 
Εργατικού Κόμματος, το οποίο από παλιό 
εργατικό-ρεφορμιστικό κόμμα έχει εδώ και 
δεκαετίες μεταλλαχθεί σε νεοφιλελεύθερο 
κόμμα-πυλώνα της αστικής τάξης (ειδικά 
υπό την ηγεσία του Τόνι Μπλερ, από το 1994 
και έπειτα) προκαλεί τεράστιους «πονοκε¬ 
φάλους» στους ιθύνοντες της Βρετανίας, οι 
οποίοι εν χορώ επιδίδονται σε εκστρατείες 
κατασυκοφάντησης και εξευτελισμού του 
Κόρμπιν. Ενδεικτικές αυτού του κλίματος 
είναι οι δηλώσεις του πρωθυπουργού Κάμε- 
ρον ότι το Εργατικό Κόμμα πλέον αποτελεί 
«απειλή» για την «εθνική ασφάλεια» της 
Βρετανίας. Θα πρέπει να περιμένουμε πως η 
καμπάνια ενάντια στον Κόρμπιν θα ενταθεί, 
με στόχο την απομάκρυνσή του από τη θέση 
του ηγέτη του Εργατικού Κόμματος πριν τις 
εκλογές του 2020. 

Οι μεγαλύτεροι «πονοκέφαλοι» για τα 
επιτελεία της βρετανικής αστικής τάξης 
προέρχονται για την ώρα από τις αντί-ιμπε¬ 
ριαλιστικές θέσεις του Κόρμπιν (θεωρεί το 
ΝΑΤΟ υπεύθυνο για την κατάσταση στην 
Ουκρανία και επιθυμεί τον «περιορισμό» 
του, εναντιώνεται στο νέο πρόγραμμα πυ¬ 
ρηνικών υποβρυχίων της Βρετανίας, είναι 
υπέρ του πυρηνικού αφοπλισμού του Ισραήλ 
κ.α.). Εκτιμάται ότι η στάση του μπορεί να 
προκαλέσει προβλήματα στην εξασφάλιση 
της πλειοψηφίας του κοινοβουλίου για την 
έγκριση περαιτέρω βρετανικής πολεμικής 
εμπλοκής στη Συρία. 


ΑλλάΓει τοικ όροικ τη€ ιμπεριαλιστική αντιπαράθεσή η Ρωσία 

Το δρ Αμη του σιιριηκού λαού συνεχίζεται 


Ά δοξα έληξαν οι προσδοκίες που 
είχαν καλλιεργηθεί τις τελευ¬ 
ταίες εβδομάδες για σύγκλιση 
ΗΠΑ και Ρωσίας στο ζήτημα 
της Συρίας, στη διάρκεια της Συνόδου του 
ΟΗΕ. Μια τέτοια σύγκλιση θα άνοιγε τον 
δρόμο για την πολιτική διευθέτηση της τε¬ 
τράχρονης πολεμικής σύρραξης, που πυρο- 
δοτήθηκε το 2011 από την Αραβική Ανοιξη 
και την προσπάθεια του συριακού λαού να 
απαλλαγεί από το τυραννικό καθεστώς 
Ασαντ, για να καταλήξει, με την εμπλοκή 
των ιμπεριαλιστικών δυνάμεων και των το¬ 
πικών συμμάχων τους, σε έναν καταστροφι¬ 
κό εμφύλιο, στην ενίσχυση των αντιδραστι¬ 
κών δυνάμεων του Ισλαμικού Κράτους (ΙΚ), 
στην ολοκληρωτική καταστροφή της χώρας, 
σε 250.000 νεκρούς, 7 εκατομμύρια εκτοπι¬ 
σμένους, 4 εκατομμύρια πρόσφυγες και πολ¬ 
λές χιλιάδες αγνοούμενους ή φυλακισμέ¬ 
νους από το καθεστώς. Μάλιστα, όχι μόνο 
δεν ξεκίνησε μια προσπάθεια τερματισμού 
του πολέμου, αλλά αμέσως μετά τη λήξη της 
Συνόδου του ΟΗΕ, ξεκίνησαν αεροπορικοί 
βομβαρδισμοί και από τη Ρωσία, που αποφά¬ 
σισε να διαδραματίσει πιο ενεργό ρόλο στις 
εξελίξεις στην περιοχή και να αναβαθμίσει τη 
θέση της απέναντι στις ΗΠΑ. 

Νέα Δεδομένα 

Τα λιμνάζοντα νερά του αδιεξόδου της 
συριακής κρίσης ήρθαν να ταράξουν δύο νέα 
δεδομένα: 

Το πρώτο είναι η ενίσχυση της ρωσικής 
παρουσίας και εμπλοκής, με τη δημιουργία 
δεύτερης ρωσικής βάσης στην περιοχή της 


Λατάκειας, με σημαντικές αεροπορικές, ναυ¬ 
τικές και χερσαίες δυνάμεις (μέχρι σήμερα 
υπήρχε μόνο η ναυτική βάση της Ταρτούς), 
καθώς και την ενίσχυση του συριακού στρα¬ 
τού με προηγμένα οπλικά συστήματα, που 
επέτρεψαν στον Ασαντ να εξαπολύσει ένα 
κύμα αεροπορικών επιδρομών και να σημει¬ 
ώσει νίκες, μετά από πολύ καιρό (έχει ουσι¬ 
αστικά περιοριστεί στο 1/3 των εδαφών της 
χώρας). Το δεύτερο είναι οι εκατοντάδες χι¬ 
λιάδες των προσφύγων, που, αφού κατέκλυ- 
σαν τις γειτονικές στη Συρία χώρες, στράφη¬ 
καν στην Ευρώπη. Στις παρυφές της γηραιάς 
ηπείρου φτάνουν καθημερινά, μαζικά (είναι 
ήδη 500.000 και αναμένεται να φτάσουν το 
1.000.000 σε λίγους μήνες), ζητώντας κατα¬ 
φύγιο και δημιουργώντας τεράστιες πιέσεις 
στην ΕΕ, καθώς οι χώρες του Νότου δεν 
μπορούν πλέον να συγκρατήσουν τα κύμα¬ 
τα των απελπισμένων ανθρώπων, αλλά και 
οι υπόλοιπες δεν σκοπεύουν ουσιαστικά 
να τους δεχτούν (αυτή τη στιγμή υπάρχει 
πρόβλεψη ουσιαστικά μόνο για 66.000 και 
άλλους 54.000 σε βάθος διετίας!), ούτε να 
αναλάβουν την ευθύνη των πολιτικών τους 
επιλογών σε Μέση Ανατολή και Αφρική. 

Η Ρωσία Ανατρέπει τους Συσχετισμούς 

Οι επιδιώξεις του Πούτιν με την πιο 
ενεργή εμπλοκή στο Συριακό είναι πολλα¬ 
πλές: Καταρχήν, δίνει τη δυνατότητα στο 
καθεστώς Ασαντ - η διατήρηση του οποίου 
εξυπηρετεί τα ρωσικά συμφέροντα στην πε¬ 
ριοχή - να ανασυντάξει τις δυνάμεις του και 
να παραμείνει με αξιώσεις στη διεκδίκηση 
της εξουσίας. Κατά δεύτερο, αναβαθμίζει 


τον ρόλο και τη θέση της Ρωσίας, τόσο από 
στρατιωτική άποψη, όσο και σε σχέση με 
την πολιτική της επιρροή. Ήδη, η Σαουδική 
Αραβία, η Γερμανία και η Βρετανία συναι- 
νούν στη ρωσική πρόταση για τη δημιουργία 
ενός διεθνούς συνασπισμού με τη συμμετο¬ 
χή του Ασαντ και του Ιράν (έτερου υποστη- 
ρικτή του Ασαντ) για την πολιτική επίλυση 
του Συριακού, με ανοιχτό το ενδεχόμενο της 
προσωρινής παραμονής του Ασαντ στην 
εξουσία, πρόταση που είχε απορριφθεί χωρίς 
δεύτερη κουβέντα το 2012, όταν οι ΗΠΑ και 
οι σύμμαχοί τους πίστευαν ότι η κατάρρευση 
του Ασαντ ήταν θέμα χρόνου. Από την άλλη, 
η φιλοαμερικάνικη κυβέρνηση του Ιράκ επέ¬ 
τρεψε τη διέλευση ρωσικών στρατιωτικών 
δυνάμεων από τον εναέριο χώρο της, ενώ το 
Ισραήλ και η Τουρκία προχώρησαν σε συμ¬ 
φωνίες μη εμπλοκής με τη Ρωσία στη διάρ¬ 
κεια των στρατιωτικών επιχειρήσεών τους 
στη Συρία. Ακόμα και οι ΗΠΑ υποχρεώθη¬ 
καν να υποχωρήσουν και να αποδεχτούν ένα 
καθεστώς συντονισμού σε στρατιωτικό επί¬ 
πεδο με τη Ρωσία, ντύνοντάς το με μια ρη¬ 
τορική συνεργασίας και επανεκκίνησης του 
πολιτικού διαλόγου, που είχε παγώσει από 
το 2013 και τη σύγκρουση στο ουκρανικό 
ζήτημα. Τέλος, ο Πούτιν παίρνει πλέον την 
πρωτοβουλία στην αντιμετώπιση του ΙΚ και 
των διαφόρων ακραίων φονταμενταλιστι- 
κών στοιχείων που ξεπήδησαν και επικρά¬ 
τησαν στη Συρία και την ευρύτερη περιοχή, 
ως αποτέλεσμα, σε μεγάλο βαθμό, των μεθο- 
δεύσεων των ΗΠΑ και των συμμάχων τους. 
Είναι, άλλωστε, ξεκάθαρο πια ότι δεν μπο¬ 
ρούν να αντιμετωπίσουν την κατάσταση, 


Εργατική Πάλη 13 



Εξελίξεις φυσικά αναμένονται και στο 
εσωτερικό του Εργατικού Κόμματος, κα¬ 
θώς πρέπει να θεωρείται μάλλον βέβαιο ότι 
πολλοί βουλευτές και στελέχη του κόμματος 
δεν πρόκειται να συνεργαστούν με τον νέο 
«ακροαριστερό» ηγέτη. Ωστόσο, ο ίδιος ο 
Κόρμπιν είναι εξαιρετικά αδύναμος κοινο¬ 
βουλευτικά (είναι ζήτημα αν έχει πάνω από 
10 βουλευτές που τον υποστηρίζουν) και 
φυσικά δεν μπορεί παρά να κάνει συμβιβα¬ 
σμούς, όπως φαίνεται από την επιλογή της 
νέας «σκιώδους» κυβέρνησής του, η οποία 
απαρτίζεται και από αντιπάλους του στην 
εκλογική αναμέτρηση. 

Δεν θα πρέπει να αναμένουμε ότι η εκλο¬ 
γή Κόρμπιν στην ηγεσία του Εργατικού Κόμ¬ 
ματος θα «αναγεννήσει» το τελευταίο ή θα 
το επαναφέρει στις εργατικές του - ρεφορμι¬ 
στικές - ρίζες. Ο ρόλος της είναι να προκα- 
λέσει κλυδωνισμούς σε κοινωνικό και πολι¬ 
τικό επίπεδο. Το ζητούμενο για τους επανα¬ 
στάτες μαρξιστές της Μ. Βρετανίας είναι να 
εκμεταλλευτούν τις κοινωνικές και πολιτικές 
εξελίξεις για να συμβάλουν σε ταξικούς αγώ¬ 
νες, να αναδείξουν μια νέα εργατική-νεολαι- 
ίστικη ηγεσία και να οικοδομήσουν ένα ανε¬ 
ξάρτητο επαναστατικό μαρξιστικό κόμμα. 

μ Στέφανος Ιωαννίδης 



ούτε να ανατρέψουν το καθεστώς Ασαντ, 
που συντηρείται και ενισχύεται από το Ιράν 
και τη Ρωσία, ούτε να αναχαιτίσουν το ΙΚ και 
τις υπόλοιπες ακραίες ισλαμικές οργανώσεις 
(Αλ Νούσρα κ.λπ.), που οι ίδιες εξέθρεψαν 
στην προσπάθεια ανατροπής του Ασαντ. 

Ναυάγιο στον ΟΗΕ 

Αν και όλοι οι οιωνοί (π.χ. δηλώσεις του 
Τζων Κέρι) έδειχναν ότι στην τελευταία 
Σύνοδο του ΟΗΕ, μετά τις παραπάνω εξε¬ 
λίξεις, οι ΗΠΑ θα έβαζαν νερό στο κρασί 
τους όσον αφορά το καθεστώς Ασαντ και 
θα δέχονταν ένα μεταβατικό στάδιο, με τη 
συμμετοχή του σε κυβέρνηση συνεργασίας 
των «υγιών δυνάμεων της χώρας», ενάντια 
στο ΙΚ και τις άλλες «τρομοκρατικές δυνά¬ 
μεις», όπως ζητούσε ο Πούτιν, τα πράγματα 
εξελίχθηκαν διαφορετικά. Ο Ομπάμα επέ- 
μεινε για αποχώρηση του Ασαντ, διάφορες 
κατηγορίες εκτοξεύτηκαν και ευθύνες επιρ- 
ρίφθηκαν εκατέρωθεν, ενώ η συζήτηση για 
την ειρηνευτική διαδικασία μετατέθηκε για 
τον Οκτώβρη, όταν θα συγκληθεί η «ομάδα 
επαφής» που συμφωνήθηκε. Στο μεταξύ, στο 
χορό των βομβαρδισμών που έχουν διαλύσει 
τη Συρία μπήκε πλέον και η Ρωσία, χτυπώ¬ 
ντας θέσεις όχι μόνο του ΙΚ αλλά και της 
αντιπολίτευσης συλλήβδην και αυξάνοντας 
τα νούμερα των νεκρών, των προσφύγων και 
των εκτοπισμένων. 

ΙΝΔΙΑ 

Τεράστια γενική απεργία συγκλονίζει τη χώρα 


Τ α τελευταία 20 χρόνια η οικο¬ 
νομία της Ινδίας αποτελεί ένα 
«θαύμα» για τον καπιταλιστικό 
κόσμο. Είναι μία από τις ταχύ¬ 
τατα αναδυόμενες οικονομίες και μέλος 
των ΒΚΙΩδ (Ρωσία, Βραζιλία, Κίνα, Νότια 
Αφρική). Είναι η 7 η πιο ισχυρή οικονομία 
παγκοσμίως, με ρυθμό ανάπτυξης σταθε¬ 
ρά γύρω στο 7,5%. Τα κέρδη της ντόπιας 
αστικής τάξης αλλά και των ξένων πολυε¬ 
θνικών που δραστηριοποιούνται στη χώρα 
είναι μυθικά. Αυτά όμως τα μυθικά κέρδη 
παράγονται με την άγρια και κτηνώδη εκ¬ 
μετάλλευση του δεύτερου πολυπληθέστε¬ 
ρου προλεταριάτου, μετά από αυτό της Κί¬ 
νας, που αριθμεί σχεδόν 500 εκατομμύρια 
ανθρώπους. 

Το εργατικό δίκαιο της Ινδίας προέρχε¬ 
ται από τον καιρό της αγγλικής αποικιοκρα¬ 
τίας και είναι απαρχαιωμένο. Ωστόσο, ακό¬ 
μα και αυτό καταπατείται συστηματικά από 
τους εργοδότες. Οι ινδοί εργαζόμενοι πλη¬ 
ρώνονται με μισθούς που δεν καλύπτουν 
τις βασικές τους ανάγκες, ακόμα και της 
διατροφής. Η πλειοψηφία των εργασιακών 
συμβάσεων, δημόσιου και ιδιωτικού τομέα, 
είναι ορισμένου χρόνου, χωρίς ασφάλιση. 
Τα εργατικά ατυχήματα, και μάλιστα με νε¬ 
κρούς, είναι κοινός τόπος. Ο κατώτατος μι¬ 
σθός δεν είναι ενιαίος σε εθνικό επίπεδο και 
διαφέρει σημαντικά από κράτος σε κράτος 
(η Ινδία είναι μια ομοσπονδία κρατιδίων). 
Τα συνδικαλιστικά δικαιώματα στραγγαλί¬ 
ζονται από την εργοδοτική αυθαιρεσία και 
κάθε προσπάθεια συνδικαλισμού αντιμε¬ 
τωπίζεται με απόλυση. Η παιδική εργασία 
είναι πλατιά διαδεδομένη και υπάρχουν δι¬ 
αχωρισμοί ανάμεσα σε άντρες και γυναίκες 
εργαζόμενους. Η μεγάλη μάζα των προλε¬ 
τάριων ζει σε παραγκουπόλεις χωρίς ρεύμα 


και νερό, χωρίς αποχετευτικό σύστημα και 
χωρίς καμία ιατροφαρμακευτική περίθαλ¬ 
ψη. Οι συνθήκες ζωής είναι κυριολεκτικά 
μεσαιωνικές και σε καμία περίπτωση δεν 
αντιστοιχούν σε χώρα του 21 ου αιώνα. 

Τον Μάιο του 2015, πρωθυπουργός της 
Ινδίας με απόλυτη πλειοψηφία στην Κάτω 
Βουλή, αναδείχθηκε ο Ναρέντρα Μόντι, 
ηγέτης του ινδουιστικού εθνικιστικού Κόμ¬ 
ματος Μπαρατίγια Τζανάτα (ΒΐΡ), το οποίο 
έχει τη βάση του σε φασιστικές οργανώσεις 
αντίστοιχες με αυτές στις δυτικές χώρες. Με 
σύνθημα «την πολιτική ενίσχυσης της βιο¬ 
μηχανίας» και τη «φτηνή, εξειδικευμένη ερ¬ 
γασία» η κυβέρνηση Μόντι υποσχέθηκε τη 
δημιουργία ενός ακόμα πιο ευνοϊκού περι¬ 
βάλλοντος για τα ντόπια και ξένα αφεντικά 
και εξαπέλυσε μια άνευ προηγουμένου επί¬ 
θεση στα δικαιώματα της εργατικής τάξης. 
Ταυτόχρονα, επιτέθηκε στις ελευθερίες και 
τα δικαιώματα των λαϊκών στρωμάτων, των 
θρησκευτικών μειονοτήτων, των γυναικών, 
επιχειρώντας την κατάργηση κάθε ψήγμα¬ 
τος κράτους δικαίου και τον εκφασισμό του 
κράτους και της κοινωνίας. 

Με πρόσχημα τον εκσυγχρονισμό της 
εργατικής νομοθεσίας και την προσέλκυση 
ξένων επενδύσεων, η κυβέρνηση παρουσία¬ 
σε ένα σχέδιο νόμου στο οποίο περιλαμβά¬ 
νει μεταξύ άλλων την απελευθέρωση των 
απολύσεων για επιχειρήσεις που απασχο¬ 
λούν ως 300 εργαζόμενους, χωρίς κυβερ¬ 
νητική άδεια όπως ισχύει μέχρι τώρα, την 
επέκταση των συμβάσεων ορισμένου χρό¬ 
νου, τη νομιμοποίηση της παιδικής εργασί¬ 
ας, την κατάργηση των ελέγχων ασφαλείας 
στους εργασιακούς χώρους, την ποινικο- 
ποίηση της συνδικαλιστικής δράσης και 
την ιδιωτικοποίηση/ξεπούλημα κρατικών 
επιχειρήσεων. 


Ως απάντηση σ’ αυτήν την επίθεση 
συγκλήθηκε ένα πανεθνικό εργατικό συ¬ 
νέδριο, όπου 11 από τις πιο ισχυρές πανε¬ 
θνικές συνδικαλιστικές συνομοσπονδίες 
στον ιδιωτικό τομέα και 50 ομοσπονδίες 
του δημόσιου τομέα αποφάσισαν τη διε¬ 
ξαγωγή 24ωρης γενικής απεργίας στις 2 
Σεπτέμβρη. Η απεργία προπαγανδίστηκε 
από άκρη ως άκρη της χώρας με τη βοή¬ 
θεια διάφορων αριστερών οργανώσεων. Η 
κυβέρνηση και τα αφεντικά, με τη βοήθεια 
των ΜΜΕ, προσπάθησαν να συκοφαντή¬ 
σουν την απεργία και να εκφοβίσουν τους 
εργαζόμενους. Κατηγόρησαν τους «προ¬ 
νομιούχους» εργαζόμενους σε δημόσιο και 
ιδιωτικό τομέα για την άσχημη κατάσταση 
της οικονομίας και την παραμονή της απερ¬ 
γίας η αστυνομία συνέλαβε προληπτικά χι¬ 
λιάδες αγωνιστές εργαζόμενους. Όμως οι 
προσπάθειές της δεν είχαν αποτέλεσμα. Η 
απεργία στις 2 Σεπτέμβρη ήταν η μεγαλύ¬ 
τερη στην ιστορία της σύγχρονης Ινδίας 
και πιθανόν η μεγαλύτερη που έγινε ποτέ 
στην ιστορία του σύγχρονου καπιταλισμού. 
Ώθηση στην απεργία έδωσε η πρόσφατη 
νίκη με την οποία στέφθηκε ο αγώνας των 
αγροτών. Σύμφωνα με το νέο νομοσχέδιο, 
η κυβέρνηση μπορούσε να προχωρήσει σε 
απαλλοτριώσεις/αρπαγή αγροτικών εκτά¬ 
σεων, ώστε να τις δώσει σε εταιρίες. Οι κι¬ 
νητοποιήσεις των αγροτών σε όλη τη χώρα 
την ανάγκασαν να υποχωρήσει. 

Πάνω από 150 εκατομμύρια εργαζο¬ 
μένων συμμετείχαν στην απεργία και στις 
απεργιακές κινητοποιήσεις. Μαζικά συμ¬ 
μετείχαν εργαζόμενοι από τον κατασκευα¬ 
στικό κλάδο, τα ορυχεία, τις τράπεζες, τις 
μεταφορές, τα λιμάνια, την κλωστοϋφα¬ 
ντουργία, τα σχολεία, τα πανεπιστήμια. 
Τεράστια ήταν η συμμετοχή των επισφα- 



λώς εργαζομένων, που στο μεγαλύτερο 
κομμάτι τους είναι νέοι. Την αλληλεγγύη 
τους διακήρυξαν οι φοιτητές, οι αγρότες, οι 
μικροί έμποροι. Πολλά μικρά καταστήματα 
παρέμειναν κλειστά συμμετέχοντας στην 
απεργία. Στα κρατίδια της Ανατολικής Βεγ¬ 
γάλης και της Κεράλα, όπου έχει βαθιές πα¬ 
ραδόσεις η αριστερά και ο συνδικαλισμός, 
υπήρξαν συγκρούσεις μεταξύ διαδηλωτών 
και αστυνομίας. 

Κεντρικό σύνθημα των διαδηλώσεων 
ήταν η ανατροπή της κυβέρνησης. Στα αι¬ 
τήματα που υπέβαλλαν οι απεργοί περι¬ 
λαμβάνονται η θεσμοθέτηση ενός ενιαίου 
κατώτατου μισθού και της ιατροφαρμακευ¬ 
τικής περίθαλψης για όλα τα κρατίδια και 
για όλους τους εργαζόμενους, η διενέργεια 
ελέγχων των συνθηκών ασφάλειας στους 
εργασιακούς χώρους, η κατάργηση των 
συμβάσεων ορισμένου χρόνου, η κατάρ¬ 
γηση της παιδικής εργασίας, το σταμάτημα 
των ιδιωτικοποιήσεων, ο έλεγχος των τι¬ 
μών στα βασικά προϊόντα, συνδικαλιστικές 
και πολιτικές ελευθερίες. 

Η απεργία συγκλόνισε συθέμελα την 
αστική τάξη της Ινδίας και ο Σύνδεσμος 
Βιομηχάνων έκανε οργισμένες καταγγελίες 
εναντίον των απεργών, για χτύπημα στην 
οικονομία και διαφυγόντα κέρδη 3,7 δις δο¬ 
λαρίων. Οι εργαζόμενοι ωστόσο απέκτησαν 
μεγαλύτερη αυτοπεποίθηση και πίστη στον 
αγώνα τους. 

μ Μαρία Δραγούτα 


ΓΟΥΑΤΕΜΑΛΑ 

Εκλογές στη χώρα-“θαύμα” του ΔΝΤ 


Η Γουατεμάλα (από τις κοιτίδες των 
Μάγιας) είναι από τις πιο βασα¬ 
νισμένες χώρες της Λ. Αμερικής 
τόσο από την αποικιοκρατία όσο και από 
τον ασφυκτικό έλεγχο του αμερικάνικου 
ιμπεριαλισμού. Ο πληθυσμός της (15 εκ.) 
είναι από τους πιο φτωχούς στην αμερικά¬ 
νικη ήπειρο, παρόλο που η χώρα έχει και 
μεταλλεύματα και πολύ εύφορα εδάφη. 
Από το 1960 βρισκόταν σε στρατιωτική 
δικτατορία και σε διαρκή εμφύλιο ανάμεσα 
στην αμερικανοκίνητη στρατιωτική χούντα 
και στους αριστερούς αντάρτες. Ο εμφύ¬ 
λιος κράτησε ως το 1985 ενώ η επιστροφή 
στη «δημοκρατία» κατοχυρώθηκε το 1996. 
Από τη δεκαετία του 1960 ως το 1996 δο¬ 
λοφονήθηκαν τουλάχιστον 200 χιλιάδες 
άμαχοι ιθαγενείς Μάγια, από τον στρατό 
και τις παρακρατικές συμμορίες των ολι- 
γαρχών. 

Το 1984 εγκαταστάθηκε στη χώρα το 
ΔΝΤ και αποτέλεσε τον οικονομικό βρα¬ 
χίονα ελέγχου της χώρας από τις ΗΠΑ. 
Ακόμα και σήμερα, Αμερικάνοι έχουν ελε¬ 
γκτική πρόσβαση στα βασικά Υπουργεία 
της χώρας. Υπό την καθοδήγηση του ΔΝΤ 
και την καταπίεση των ντόπιων ολιγαρχών, 
η οικονομία της Γουατεμάλας διαστρεβλώ¬ 
θηκε πλήρως και όλος ο δημόσιος πλούτος 
ιδιωτικοποιήθηκε προς όφελος των (Αμε¬ 
ρικάνικων κυρίως) πολυεθνικών. 

Τη δεκαετία του 1980, η χώρα ήταν αυ¬ 
τάρκης σε τρόφιμα. Σήμερα εισάγει το 50% 
των τροφίμων που χρειάζεται! Το 97% της 
παραγωγικής γης ανήκει στο 3% του πλη¬ 


θυσμού. Αυτό έχει οδηγήσει το μισό (κατά 
βάση αγροτικό) πληθυσμό της Γουατεμά¬ 
λας να ζει με λιγότερο από 2 δολάρια την 
ημέρα. Η τρομακτική φτώχεια απεικονίζε¬ 
ται στο γεγονός ότι το 50% των παιδιών 
κάτω των 5 ετών ζουν με χρόνιο υποσι- 
τισμό(!) και έχουν πολύ υψηλά επίπεδα 
θνησιμότητας. Η πείνα οφείλεται κυρίως 
στη χρησιμοποίηση της πλειοψηφίας των 
εύφορων εδαφών για καλλιέργεια μπα¬ 
νάνας, καφέ, ζαχαροκάλαμου, καουτσούκ 
και αφρικάνικου φοίνικα, από το λάδι του 
οποίου παράγονται βιοκαύσιμα. Δηλαδή 
προϊόντα που δεν μπορούν να ταΐσουν 
τον πληθυσμό, αλλά ταΐζουν τα κέρδη των 
μεγάλων πολυεθνικών. Όσο για τις τιμές, 
είναι εξωφρενικές για την αγοραστική δύ¬ 
ναμη του λαού, πράγμα φυσικό αφού ένας 
μόνο όμιλος ελέγχει το 50% του σιταριού, 
ένας μόνο όμιλος το 60% του ρυζιού και 
ένας μόνο όμιλος το 80% του καλαμπο¬ 
κιού. Ειδικά τα τελευταία επτά χρόνια, η 
Γουατεμάλα εμφανίζει ετήσια ανάπτυξη 4% 
(επιτυχία του... ΔΝΤ) την ίδια στιγμή που 
τα παιδιά της πεθαίνουν μαζικά από την 
πείνα! 

Και στη «Μεταπολίτευση», από το 1996 
και μετά, κυριαρχεί ένα πλήρως διεφθαρ¬ 
μένο πολιτικό σύστημα των Ολιγαρχών, με 
άμεσο έλεγχο των ΗΠΑ, ενώ οι δολοφο¬ 
νίες είναι στην ημερήσια διάταξη, είτε από 
παρακρατικούς ενάντια σε αγωνιστές είτε 
από τα καρτέλ του λαθρεμπορίου ναρκωτι¬ 
κών που ανθεί στη χώρα (6.000 δολοφονίες 
τον χρόνο) ενάντια στους πολίτες. 


Εκλογές με εξεγερμένο λαό 

Το 2015 έγιναν ήδη 10 δολοφονίες 
αγωνιστών ιθαγενών, που αντιμάχονταν 
τις «επενδύσεις» υποδομών-ορυχείων, κ.α., 
που μολύνουν τις περιοχές τους. Συνολικά 
οι επιθέσεις το 2015 είναι τουλάχιστον 337. 
Μέσα σε αυτό το κλίμα, αποκαλύφθηκε η 
εμπλοκή του Προέδρου της χώρας, αλλά 
και υπουργών και βουλευτών, σε σκάνδαλο 
φοροαπαλλαγής των πολυεθνικών στα τε¬ 
λωνεία, ύψους εκατοντάδων εκατομμυρίων 
δολαρίων, με τις αντίστοιχες δυσθεώρατες 
μίζες. 

Από τον Μάιο ξεκίνησαν μεγάλες δι¬ 
αδηλώσεις σε πολλές πόλεις, συνεχίστη¬ 
καν όλο το καλοκαίρι και κορυφώθηκαν 
τον Αύγουστο με εκατοντάδες χιλιάδες 
διαδηλωτές σε όλη τη χώρα, τριήμερη γε¬ 
νική απεργία και πολλές άλλες δράσεις. 
Αίτημα, η παραίτηση του Προέδρου, Ότο 
Πέρες Μαλίνα, και η παραπομπή του σε 
δίκη. (Στρατηγός εν αποστρατεία, ενεργός 
στρατιωτικός της χούντας, που εκλέχτηκε 
το 2012 με την υπόσχεση πως θα πατάξει 
τη διαφθορά). 

Η μίνι λαϊκή εξέγερση οδήγησε στην 
παραίτηση του Προέδρου και την παρα¬ 
πομπή του σε δίκη μαζί με τον Αντιπρόε¬ 
δρο, τον πρόεδρο της Κεντρικής Τράπεζας 
και τουλάχιστον 6 βουλευτές. Στις τριπλές 
εκλογές του Σεπτέμβρη (για Πρόεδρο, 
Βουλευτές και Δημάρχους), το σύστημα 
προώθησε σαν καταλληλότερο υποψήφιο 
τον Μπαλτισόν (συντηρητικό επιχειρημα¬ 
τία) και μάλιστα στις δημοσκοπήσεις τού 
έδιναν 30%. Βασικός του αντίπαλος ο Τζίμι 
Μοράλες, ηθοποιός και συντηρητικός ευ¬ 
αγγελιστής (νέο πρόσωπο του ίδιου παλιού 
κατεστημένου). 


Στις εκλογές συμμετείχε το 70% του 
πληθυσμού, καθώς πολλές ιθαγενικές κοι¬ 
νότητες απέχουν μόνιμα από τις εκλογές. 
Νικητής στον πρώτο γύρο βγήκε ο Μορά¬ 
λες με 23,8%, δεύτερη η Σάντρα Τόρες με 
19,7% ενώ ο «εκλεκτός» Μπαλτισόν, με 
19,4%, έμεινε εκτός του δεύτερου γύρου. 
Η Τόρες, είναι γυναίκα πρώην «σοσιαλδη¬ 
μοκράτη» προέδρου. Είναι χαρακτηριστικό 
ότι ούτε οι δύο πρώτοι μαζί δεν πιάνουν το 
50% που απαιτείται για την εκλογή προέ¬ 
δρου από τον πρώτο γύρο. Ο δεύτερος γύ¬ 
ρος θα γίνει στις 25 Οκτώβρη. 

Στις βουλευτικές κάλπες, η δυσπιστία 
των λαϊκών μαζών εκφράστηκε ακόμα πιο 
εμφατικά. Το πρώτο κόμμα, αυτό του Μο¬ 
ράλες, πήρε 19,1%, ενώ δεύτερη δύναμη 
ήταν το Λευκό-Άκυρο με 860.000 ψηφο¬ 
δέλτια και ποσοστό 16%! Η βασική δύναμη 
της Αριστερός, μετεξέλιξη του αντάρτικου, 
πήρε 4,1% (από 3% στις προηγούμενες) και 
εκλέγει 2 βουλευτές. Προφανώς χωρίς να 
καταφέρει να εκφράσει τη νέα κοινωνική 
κινητοποίηση του τελευταίου χρόνου, που 
τα πιο ριζοσπαστικά της τμήματα μάλλον 
πήγαν στο Αευκό-Άκυρο. 

Ωστόσο, είναι φανερό πως έχει σπάσει 
ο φόβος προς την κρατική καταστολή που 
απέτρεπε από μεγάλους αγώνες την προ¬ 
ηγούμενη 20ετία, ενώ το παράδειγμα του 
λαού της Γουατεμάλας πυροδότησε αντί¬ 
στοιχους μεγάλους αγώνες ενάντια στη 
συστημική διαφθορά και στην Ονδούρα. 
Καθήκον των αριστερών δυνάμεων είναι 
να συναντηθούν, να ενοποιηθούν με αυτά 
τα κινήματα και να τους δώσουν ρεαλιστι¬ 
κή προοπτική. 

Α.Φ. 

ΚΙΝΑ 

Η επέτειος της νίκης της κινέζικης επανάστασης 


Τ ην 1 η Οκτωβρίου 1949 ανακη¬ 
ρύχτηκε η Λαϊκή Δημοκρατία 
της Κίνας, πάνω στα συντρίμ¬ 
μια του δικτατορικού καθεστώ¬ 
τος του Κουόμιτανγκ (αστικό εθνικιστικό 
κόμμα) του Τσάνγκ Κάι-σεκ. Αυτός ο θρί¬ 
αμβος της σοσιαλιστικής επανάστασης 
ήταν κοσμοϊστορικό γεγονός. Στην πολυ¬ 
πληθή, αχανή χώρα, ο καπιταλισμός και 
η κυριαρχία του ιμπεριαλισμού καταργή- 
θηκαν, όπως και οι παραδοσιακές μορφές 
εκμετάλλευσης, ειδικά στην ύπαιθρο. Το 
ΚΚ Κίνας αποκαλούσε το νέο καθεστώς 
«Νέα Δημοκρατία» (ένα σταλινικό «στά¬ 
διο», αυθαίρετα επινοημένο), αλλά στην 
πράξη εφάρμοσε/επιβεβαίωσε τη Διαρκή 
Επανάσταση του Τρότσκι, δίνοντας άλλη 
πνοή στην αποικιακή επανάσταση, όπου 
μετά τον Β' Παγκόσμιο Πόλεμο οι λαοί 
του «Τρίτου Κόσμου» θρυμμάτιζαν τους 
ιμπεριαλιστικούς ζυγούς. 

Ακολουθούν αποσπάσματα από το α' 
μέρος του άρθρου του Ερνέστ Μαντελ, Η 
Τρίτη Κινέζικη Επανάσταση. I: Οι ρίζες 
και η σημασία της νίκης τον Μάο Τσε 
Τοννγκ (δημοσιεύτηκε το 1950, αμετά¬ 
φραστο στα ελληνικά). 

«Η κινέζικη κοινωνία, νόθο παιδί 
της παλαιάς Κίνας και του παγκόσμιου 
ιμπεριαλισμού, δεν σταμάτησε να υπο¬ 
φέρει αιματηρούς σπασμούς. Κύριο πε¬ 
δίο των ιμπεριαλιστικών ανταγωνισμών 
στην Απω Ανατολή, κομματιαζόταν από 
πολέμαρχους που διεξήγαν ιδιωτικούς 
πολέμους, χρηματοδοτούμενους από τις 
μεγάλες δυνάμεις, πριν πέσει θύμα του 
κατακτητικού πολέμου από τον ιαπωνικό 
ιμπεριαλισμό. Η ήττα της κινέζικης επα¬ 
νάστασης του 1925-27, δεν επέτρεψε κα¬ 
μία προοδευτική λύση... 

Η διείσδυση του διεθνούς κεφαλαίου 
εκβιομηχάνισε μια ασήμαντη παραλιακή 
λωρίδα και μερικές επαρχίες στον βορ¬ 
ρά. Στην υπόλοιπη χώρα... περιορίστηκε 
στην καταστροφή της παραδοσιακής μι- 


κροβιοτεχνίας και τη συντριβή της αγρο¬ 
τιάς κάτω από το βάρος της τοκογλυφί¬ 
ας... Ανάμεσα στο διεθνές κεφάλαιο και 
την μεγάλη μάζα των Κινέζων ξεφύτρωσε 
ένα στρώμα μεσαζόντων, κομπραδόρων, 
που ζώντας από το εμπορικό κέρδος που 
τους χορηγούσαν οι ξένες επιχειρήσεις 
και τη μετατροπή του σε τοκογλυφικό 
κεφάλαιο, ξεζούμιζαν την αγροτιά... Το 
1936... το 65% των κινέζων αγροτών δεν 
κατείχε γη, ή κατείχε τόσο λίγη, ώστε με 
δυσκολία διαβιούσε. 

Στον αμερικάνικο ιμπεριαλισμό έπε¬ 
σε όλο το βάρος της υπεράσπισης του 
χριστιανικού πολιτισμού, που είχε επι¬ 
βάλλει στην Κίνα την πληγή του οπίου, 
τους κούληδες και τα εξουσιοδοτημένα 
πορνεία της Σαγκάη. Τα ντοκουμέντα 
που δημοσιεύτηκαν από το Στέιτ Ντιπάρ- 
τμεντ... ομόφωνα προέβλεπαν ήττα του 
Τσάνγκ Κάι-σεκ σε περίπτωση γενικευ- 
μένου εμφυλίου πολέμου. Αυτή η εκτίμη¬ 
ση... τοποθέτησε τον αμερικάνικο ιμπε¬ 
ριαλισμό μπροστά σ’ ένα άλυτο δίλλημα. 
Από τη μία, ήταν απαραίτητο να δοθεί 
πλήρης βοήθεια στον Τσάνγκ Κάι-σεκ... 
Από την άλλη, ήταν απαραίτητο να αντι- 
κατασταθεί η κυβέρνησή του με μια ικανή 
να αποφύγει το ξέσπασμα ενός γενικευ- 
μένου εμφυλίου. Ανίκανος να αποφασίσει 
να κόψει τη βοήθεια, ώστε να αποσπάσει 
πραγματικές υποχωρήσεις από το Κουό¬ 
μιτανγκ, είδε όλες τις προσπάθειες προ- 
σέγγισης/συμβιβασμού μεταξύ των δύο 
πλευρών καταδικασμένες εξαρχής να 
αποτύχουν. 

Η πολιτική και στρατιωτική βάση για 
έναν τέτοιο συμβιβασμό ήταν υπαρκτή 
τα δύο πρώτα χρόνια του πολέμου... Οι 
κομμουνιστές αντάρτες είχαν καταλά¬ 
βει αγροτικές περιοχές και λίγες πόλεις, 
έπειτα είχαν σταματήσει τις επιχειρή¬ 
σεις. Στις 11/10/1945 επιτεύχθηκε μια 
συμφωνία μεταξύ του Κουόμιτανγκ και 
του ΚΚΚ, που προέβλεπε σύγκληση συ¬ 


νεδρίου επίλυσης των διαφορών. Αυτό 
έγινε στο Τσανκίνγκ (Ιανουάριος 1946) 
και... υιοθέτησε σειρά αποφάσεων για 
την οργάνωση κυβέρνησης συνεργασί¬ 
ας... Δεν τέθηκε θέμα κάποιας ριζικής με¬ 
ταρρύθμισης. Τελικά, στις 25/2/1946, υπό 
την αιγίδα του στρατηγού Μάρσαλ (είχε 
σταλεί σε ειδική αποστολή ως συμφιλιω¬ 
τής), Κουόμιτανγκ και ΚΚΚ κατέληξαν 
σε συμφωνία ενοποίησης των ένοπλων 
δυνάμεών τους. 

Την ίδια την στιγμή... εχθροπραξί¬ 
ες ήταν έτοιμες να ξεσπάσουν πάλι. Την 
ευθύνη έφερε αποκλειστικά το Κουόμι¬ 
τανγκ. Το καλοκαίρι του 1946, οιγενικευ- 
μένες εχθροπραξίες ξανάρχισαν και στο 
τέλος της χρονιάς το Κουόμιτανγκ άρ¬ 
χισε γενικευμένη επίθεση για την κατά¬ 
ληψη των εδαφών των κομμουνιστών... 
Ο [β' παγκόσμιος] πόλεμος άλλαξε τη 
βάση του καθεστώτος. Ο Τσάνγκ Κάι- 
σεκ αναγκάστηκε να στηριχτεί όλο και 
περισσότερο στους γαιοκτήμονες, την 
πιο συντηρητική και αντιδραστική μερί¬ 
δα. Αυτό εξηγεί την αποτυχία του συμβι¬ 
βασμού του 1946, που ήταν επιθυμητός 
και επιδιωκόταν από τη βιομηχανική 
μπουρζουαζία της βόρειας Κίνας... [Οι 
γαιοκτήμονες] Φοβόντουσαν ότι κάθε 
παράταση στην περίοδο σχετικής ελευ¬ 
θερίας που απολάμβαναν οι αγρότες στις 
ελεγχόμενες από τους κομμουνιστές πε¬ 
ριοχές, θα οδηγούσε αναπόφευκτα στην 
κατάληψη της γης και ότι το παράδειγ¬ 
μα. .. θα διαδιδόταν... Το μόνο μέσο για 
την αποφυγή της καταστροφής ήταν η 
γρήγορη κατάληψη των περιοχών αυτών, 
όσο ο στρατιωτικός συσχετισμός ήταν 
υπέρ του Κουόμιτανγκ. Η στρατιωτική 
περιπέτεια στην οποία μπλέχτηκαν... δεν 
ήταν ούτε επιθυμητή ούτε είχε προκληθεί 
από το ΚΚΚ, που φαινόταν ότι αναζη¬ 
τούσε όντως δρόμο συμβιβασμού. 

Πολιτικά ανάγκασε το ΚΚΚ να προ¬ 
κηρύξει αγροτική μεταρρύθμιση για να 



κερδίσει την ενεργή στήριξη της αγρο¬ 
τιάς. Οι αγρότες δίσταζαν μέχρι και το 
καλοκαίρι του 1946. Τότε, μετά από μήνες 
δισταγμών και υπαναχωρήσεων, η ηγεσία 
του ΚΚΚ επέτρεψε τη διανομή της γης... 
Μαζί με φοιτητές και υπαλλήλους, οι γυ¬ 
ναίκες συνέρευσαν μαζικά στην εξέγερ¬ 
ση, ξεσηκωμένες ενάντια στην χιλιόχρο¬ 
νη σκλαβιά, εξαπλώνοντας στα χωριά τις 
«Ενώσεις Γυναικών», που είχαν γραμμέ¬ 
νες στη σημαία τους τη χειραφέτηση των 
γυναικών. 

Οι κομμουνιστές... ξεκινώντας το 
1948, συγκέντρωσαν όλες τις δυνάμεις 
τους στην αποσύνθεση των κυβερνητι¬ 
κών στρατευμάτων. Η δημοκρατική δομή 
του στρατού, η έλλειψη προνομίων στους 
αξιωματικούς, η προσοχή που δινόταν 
στους στρατιώτες, η μετριοπαθής μετα¬ 
χείριση των κρατουμένων, άνοιξαν τον 
δρόμο για μια ριζική μεταστροφή... Τον 
Ιανουάριο του 1947, ολόκληρη η εξοπλι¬ 
σμένη από τους Αμερικάνους 26 η Μεραρ¬ 
χία πέρασε στο στρατόπεδο των κομμου¬ 
νιστών... Έναν χρόνο αργότερα, η τάση 
αυτή έγινε καθολική και ακαταμάχητη. 

Στις 20/4/1949... τα κομμουνιστι¬ 
κά στρατεύματα πέρασαν τον ποταμό 
[Γιανκγτσέ] σε διάφορα στρατηγικά ση¬ 
μεία, χωρίς να συναντήσουν σημαντική 
αντίσταση. Η θριαμβευτική πορεία προς 
Σαγκάη, Νανκίν, Χανκόου, Καντόνα και 
Τσανκίνγκ είχε ξεκινήσει. Σε λίγους μήνες 
ο Μάο θα γινόταν κύριος όλης της ηπει¬ 
ρωτικής Κίνας. Η δικτατορία του Κουό¬ 
μιτανγκ κράτησε 22 χρόνια, όσο ακριβώς 
και αυτή του Μουσολίνι.» 


100 χρόνια από τη Συνδιάσκεψη του Τσΐυερβαλντ 


Τ ην αυγή του 20 ου αιώνα ο καπι¬ 
ταλισμός είχε πλέον εισέλθει στο 
ανώτατο στάδιό του, όπως το 
χαρακτήρισε ο Λένιν, τον ιμπε¬ 
ριαλισμό. Το ξεπέρασμα των κρίσεων δεν 
μπορούσε πια να επιτευχθεί με την επέκτα¬ 
ση του καπιταλισμού σε νέες, «ανέγγιχτες» 
περιοχές, αλλά μόνο με καταστροφή κεφα¬ 
λαίου, υλικού και ανθρώπινου - σε κλίμα¬ 
κα που αναπόφευκτα συνεπάγεται πόλεμο. 
Το αποικιακό μοίρασμα του πλανήτη στα 
τέλη του 19 ου αιώνα πραγματοποιήθηκε 
με βάση τους συσχετισμούς δύναμης εκεί¬ 
νης της εποχής. Η Μεγάλη Βρετανία, επί 
πολλά χρόνια κυρίαρχη στις θάλασσες και 
ουσιαστικά λίκνο του βιομηχανικού καπι¬ 
ταλισμού, είχε καταλάβει και εκμεταλλευ¬ 
όταν τις πλουσιότερες και σημαντικότερες 
γεωστρατηγικά περιοχές της Ασίας και της 
Αφρικής. Παράλληλα, ασκούσε την ιμπερι¬ 
αλιστική της επιβολή στο μεγαλύτερο μέ¬ 
ρος της Λατινικής Αμερικής και της Κίνας. 
Μεγάλη αποικιακή αυτοκρατορία απέκτη¬ 
σε και η Γαλλία (κυρίως σε βορειοδυτική 
Αφρική και Ινδοκίνα), ενώ σημαντικά κέρ¬ 
δη αποκόμισαν η Ολλανδία και το Βέλγιο. 
Από την άλλη πλευρά, ισχυρές χώρες που 
είχαν επιτύχει μεγάλη βιομηχανική ανάπτυ¬ 


ξη (Γερμανία, Ηνωμένες Πολιτείες, Ιταλία, 
Ιαπωνία) απέτυχαν να αποσπάσουν ικανο¬ 
ποιητικό μερίδιο από την αποικιακή «λεία». 
Αυτός ήταν ο ουσιαστικότερος λόγος που 
οδήγησε στη φρίκη του Πρώτου Παγκόσμι¬ 
ου Πολέμου. 

Ο φόρος αίματος που πλήρωσε η ερ¬ 
γατική τάξη και τα φτωχά λαϊκά στρώματα 
ήταν ασύλληπτος. Το βαρύτερο όμως χτύ¬ 
πημα ήταν η προδοσία της μεγάλης πλειο¬ 
νότητας των σοσιαλδημοκρατικών κομμά¬ 
των της Δεύτερης Διεθνούς, που έσυραν 
τους εργάτες στην αλληλοσφαγή, υπερα¬ 
σπίζοντας την ιμπεριαλιστική πατρίδα στο 
πλευρό της αστικής τάξης. 

Μέσα σε αυτές τις συνθήκες, τον Σε¬ 
πτέμβρη του 1915 πραγματοποιήθηκε η 
Συνδιάσκεψη του Τσίμερβαλντ, όπου συμ¬ 
μετείχαν σοσιαλιστές από όλο τον κόσμο, 
για να σταματήσει ο πόλεμος. Μια χούφτα 
αποφασισμένων επαναστατών - Λένιν, Τρό- 
τσκι και οι μπολσεβίκοι στη Ρωσία, Ρόζα 
Λούξεμπουργκ και Καρλ Λήμπκνεχτ στη 
Γερμανία, μεγάλο μέρος των σοσιαλιστών 
στην Ιταλία και τα Βαλκάνια - κολύμπησε 
θαρραλέα κόντρα στο ρεύμα και διακήρυξε 
την ανάγκη μετατροπής του ιμπεριαλιστι¬ 
κού πολέμου σε σοσιαλιστική επανάσταση 


και οικοδόμησης μιας 
νέας επαναστατικής δι¬ 
εθνούς, ανοίγοντας τον 
δρόμο για την ίδρυση 
της Τρίτης Διεθνούς 
αργότερα. Αυτή η μει¬ 
οψηφία υπέγραψε και 
την τελική διακήρυξη 
της συνδιάσκεψης, που την έγραψε ο Τρό- 
τσκι.Ένα εξαίσιο δείγμα του επαναστατικού 
προλεταριακού διεθνισμού ενάντια στο 
δηλητήριο της “εθνικής ενότητας” και την 
κτηνωδία του πολέμου: 

“...Εργάτες! Εκμεταλλευόμενοι, στερη¬ 
μένοι των δικαιωμάτων σας, περιφρονημένοι 
- αναγνωριστήκατε ως αδέρφια και σύντρο¬ 
φοι στο ξέσπασμα τον πολέμου, πριν σας 
προσκαλέσουν να βαδίσετε προς το σφαγείο, 
προς το θάνατο. Τώρα, που ο μιλιταρισμός 
σάς έχει σακατέψει, ξεσχίσει, εξαθλιώσει και 
καταστρέψει, οι κυρίαρχοι απαιτούν από 
εσάς την εγκατάλειψη των συμφερόντων 
σας, των σκοπών σας, των ιδανικών σας - 
με μια λέξη, δουλική υποταγή στην «εθνική 
ανακωχή»...Οργανωμένοι εργάτες! 

Από τότε που ξεκίνησε έχετε θέσει την 
ενέργειά σας, το κουράγιο σας, τη σταθε¬ 
ρότητά σας στην υπηρεσία των κυρίαρχων 



τάξεων. Τώρα το καθήκον είναι να εντα¬ 
χθείτε στις γραμμές του δικού σας σκοπού, 
για τους ιερούς σκοπούς του Σοσιαλισμού, 
για τη σωτηρία των καταπιεσμένων εθνών 
και των υπόδουλων τάξεων μέσω της ασυμ¬ 
βίβαστης ταξικής πάλης... Ποτέ στην πα¬ 
γκόσμια ιστορία δεν έχει υπάρξει ένα πιο 
επείγον, πιο ευγενικό, πιο λαμπρό καθήκον, 
η πραγμάτωση του οποίου θα πρέπει να εί¬ 
ναι το κοινό μας έργο. Καμιά θυσία δεν είναι 
τόσο μεγάλη, κανένα βάρος τόσο βαρύ για 
την επίτευξη αυτού του σκοπού: τη δημι¬ 
ουργία ειρήνης μεταξύ των εθνών. Εργα¬ 
ζόμενοι και εργαζόμενες! Μητέρες και πα¬ 
τέρες! Χήρες και ορφανά! Πληγωμένοι και 
ανάπηροι! Σε όλους όσους υποφέρουν από 
τον πόλεμο ή ως επακόλουθο του πολέμου, 
φωνάζουμε πάνω από τα σύνορα, πάνω από 
τα γεμάτα καπνούς πεδία μάχης, πάνω από 
τις κατεστραμμένες πόλεις και χωριουδά- 
κια: « Εργάτες όλων των χωρών ενωθείτε»! 

Καταλονία - Εκλογέο 

Συντριπτική νίκη υπέρ της ανεξαρτησίας 

■ Παουλίν Μηουμηουλίμα 


Σ τις 27 Σεπτέμβρη πραγμα¬ 
τοποιήθηκαν βουλευτικές 
εκλογές στην αυτόνομη ομό¬ 
σπονδη επαρχία της Κατα- 
λονίας στο ισπανικό κράτος και ίσως 
οι πιο σημαντικές εκλογές στην Ισπα¬ 
νία μετά την πτώση της δικτατορίας 
του Φράνκο το 1975. Χωρίς να έχει 
συμπληρωθεί ακόμα ένας χρόνος από 
το δημοψήφισμα για την ανεξαρτησία 
της Καταλονίας στις 9/11/2014 (κηρύ¬ 
χτηκε παράνομο από το Συνταγματικό 
Δικαστήριο), όπου οι Καταλανοί έδω¬ 
σαν συντριπτικά ποσοστά υπέρ της 
ανεξαρτησίας (80,7%), οι εκλογές αυ¬ 
τές δίνουν ακόμα ένα δυνατό χτύπημα 
στην κεντρική κυβέρνηση του Μαριά- 
νο Ραχόι αλλά και μεταμορφώνουν το 
καταλανικό πολιτικό σύστημα, με μια 
σημαντική πολιτική ριζοσπαστικοποί- 
ηση και στροφή στα αριστερά. 

Ο συνασπισμός των δύο μεγάλων 
αστικών κομμάτων (Σύγκλιση και 
Ενότητα, ΟΐΉ) που κυβερνούσε την 
Καταλονία οδηγήθηκε σε διάσπαση 
κάτω από το βάρος των εξελίξεων που 
είχαν ακολουθήσει το δημοψήφισμα, 
αναγκάζοντας τον πρόεδρο Αρτούρ 
Μας σε μια «αριστερή στροφή» κάτω 
από την πίεση των μαζών -τεράστιες 
λαϊκές κινητοποιήσεις- και τη μεγάλη 
κατακραυγή ενάντια στην κυβέρνηση 
Ραχόι. Το κόμμα του Μας «Δημοκρατι¬ 
κή Σύγκλιση της Καταλονίας» (ΟΌΟ), 
που μπήκε χωρίς να το θέλει επικεφα¬ 
λής της σύγκρουσης με την Μαδρίτη, 
ήρθε αντιμέτωπο με το μεγάλο δίλημ¬ 
μα είτε να ακολουθήσει ένα μετριοπα¬ 
θές προφίλ σε σχέση με την ανεξαρτη¬ 
σία (και επομένως να εξαφανιστεί) ή 
να μπει επικεφαλής ενός «μπλοκ της 
ανεξαρτησίας». Το συγκυβερνόν κόμ¬ 
μα της «Δημοκρατικής Ενότητας της 
Καταλονίας» αποφάσισε να μην ακο¬ 
λουθήσει αυτή τη γραμμή (δεν μπήκε 
στην επόμενη βουλή...) και επήλθε η 
διάσπαση του συνασπισμού. 

Το μπλοκ της Ανεξαρτησίας 


υπέρ της ανεξαρτησίας», προσπερνώ¬ 
ντας στην κυριολεξία κάθε άλλη προ¬ 
γραμματική συζήτηση για τα μεγάλα 
κοινωνικά και οικονομικά προβλήματα 
που αντιμετωπίζουν οι λαϊκές μάζες 
και ιδιαίτερα την τεράστια ανεργία, 
τις μεγάλες περικοπές και το χρέος. Η 
ομπρέλα της ανεξαρτησίας αποτελεί 
άλλωστε για το κόμμα του Μας την κο- 
λυμβήθρα του Σιλωάμ, τη μόνη ελπίδα 
να απαλλαχτεί από τις «αμαρτίες» (βλ. 
σκληρή λιτότητα, αντεργατικά μέτρα, 
καταστολή) των τελευταίων χρόνων. 
Το μπλοκ συμπληρώνει ο αριστερός, 
αντικαπιταλιστικών καταβολών συν¬ 
δυασμός της «Υποψηφιότητας Λαϊκής 
Ενότητας - Συνταγματικό Κάλεσμα» 
(ΟυΡ-επάα οοπδΐΐΐυεπΐ), όπου συμ¬ 
μετέχει σχεδόν το σύνολο της άκρας 
αριστερός στην Καταλονία, διάφορα 
κινήματα και αγωνιστές, που παρου¬ 
σίασε ένα ριζοσπαστικό πρόγραμμα 
με «αντικαπιταλιστικές πινελιές». Το 
ΟυΡ συνδύασε την ανάγκη της ανε¬ 
ξαρτησίας με την αντιμετώπιση των 
κρίσιμων προβλημάτων της εργατικής 
τάξης, θέτοντας τα κρίσιμα ζητήματα 
της διαγραφής του χρέους, τη ρήξη με 
το φρανκικό καθεστώς και το κράτος 
έκτακτης ανάγκης ενάντια στους ερ¬ 
γαζόμενους. Το πιο σημαντικό όμως 
-και εδώ αποτελεί μια πανευρωπαϊκή 
πρωτοτυπία για δυνάμεις της Αριστε¬ 
ρός, αν εξαιρέσει κανείς την Ελλάδα- 
προωθεί το ζήτημα της ανεξαρτησίας 
της Καταλονίας με μια προοπτική ρή¬ 
ξης με την ΕΕ, το Ευρώ και τους ιμπε¬ 
ριαλιστικούς θεσμούς της. Ωστόσο, το 
ΟυΡ διαπερνάται από μεγάλες αντιθέ¬ 
σεις και δεν μπορεί να εγγυηθεί κανείς 
για την αντοχή του απέναντι σε μια 
ρεφορμιστική πολιτική/αφομοίωση. 
Είναι άλλωστε χαρακτηριστικό πως 
το πρόσωπο (ο δημοσιογράφος Αντό- 
νιο Μπάνιας) που μπήκε επικεφαλής 
του ψηφοδελτίου είναι μια εξαιρετικά 
μετριοπαθής πολιτική επιλογή, προερ¬ 
χόμενο από τον χώρο της κεντροαρι¬ 
στεράς και συνειδητά μάλλον δεν έγινε 
μια πιο ριζοσπαστική επιλογή. 



Ο εκλογικός συνδυασμός, που δη- 
μιουργήθηκε με υποψήφιο πρόεδρο 
τον Μας αποτελέστηκε από το ΟΌΟ, 
την Ρεπούμπλικάνικη Αριστερά (ΕΚΟ) 
και άλλα δυο μικρότερα κόμματα (Δη¬ 
μοκράτες της Καταλονίας, Κίνημα της 
Αριστερός), ονομάστηκε «Μαζί για το 
ΝΑΙ» και έθεσε σαν στόχο του να με¬ 
τατρέψει τις εκλογές σε «δημοψήφισμα 


Αμφίσημη υπευθυνότητα του 
«ναι μεν, αλλά... όχι» 

Το Ροάεηιοδ κράτησε μια θλιβερή 
στάση προσπαθώντας να ισορροπή¬ 
σει μπροστά στις επερχόμενες εθνικές 
εκλογές και θέλοντας να δείξει ένα 
«υπεύθυνο» πρόσωπο. Έτσι, έκανε 
γαργάρα όσα 
έλεγε παλιότερα 
για το δικαίωμα 
των λαών στην 
αυτοδιάθεση, 
ρίχνοντας την 
μπάλα στην εξέ¬ 
δρα ισχυριζόμενο 
πώς «το θέμα δεν 
είναι εθνικό αλλά 
κοινωνικό» και 
περιμαζεύοντας 
σ’ έναν ενιαίο 
σχηματισμό με το 
όνομα «Καταλο¬ 
νία ναι, μπορού¬ 


με» όλα τα ρετάλια της ρεφορμιστικής 
Ενωμένης Αριστερός και των Πρασί¬ 
νων, που εξαφανίζονται ταχύτατα. 

Το μπλοκ της αντίδρασης 

Ένα μαύρο μέτωπο των αστικών 
κομμάτων-ΜΜΕ- ευρωπαίων ιμπερι¬ 
αλιστών έπεσε πάνω στις εργαζόμενες 
και λαϊκές μάζες της Καταλονίας για 
να τις τρομοκρατήσει και να τις φο¬ 
βίσει. Το Λαϊκό Κόμμα του Ραχόι, το 
Σοσιαλιστικό Κόμμα της Καταλονί¬ 
ας (Ρ50) και το Κόμμα των Πολιτών 
(Οΐυάαάαηοδ, ισπανική έκδοση του 
ελληνικού Ποταμιού), αγκαλιά με το 
ντόπιο και ξένο μεγάλο κεφάλαιο και 
τα αργυρώνητα μίντια συγκρότησαν 
μια παράφωνη ορχήστρα, που για μή¬ 
νες απειλούσαν πως σε περίπτωση 
νίκης των δυνάμεων υπέρ της ανεξαρ¬ 
τησίας θα χαθούν οι συντάξεις, θα κα- 
ταρρεύσουν οι τράπεζες, θα χαθούν οι 
καταθέσεις κ.λπ. Η εκστρατεία φόβου 
ξεπέρασε κάθε προηγούμενο τις τελευ¬ 
ταίες εβδομάδες, θυμίζοντας τις μέρες 
πριν το ελληνικό δημοψήφισμα της 5 ης 
Ιουλίου, με τις επτά μεγαλύτερες ισπα¬ 
νικές τράπεζες να απειλούν ανοιχτά με 
πάγωμα καταθέσεων και απαγόρευση 
αναλήψεων διάρκειας (αντίστοιχη με 
το αργεντίνικο “οοιταΐίΐο” του 2001) 
και οι εργοδοτικές οργανώσεις να 
απειλούν με άμεση αποχώρηση μεγά¬ 
λων επιχειρήσεων και κατάρρευση της 
καταλανικής οικονομίας. 

Αποτελέσματα 

Το πρώτο σημαντικό στοιχείο αυ¬ 
τών των εκλογών ήταν η θεαματική 
αύξηση της συμμετοχής, που έφτα¬ 
σε το 77,5% ξεπερνώντας κάθε άλλο 
ιστορικό προηγούμενο. Άλλωστε, ήδη 
δύο εβδομάδες νωρίτερα, στις 11 Σε¬ 
πτέμβρη, ημέρα της Ανεξαρτησίας της 
Καταλονίας, στους δρόμους της Βαρ¬ 
κελώνης είχαν διαδηλώσει 1,5 εκ. άν¬ 
θρωποι υπέρ της ανεξαρτησίας. 

Το «Μαζί για το Ναι» συγκέντρωσε 
το 39,54% των ψήφων (1.621.000 ψή¬ 
φους) παίρνοντας 62 έδρες. Το ΟΉΡ 
-ο μεγάλος κερδισμένος των εκλο¬ 
γών- κέρδισε το 8,2% (336.400 ψή¬ 
φους), βγάζοντας 10 έδρες και τριπλα¬ 
σιάζοντας τις ψήφους του από το 2012 
(126.000 ψήφους, 3,48%, 3 έδρες). Πα¬ 
ρόλο το μεγάλο ποσοστό που συγκε¬ 
ντρώνει το «Μαζί για το Ναι», οι δυνά¬ 
μεις που το αποτελούν παίρνουν λιγό- 
τερους ψήφους σε σχέση με το 2012, 
όταν αυ και ΕΚΟ συγκέντρωναν μαζί 
71 έδρες. Μαζί οι δύο συνδυασμοί συ¬ 
γκεντρώνουν την απόλυτη πλειοψηφία 
των 72 εδρών στην τοπική Βουλή σε 
σύνολο 135 βουλευτών. 

Ο μεγάλος χαμένος των εκλογών 
είναι το Λαϊκό Κόμμα, που έπεσε από 
τις 19 στις 11 έδρες (μείον 140.000 
ψήφους). Το Ρ50 συγκρότησε τις δυ¬ 
νάμεις του, παίρνοντας περίπου τους 
ίδιους ψήφους με το 2012 (500.000), 
αλλά πέφτοντας δύο μονάδες σε πο¬ 
σοστό (12,74%) και χάνοντας 4 έδρες 
(16 από 20). Ο κερδισμένος του αντι¬ 


δραστικού στρατοπέδου είναι οι ούλ- 
τρα νεοφιλελεύθερο Ουάαάαηοδ, που 
κέρδισαν 25 έδρες (17,9%, 735.000 
ψήφους), καταφέρνοντας ν’ απορρο¬ 
φήσουν τις διαρροές από το Λαϊκό 
Κόμμα, αλλά και να συγκεντρώσουν 
μεσαία και ανώτερα κοινωνικά στρώ¬ 
ματα, που τρομάζουν από μια πιθανή 
ρήξη με το μοναρχικό καθεστώς και 
ταυτόχρονα δεν εμπιστεύονται τις 
αστικές δυνάμεις της μεταπολίτευσης 
(Λαϊκό Κόμμα, Ρ50), που είναι πιστές 
στην Μαδρίτη. Τέλος, το Ροάεηιοδ 
και οι θλιβεροί «υπεύθυνοι» σύμμαχοί 
του πήραν 8,9% (366.400 ψήφους) και 
έβγαλαν 11 βουλευτές. 

Η επόμενη ημέρα 

Τα αποτελέσματα προ μηνύουν τη 
μεγάλη κρίση που πλησιάζει. Η μεγάλη 
σύγκρουση μεταξύ των καταλανικών 
μαζών και της μοναρχίας πλησιάζει όλο 
και πιο κοντά και όλα δείχνουν πως θα 
είναι σφοδρή και ανελέητη. Παρόλο 
που τα αποτελέσματα των εκλογών 
είναι αντικειμενικά μια γροθιά στην 
κυβέρνηση Ραχόι -εκείνος φυσικά 
είδε πως νίκησαν οι δυνάμεις ενάντια 
στην ανεξαρτησία!- και ενθαρρύνουν 
τις τάσεις ανεξαρτησίας στους λαούς 
της Ισπανίας (Βάσκοι, Ανδαλουσια- 
νοί, Γαλικιανοί) και ρήξης τους με το 
μεταφρανκικό καθεστώς, το αστικό 
καθεστώς του Ισπανικού Κράτους δι- 
ακυνδυνεύει τα πάντα (γεωγραφική 
συρρίκνωση, οικονομική υποβάθμιση 
και περιθωριοποίηση) και είναι έτοιμο 
να τα παίξει όλα για όλα. Ήδη από την 
επόμενη των εκλογών το Συνταγμα¬ 
τικό Δικαστήριο παραπέμπει τον Αρ¬ 
τούρ Μας και δυο ακόμα στελέχη της 
κυβέρνησής του με βαριές κατηγορίες 
για την οργάνωση του περσινού Δημο¬ 
ψηφίσματος! Παράλληλα ο Ραχόι με¬ 
τακύλησε τις εθνικές εκλογές ένα μήνα 
αργότερα από το προβλεπόμενο (θα 
γίνουν τελικά στις 20 Δεκέμβρη), προ¬ 
φανώς για να κερδίσει χρόνο και να 
αμβλύνει τις επιπτώσεις της βαριάς ήτ¬ 
τας στην Καταλονία αλλά και να μπο¬ 
ρέσει να συσπειρώσει το κόμμα του. 

Τα όργανα έχουν ήδη αρχίσει στην 
Καταλονία. Οι νικήτριες δυνάμεις των 
εκλογών (ΟΌΟ, ΕΚΟ, ΟΉΡ) έχουν σαν 
μοναδικό συγκολλητικό στοιχείο την 
ανεξαρτησία, ενώ έχουν μια πλήρη 
προγραμματική αντίθεση. Παρότι όλοι 
τους διακήρυτταν πως θα αρχίσουν 
αμέσως τις διαδικασίες για μονομε¬ 
ρή ανακήρυξη της ανεξαρτησίας από 
την Ισπανία, τίποτα δεν δείχνει ότι τα 
πράγματα θα είναι ένας φθινοπωρινός 
περίπατος. Οι απειλές του στρατού και 
της κεντρικής κυβέρνησης για χρή¬ 
ση στρατιωτικής βίας σε περίπτωση 
απειλής της «ενότητας του έθνους» 
μπορεί να μη μείνουν απλά απειλές. 
Οι δυνάμεις της ΟΉΡ έρχονται να δι¬ 
αχειριστούν μια περίπλοκη κατάσταση 
και καλούνται να δώσουν την πρώτη 
τους εξέταση, να τηρήσουν μια από τις 
προεκλογικές τους υποσχέσεις, ότι δεν 
θα ψηφίσουν για πρόεδρο τον Αρτούρ 
Μας. Ίδωμεν. 



























